
SAŽETAK 


Radi ispravne cjelokupne etičke prosudbe zamjenskoga majčinstva (ZM) i me¬ 
dicinski pomognute oplodnje (MPO), koja uključuje takve postupke te donošenja 
utemeljenih i jasnih zaključaka vezanih za njihovu primjenu, nužno je promišljati 
o čovjeku — biću savjesti koje ju uporabom zdravog razuma može i mora ispravno 
oblikovati. Sagledani su, danas nam poznati, svi učinci ZM-a na zdravlje zame¬ 
taka, djece, žena, muškaraca, kao i njihov mogući utjecaj na bračnu, obiteljsku i 
rodbinsku stabilnost, na zajednicu u kojoj žive, društvo u cjelini, odnosno buduće 
generacije. Postupci su promatrani u okvirima prava i pravnog uređenja pojedi¬ 
nih država, ekonomske isplativosti te razdiobe ograničenih materijalnih sredstava 
državnog proračuna. Nepostojanje ujednačenih zakonodavnih rješenja među po¬ 
jedinim državama, ni u istoj državi u različitim razdobljima, potvrđuje kako je 
teško civilnim zakonom pravno urediti ZM, ako se istodobno ne poštuju vječni i 
naravni zakon. 

Svrha je rasprave u svjetlu Istine na temelju činjenica, provedenih istraživa¬ 
nja i plodova koje su postigle različite znanosti (biologija, medicina, psihologija, 
antropologija, pravo, sociologija, ekonomija, filozofija), cjelovito razmatrati sabra¬ 
na znanja, sažeti i odvagnuti pozitivne i negativne zaključke o ZM-u i MPO-u, 
a sve radi dobre znanstvene prosudbe i oblikovanja ispravnih etičkih stajališta o 
njihovoj primjeni u ljudskoj reprodukciji. 

Rasprava pridonosi sagledavanju omjera između vrlo maloga broja dobitaka 
i višestruko većega broja gubitaka koje ZM i MPO nameću svojim sudionicima, 
zajednici u kojoj žive kao i društvu u cjelini. S obzirom na potpunu prožetost 
tjelesne, psihičke i duhovne sastavnice svakog čovjeka, raspravlja se o naknadi 
zamjenskoj majci za obavljanje naručenih usluga, o mogućnosti da se ljudska oso¬ 
ba ili neki njezin dio, premda i privremeno unajmi i proda po nekoj, odnosno po 
kojoj cijeni. Ako se i plaća, pitanje je što se plaća uzmu li se u obzir negativne 
dugotrajne posljedice koje trudnoća i porođaj mogu ostaviti na ženi. Trguje li se 
samo materijalnim dijelom čovjeka ili i nematerijalnim psihičkim i duhovnim koji 
ne podliježu strogo vremensko-prostornim kategorijama? To je osobito vidljivo u 

češćoj pojavi rizičnih porodničarskih stanja i povećanoj potrebi dovršavanja trud¬ 
noće operacijskim putem (carskim rezom). 

Ističe se dovoljan oprez pri donošenja takvih odluka s obzirom na opasnosti 
za zdravlje koje moga nastati u vrijeme i nakon operacije. Zaključeno je kako se 
pristajanjem na komercijalno ZM na određeno vrijeme ne prodaje samo genera¬ 
tivni dio žene, nego i čitav njezin organizam, odnosno cijela njezina osoba. Takva 
pitanja dodatno otežava činjenica da sposobnost pamćenja nadilazi vremenske, 
zemljopisne i pravne okvire, toliko dugo dok je očuvan instrument razuma, svije¬ 
sti, spoznaje i pamćenja, zdrav mozak. Sve zajedno još više potvrđuje i uozbiljuje 
duhovni dio osobe koji je u jedinstvu s prethodnim dvama. Nemoguće ga je izbri¬ 
sati prestankom moždanih funkcija jer je nadnaravan, bezvremen i vječan, kao što 
su to i djeca jednom začeta, rođena, odnosno prije ili kasnije namjerno oštećena i 
uništena. 

ZM ne ostavlja po strani ni službe utemeljene na skrbi, brizi, odgoju, obra¬ 
zovanju i zaštiti čovjeka. Zbog neusklađene brzine razvoja biomedicine, etike i 
prava, liječnici i pravnici često se nalaze u etičko-pravnom procjepu, zbunjeni i 
podvojeni glede donošenja dobrih odluka i ispravnih postupaka vezanih za ovakve 
procese ostvarenja trudnoće. Sjedne je strane neetično upletanje liječnika u tehni¬ 
ke i postupke mnogih MPO-a i ZM-a, a s druge je strane neetično uskraćivanje 
i ograničavanje pružanja medicinske pomoći i njege začetom plodu (djetetu), kao 
i ženi koja ga nosi pod ovakvim okolnostima. Ova je rasprava prikazivanjem i 
sučeljavanjem različitih tematskih čimbenika o izazovima neprirodne ljudske re¬ 
produkcije iznjedrila cjelovite i istinite spoznaje, zaključke i stajališta koji zapravo 
pružaju korisne obavijesti o ZM-u, kao najsloženijem obliku zanošenja. 

Primarni njezin doprinos jest pružanje ispravnog smjerokaza o kakvim je me¬ 
todama ostvarenja trudnoće i porođaja riječ kako bi medicinskoj struci i pravu, 
odnosno svima zainteresiranima za njihovo provođenje u praksi, a bez dovoljnog 
vremena za istraživanje i njihovu spoznaju, na jednome mjestu, lako bile dostu¬ 
pne dragocjene informacije o ovoj problematici. 

Sekundarni doprinos rasprave jest poticanje zakonodavstva na ponovno pro¬ 
pitivanje trenutačno važećeg zakona o MPO-u, odnosno doprinos njegovom pra¬ 
vednom uređenju s obzirom na sve sastavne čimbenike. Razmatrana su brojna 
pitanja vezana uz osobito pravno vrednovanje ZM-a s kojima se već bavi svjetsko, 
a očekivano uskoro će se njima baviti i hrvatsko zakonodavstvo. Kritičnim, višera- 
zinskim, sveobidmatnim i interdisciplinarnim procjenjivanjem navedenih postu¬ 
paka, mogući se sudionici točno i pravodobno upozoravaju na brojne i dalekosežne 
posljedice koje mogu proizaći iz njihove primjene. 

Budući da su MPO i ZM relativno nove metode ostvarivanja roditeljstva, sta¬ 
re samo 50-ak, odnosno 30-ak godina, posljedično tomu nedostaje dovoljan broj 
velikih istraživanja o razlikama između djece začete umjetnim metodama i one 
začete »prirodnim« putem. Otvorena su brojna znanstvena pitanja koja će drugi 
zainteresirani znanstvenici i buduće generacije nastaviti istraživati i objašnjavati. 
Nakon dovoljno dugoga vremenskog odmaka, provedenih ispitivanja i točne obra¬ 
de podataka moći će ih još temeljitije interdisciplinarno vrednovati i procijeniti. 
Naime, ukupne predmnijevam posljedice ovih događanja tek će se kasnije potpuno 
očitovati pojavljivanjem različitih psihičkih otklona, nenormalnosti i poremećaja. 

Ovdje je primijenjena interdisciplinarna metoda proučavanja, a osim sabira¬ 
nja i procjene iskustvenih pokazatelja, rabilo se i logičko razmišljanje o mogućem 
slijedu događanja na temelju konvergencije brojnih čimbenika prema istom žari¬ 
štu promatranja. Na osnovi toga rasprava je iznjedrila različite rezultate MPO-a 
i ZM-a dijeleći ih po vrsti i težini te je o samim procesima oblikovala zaključke i 
stajališta s najvišim stupnjem sigurnosti. 

Završna je raščlamba pokazala da postizanje trudnoće primjenom složenih 
metoda zunošenja (MPO-a i ZM-a), unosi veliki nered u međuljudske odnose i 
iscrpljuje ih, umjetno umnaža probleme, ponižava svoje sudionike, stvara rastrga¬ 
li nost zamjenske majke i djeteta uz nepovoljno ukupno ozračje za njegov normalan 

rast i razvoj. Postavljena su važna etička pitanja: Kakav je odnos plemenitog ci¬ 
lja (pomaganja sebi i svojoj obitelji) s obzirom na primjenu negativnih sredstava 
za njegovo ostvarenje (narušavanja braka, ljudskog i majčinskog dostojanstva, 
ostavljanja te iste obitelji, posebice svoje postojeće djece)?; Koliko su uopće složene 
metode MPO-a i ZM-a ukupno u najboljem interesu djeteta jer, ono može ima¬ 
ti psihološke posljedice zbog problema nastalih utvrđivanjem vlastite osobnosti, 
kao i zbog nastajanja zbunjujućih obiteljskih odnosa?; Smije li medicina sve što 
može?; Smije li negativnim moralnim sredstvima (heterolognim i in vitro oblici¬ 
ma MPO-a te ZM-om) pod svaku cijenu htjeti postići dobar cilj (imati dijete)? 
— jer svaki cilj ne opravdava sva sredstva! 

Ključne riječi: zamjensko majčinstvo (ZM), metode pomognute oplodnje 
(MPO), neplodnost, pravo, roditeljstvo, isplativost. 

SUMMARY 


A comprehensive ethical evaluation ofsurrogate motherhood (SM), medically 
assisted reproduction (MAR) and the associated procedures, with substantiated 
and clear conclusions regarding their use, must be subject to the dictates ofcons- 
cience and reason. 

Ali the currently knoum effects ofsurrogate motherhood on the health ofem- 
bryos, children, ivomen and men, as well as its potential impact on the stability of 
the marriage, family, family ties, community and society, now and in the future, 
ivere analyzed. The procedures were considered ivithin their legal frameivorks and 
the legislative systems of individua! countries, costs and benefits, and the allocati- 
on oflimited government funding. The lack ofuniformity among legislative Solu¬ 
tions in different countries or even ivithin a given countrp at different periods of 
time is indicative ofhoiv difficult it is to regulate surrogate motherhood through 
legislation ivhen the eternal and natural laivs are violated. 

The intention of this discussion is to shine the light of truth on the funda¬ 
menta! facts, research and findings in various scientific fields (biology, medici¬ 
ne, psychology, anthropology, laiv, sociology, economics and philosophy), take 
everything into account, and then summarize and iveigh the positive and negative 
conclusions regarding surrogate motherhood and medically assisted reproducti¬ 
on, in order to arrive at afair scientific assessment andform sound ethical positi- 
ons on their applications in human reproduction. 

The ratio betiveen the very feiv benefits and the many times greater harms 
incurred by the participants in surrogate motherhood and medically assisted re¬ 
production, the community in ivhich they live and the society as a ivhole is consi¬ 
dered. Taking the integrity of the physical, psychical and spiritual components of 
each person into account, remuneration to the surrogate motherfor her contracted 
Services, as ivell as the issue ofthe temporary hiring and selling ofa human being 
or a part there of and the amount of the fee are discussed. If there is payment, the 
question is ivhat is being paidfor, in vieiv ofthe negative and lasting consequen- 
ces that pregnancy and giving birth may havefor a ivoman. Does the transaction 

cover only the material aspect ofa person or also the immaterial, i.e., the pspchical 
and spiritual dimensions, ivhich are not subject to rigid temporal/spatial categori- 
es? This is particularlp evident in high-risk pregnancies necessitating Caesarean 
section. 

Dne caution is required in making such decisions, oiving to the complications 
that can ariše during and after surgerp. By consenting to commercial surrogate 
motherhoodfor a given time, a woman is not only selling her reproductive organs 
but also her entire body and being. Moreover, memorp transcends temporal, geo- 
graphical and legal boundaries, as long as the instrument ofreason, consciousne- 
ss, cognition and remembrance, i.e., the brain, is intact. Even after the cessation 
of brain function, the soid cannot be erased because it is supernatural, timeless 
and eternal, as are the children who have been conceived, born or, sooner or later, 
intentionallp harmed or destroped. 

Surrogate motherhood also involves Services established for the care, upbrin- 
ging, education and protection of the child. Oiving to the lack of coordination 
among rapid developments in biomedicine, ethics and law, phpsicians and laivpers 
oftenfind themselves in an ethical/legal quandary, confused and ambivalent ivhen 
trping to reach good decisions and determine the correct procedures related to 
the processes involved in such pregnancies. On the one hand is the unethical en- 
tanglement ofa phpsician in the techniques and procedures ofmedicallp assisted 
reproduction and surrogate motherhood, ivhile on the other, it is unethical to denp 
or limit medical care and assistance to a conceived embrpo (child) or to a ivoman 
carrping a child under such circumstances. Bp presenting and confronting the va- 
riousfactors pertaining to the challenges of unnatural human reproduction, this 
discussion has led to a comprehensive understanding, conclusions and positions 
that provide useful information on surrogate motherhood, as the most complicated 
form of human reproduction. 

This discussion provides a clear and reliable guide in a single place to the met- 
hods for achieving pregnancp and childbirth, ivhich is intended for medical and 
legal professionals, as well as ali those interested in the practical implications but 
who lack the time to investigate the issues themselves. 

Furthermore, legislators are encouraged to reexamine the current legislation 
on medicallp assisted reproduction, i.e., its legal regidation, taking ali the com- 
ponent factors into account. Numerous issues concerning the legal evaluation 
of surrogate motherhood are also examined, ivhich are alreadp being considered 
bp international legislators and ivill soon be addressed bp Croatian legislators. 
A critical, multilevel, comprehensive and interdisciplinarp assessment of the se 

procedures ivill make it possible to ivarn participants about the numerous and far 
reaching consequences that could occur. 

Since medically assisted reproduction and surrogate motherhood have only 
existedfor the past 50, respectively 30, years, there are not enough major studies 
on the dijferences between children conceived through artificial means and tho- 
se naturally conceived. Many scientific questions remain that other interested 
scientists and future generations will continue to investigate and clarify. After 
sufficient time has elapsed, research and data processing will facilitate a more 
thorough interdisciplinary evaluation ofthe overall repercussions ofthese events, 
which will only later befully manifested in various psychological abnormalities 
and disorders. 

Interdisciplinary research methods ivere applied. The convergence of numero¬ 
us factors toumd the samefocal point of observation was considered logically. On 
the basis ofthis investigation, various outcomes ofmedically assisted reproducti¬ 
on and surrogate motherhood ivere classified according to type and significance, 
and conclusions and positions regarding the processes themselves ivere reached 
ivith the highest degree ofcertainty. 

Analysis has shoivn that achieving pregnancy through the complicated metho- 
^ dology ofmedically assisted reproduction and surrogate motherhood brings great 

disorder into interpersonal relationships and exhausts them by artificially mul- 
tiplying problems, humiliating the participants, and rupturing the relationship 
betiveen the surrogate mother and the child she has borne, as ivell as creating an 
adverse overall environment for the child's normal groivth and development. The 
important ethical issues raised include the relationship between a noble goal (hel- 
ping oneselfand one's family) and the use of negative means to achieve it (the bre- 
akdoivn ofmarriage, human and maternal dignity; abandonment of one's family, 
especially one's existing children). It is doubtful that complex medically assisted 
reproduction and surrogate motherhood are really in the best interests ofthe child, 
since he or she may experience psychological repercussions oiving to problems 
arisingfrom establishing his or her oum identity, as ivell as confusion concerning 
family ties. Should medicine do everything that it can? Should negative moral 
means (heterologous and in vitro forms of medically assisted reproduction and 
surrogate motherhood) be used in order to achieve a good end, i.e., to have a child? 

Keywords: surrogate motherhood (SM), medically assisted reproduction 
(MAR), infertility, law, parenthood, cost benefit 

Uvod 


Zamjensko majčinstvo (ZM) kao najsloženija metoda zanošenja i »po¬ 
sljednje sredstvo« u borbi protiv neplodnosti, u svijetu pobuđuje velike 
rasprave, ukorjenjujući se polako, ali sigurno u mnoga, osobito njegova si¬ 
romašnija područja. Ono također »kuca« i na vrata našega zakonodavstva, 
medicine i pravosuđa, što je osnovni razlog za cjelovito sagledavanje takve 
pojave i mogućih posljedica koje sa sobom nosi. Ubrzan tehnološki razvoj 
i brojna biomedicinska otkrića, osobito mogućnosti i zahvati na području 
umjetne oplodnje, neprestano nas izlažu novim bioetičkim nedoumicama. 
Ovakav, nezaustavljiv, sve veći napredak znači izazov, zahtjev i impera¬ 
tiv za biomedicinsko-tehnološku te etičko-pravno-moralnu pravodobnu 
i cjelovitu procjenu ZM- a. 

Uvođenje gestacijske ili gestacijsko-genetičke zamjenske i privremene 
majke, dodatno otežava psihički razvoj djeteta, doživljaj samoga sebe te 
okolnoga svijeta u koji je smješteno po mjeri sklopljenog ugovora i volji 
drugih ljudi. 

Teško je znati koliko je djece došlo na svijet s pomoću ZM-a jer je malo 
zemalja spremno objavljivati takve podatke. Službene statistike iz SAD -a 
pokazuju daje 2000. godine postojalo 1210 pokušaja gestacijskog ZM- a, a 
broj se od tada neprestano povećavao. 1 

Radi jednostavnije i ispravne cjelokupne bioetičke prosudbe ZM-a te 
donošenja utemeljenih i jasnih zaključaka o surogatstvu, nužno je promi¬ 
šljati o danas nam poznatim učincima takvih postupaka na zdravlje zame¬ 
taka, djece, žena, muškaraca, kao i o njihovu mogućem utjecaju na bračnu, 
obiteljsku i rodbinsku stabilnost, na zajednicu u kojoj žive, društvo u cje¬ 
lini i buduće generacije. 

Prvo poglavlje ove knjige obuhvaća općenita znanja o ZM-u s pomoću 
definicija, povijesnog razvoja i različitih njegovih podjela. Istraživanjem 

1 Usp. K. Ekis E., Being and Being Bought: Prostitution, Surrogacy and the Split Self, Spinifex 
Press, North Melbourne, 2013,129. 

motiva nastajanja surogatstva, čitatelja se upućuje na vrstu ljudi koja se 
želi koristiti takvim postupcima i na osobe koje su spremne organizirati, 
pomagati ili pružati ovakvu najsloženiju vrstu reprodukcije. 

Drugo se poglavlje bavi nezaobilaznim pitanjima s kojima se mogu 
sučeljavati sudionici ZM-a. Radi preglednosti pitanja su grupirana prema 
međusobnim odnosima sudionika, zakonskim odredbama, prekršajima 
ugovora te nastajanja mogućih posljedičnih šteta i negativnih društvenih 
pojava. 

Treće poglavlje upućuje na višestruku složenost međuljudskih odnosa 
koje surogatstvo može uzrokovati. U prvi se plan stavlja odnos naruči- 
teljskog para i zamjenske majke, kao i ambivalentnost umjetne poveza¬ 
nosti zamjenske majke i »naručenog djeteta«. Zatim se promatra odnos 
zamjenske majke i vlastite obitelji te odnos vlastite djece zamjenske majke 
i stranoga djeteta koje je po narudžbi rodila njihova majka. Želi se osvije¬ 
tliti utjecaj ZM-a, odnosno heterolognosti roditeljstva na izvanobiteljske 
odnose, na bližu i daljnju okolinu. 

Četvrto poglavlje promatra sve tri čovjekove razine koje se u njemu 
preklapaju u jednu nedjeljivu cjelinu tvoreći temelj za razmatranje o po- 
^ sljedicama utjecaja ZM-a na zdravlje zamjenske majke. Pri tome se po- 

zornost usmjeruje na utjecaj procesa surogatstva ponajprije na tjelesno 
zdravlje zamjenske majke zbog uporabe raznih lijekova tijekom umjetne 
oplodnje i zbog posljedica uzrokovanih načinom vođenja i dovršavanja 
takve trudnoće. Govori se i o utjecaju procesa ZM-a na psihičko i duhovno 
zdravlje zamjenske majke. 

Usluge ZM-a podložne su komercijalizaciji i nastajanju svjetske indu¬ 
strije teške nekoliko milijardi dolara. O cijenama usluga, isplativosti i za¬ 
radi bit će više govora u petom poglavlju, kao i o razlikama u cijenama u 
pojedinim zemljama. 

Materijaliziranje procesa ZM-a otvara put instrumentaliziranju dosto¬ 
janstva ljudskog rađanja, odnosno instrumentaliziranju djeteta rođena iz 
aranžmana surogatstva. Upravo o toj problematici više donosi šesto po¬ 
glavlje, koje osvjetljava prevagu interesa onih koji trguju takvim uslugama 
nad dobrobit onih kojima takvi postupci uzrokuju štetu. 

Sabrane spoznaje vode nas prema sedmom poglavlju koje obuhvaća 
pravno uređenje ZM-a s pomoću razmatranja različitih modela njegove 
pravne uredbe, uredbe na razini međunarodnih dogovora i zakona, hr¬ 
vatskih zakona i uredbi ZM-a te usporedbe njegova pravnog podupiranja 
i poricanja u različitim zemljama. 

S obzirom na višegodišnju praksu surogatstva i pravni nered i zbunje¬ 
nost koju može izazvati, predzadnje, osmo poglavlje, donosi neke pozna¬ 
tije slučajeve ZM-a u kojima su postojale različite poteškoće vezane uz ne- 
pridržavanje točaka prethodno sklopljenog ugovora, uz prelazak granice 
ili dobivanje državljanstva tako rođene djece. 

Posljednje, deveto poglavlje u svjetlu istine, na temelju činjenica, pro¬ 
vedenih istraživanja i riznice plodova koje su iznjedrile različite znanosti 
cjelovito razmatra sabrana znanja. Sažima i dovodi u međuodnos malo¬ 
brojne razloge zbog kojih bi ZM moglo biti prihvatljivo u odnosu prema 
višestruko brojnim razlozima zbog kojih ZM nije prihvatljivo. 

Primarni je doprinos ove knjige pružiti ispravan smjerokaz o kakvoj 
je metodi ostvarenja trudnoće i porođaja riječ. Tako bi medicinskoj struci 
i pravu, odnosno svima zainteresiranima za njihovo provođenje u praksi, 
a bez dovoljnoga vremena za njihovo istraživanje i spoznaju, na jednome 
mjestu, lako bile dostupne dragocjene informacije o ovoj problematici. Ne¬ 
upućenost, neobaviještenost i neznanje osoba s problemom neplodnosti 
o negativnim posljedicama koje uzrokuje ZM ne znače moralnu ispriku, 
osobito ne danas kada su informacije brojne i lako dostupne. 

Sekundarni doprinos rasprave bio bi također otkriti nova pitanja ve¬ 
zana za osobito pravno vrjednovanje ZM-a kojima se bavi zakonodav¬ 
stvo. Kritičkim, višerazinskim, sveobuhvatnim i interdisciplinarnim pro¬ 
cjenjivanjem navedenih postupaka, sudionike se želi točno i pravodobno 
upozoriti na brojne i dalekosežne posljedice koje mogu proizaći iz njihove 
primjene u praksi. 

Kada je u pitanju ZM, jasno je da je riječ o relativno novoj metodi 
ostvarivanja roditeljstva, u svijetu staroj samo 30-ak godina i o posljedič¬ 
nom nedostatku dovoljnoga broja istraživanja o razlikama između djece 
rođene posredovanjem umjetnih metoda i one rođene »prirodnim« pu¬ 
tem. Zbog manjka dovoljnoga vremenskog odmaka potrebnog za sagle¬ 
davanje i procjenu ukupnih posljedica ZM-a, odnosno svih problema 
koje ono izaziva u praksi, osnovna primijenjena metoda proučavanja jest 
metoda konvergencije. 2 Sabrani su i vrednovani plodovi različitih znanosti 
kao i iskustveni pokazatelji prikazani s pomoću različitih slučajeva u prak¬ 
si. Osim navedenoga, primijenjeno je i logičko razmišljanje o mogućemu 
slijedu događanja i usmjerivanja brojnih, relevantnih čimbenika prema 

2 Shema 1. Primijenjena metoda proučavanja — metoda konvergencije (vidjeti u prilogu na str. 137.) 

istom žarištu promatranja, prema ZM- u. 3 Buduće generacije moći će ih 
točnije interdisciplinarno procijeniti nakon dovoljno dugoga vremenskog 
odmaka, provedenih ispitivanja i točne obrade podataka. 

Postavljeno je osnovno pitanje: Budući da ZM može imati psihološke 
posljedice zbog problema nastalih utvrđivanjem vlastite osobnosti, kao i 
zbog nastajanja zbunjujućih obiteljskih odnosa, koliko je ono zbog svoje 
složenosti uopće u najboljem djetetovu interesu? Ovo djelo upućuje na to 
kako je razvidno da ZM svojom složenošću uzrokuju razne poremećaje te 
izaziva mnoge medicinske, socijalne, pravne, ekonomske, etičke i druge 
štetnosti. Upitno je zbog svoje prirode i bioetički prijepornih metoda koji¬ 
ma se postiže. 

Ponovno se postavlja važno etičko pitanje odnosa plemenitoga cilja 
pomaganja sebi i svojoj obitelji s obzirom na primjenu negativnih sredsta¬ 
va za njegovo ostvarenje poput narušavanja braka, svoga ljudskoga i maj¬ 
činskog dostojanstva, ostavljanja te iste obitelji, posebice svoje postojeće 
djece. Zatim se i u skladu s tim postavlja i drugo važno pitanje ili isto pret¬ 
hodno pitanje, samo drukčije oblikovano — smije li medicina sve što može? 
Srž problema nalazi se u shvaćanju kako je etički potpuno neprihvatljivo 
negativnim moralnim sredstvima, pod bilo koju cijenu htjeti postići dobar cilj 
(imati dijete) jer — cilj ne opravdava sredstva, odnosno, točnije rečeno: svaki 
cilj ne opravdava sva sredstva. 


3 


Shema 2. Međusobno preklapanje različitih znanstvenih disciplina (vidjeti u prilogu na str. 138.) 

Općenito o zamjenskom majčinstvu 


Cjelovito razumijevanje ZM-a olakšava definiranje i sagledavanje po¬ 
vijesnog razvoja upotpunjena različitim oblicima i podjelama ovog slože¬ 
nog oblika reprodukcije. Želeći odgovoriti na pitanje o uzroku nastajanja 
surogatstva, navedeni su i brojni motivi njegova nastajanja. 


1.1. Definicija i povijesni razvoj zamjenskoga majčinstva 

Neplodnost nerijetko uzrokuje životne krize koje tjeraju supružnike u 
potragu za rješenjem svojega problema u primjeni reproduktivnih metoda 
kao što su metode pomognute oplodnje (MPO) 4 i zamjensko majčinstvo (ZM). 5 
ZM je najsloženiji medicinsko-socijalno-pravni oblik ljudskog zanošenja 
izložen mnogim nedoumicama, koji se, među ostalim, može ostvarivati i 
posredovanjem metoda pomognute oplodnje (MPO), među kojima je naj¬ 
češća in vitro fertilisation (IVF) metoda. 6 

Razmatranje ZM-a, odnosno MPO- a, počiva na osnovnim »stupovi¬ 
ma« koji pomažu cjelovito razumjeti ovaj fenomen u praksi. 7 

Zamjenska ili surogat majka jest žena koja nosi dijete, nakon uspješnoga 
prirodnog ili umjetnog osjemenjivanja (artificijelne inseminacije) ili usađi- 

4 Shema 3. Moguće spajanje ljudskih spolnih stanica (gameta) tijekom MPO postupaka, (vidje¬ 
ti u prilogu na str. 139.) 

5 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2,123-136. 

6 Usp. J. Damelio, K. Sorensen, Enhancing autonomy in paid surrogacy, Bioethics, 2008, 22, 5, 
269-277.; O. B. A. van den Akker, Surrogate motherhood: a critical perspective, Expert Revieiv Obstetric 
& Gynaecology, 2010, 5, 1, 5-7.; O. B. A. van den Akker, Surrogate mothers, u: S. Tyano, et al., (ur.), 
Parenthood and Mental Health: A bridge betiveen Infant and Adult Psychiatry, Chichester, 2010, 39-49.; N. 
Hudson, et al., Cross-border reproductive care: a review of the literature, Reproductive BioMedicine 
Online, 2011, 22, 7, 673-685.; S. Roksandić Vidlička, D. Hrstić, Z. Kirin, Bioethical and legal challenges 
of surrogate motherhood in the Republic of Croatia, JAHR (Europski časopis za bioetiku), 2012, 3, 5, 
37-67.; K. L. Armour, An Overvievv of Surrogacy Around the World: Trends, Questions and Ethical 
Issues, Nursingfor VVomen’s Health, 2012,16, 3,231-236. 

7 Shema 4. Stupovi na kojima počiva ispravan uvid u ZM i MPO tehnike ljudske reprodukcije, 
(vidjeti u prilogu na str. 140.) 

vanja zametka u njezinu maternicu nakon oplodnje in vitro za neplodan 
naručiteljski par na temelju sporazuma sklopljenog prije trudnoće, s na¬ 
mjerom predaje djeteta naručiteljskom paru koji zakonski stječe roditelj¬ 
ska prava i obveze. 8 U pitanju je ženska osoba starija od osamnaest godina, 
koja bez naknade ili stjecanja bilo kakve imovinske koristi, u svrhu predaje 
(napuštanja) djeteta nakon rođenja (donoru ili drugoj osobi), nosi plod za¬ 
čet jednom od metoda pomognute oplodnje (MPO) 9 . Nakon što je dijete 
rođeno, surogat-majka predaje ga ljudima koji su je za to angažirali. Me¬ 
đutim, u stvarnosti su zamjenske majke žene koje posredovanjem agencija 
i za novac, a na račun trećih, donose na svijet, u svoju utrobu primljene 
zametke, nastale oplodnjom in vitro. Pri tome nositeljica iznajmljuje svoju 
utrobu, a jedna spolna stanica ili obje gamete potječu od naručitelja odre¬ 
đene trudnoće ili od drugih osoba. 

Neplodni par i zamjenska majka zajedno odlučuju o svojim činima 
glede zakonsko-pravnih, etičkih, ekonomskih i moralnih pitanja vezanih 
za nastajanje, nošenje, rađanje i primopredaju naručena djeteta. 10 Zamjen¬ 
ska se majka ugovorno obvezuje da će ga nakon porođaja predati naru¬ 
čiteljskom paru, koji također ugovorom stječe roditeljska prava i obveze 
prema tako rođenom djetetu, dok neplodna žena iz naručiteljskog para 
postaje njegovom majkom na temelju zakona. 11 

Dijete začeto s pomoću ZM-a može imati pet roditelja: roditelje naru¬ 
čitelje, davatelje spolnih stanica i zamjensku majku. 12 Roditelji naručitelji 
(i commissioning parents) jesu otac naručitelj (intended father) i majka naruči- 
teljica (intended mother). Majka naručiteljica je žena koja dogovorno naru¬ 
čuje začeće željenog djeteta uz pomoć surogata, pri čemu može sudjelovati 
sa svojom spolnom stanicom ili ne. Otac naručitelj označuje muškarca koji 
dogovorno naručuje začeće željenoga djeteta s pomoću vlastitih spolnih 

8 Usp. R. Cook, S. Day Sclater, F. Kaganas, (ur.), Surrogate Motherhood: International Perspecti- 
ves, Oxford, Portland, Or., 2003,1-5.; B. M. Ashley, J. K. deBlois, K. D. O'Rourke, Health Care Ethics: A 
Catholic Theological Analysis, Washington, D. C., 2006, 88.; O. B. A. van den Akker, Psychosocial aspects 
of surrogate motherhood. Human Reproduction Update, 2007, 13, 1, 53-62.; C. Fabre, Surrogacy, u: H. 
LaFollette, (ur.), The International Encpclopedia of Ethics, Malden, MA, 2013, 5086-5092. 

9 Usp. M. Radan, Medicinski i pravni izazovi metoda pomognute oplodnje, u: J. Salković 
(ur.). Kanonsko pravo i medicina: izabrana pitanja: Zbornik radova VI. međunarodnog znanstvenog sim¬ 
pozija crkvenih pravnika, održanog u Dubrovniku, (26-27. listopada 2012.), Glas Koncila, Zagreb, 
2013,191-212. 

10 Shema 5. Biološki otac i biološka majka unajmljuju zamjensku majku, (vidjeti u prilogu na 
str. 141.) 

11 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017,13-15. 

12 Shema 6. Ukupan broj roditelja »naručenoga« djeteta, (vidjeti u prilogu na str. 142.) 

stanica ili s pomoću sjemena davatelja. Roditelji naručitelji jesu muškarac i 
žena koji ne mogu ili ne žele prirodnim putem ostvariti trudnoću i rođenje 
djeteta, pa zbog toga unajmljuju surogatnu majku. Žena koja je ostvarila 
trudnoću i rodila dijete po narudžbi naziva se zamjenskom majkom, suro- 
gatnom majkom, u anglosaksonskoj literaturi surrogate mother ili čak samo 
slino. Majka po rođenju (birth mother) može ili ne mora biti pravna majka 
surogatnoga djeteta. Ako je samo jedan roditelj prepoznat kao roditelj, a 
drugi nije, riječ je o »hromom« roditeljstvu (» limping« parentage). Takvo 
stanje otežava pravni status djeteta s obzirom na ostvarivanje njegove 
zdravstvene zaštite i obrazovanja. Situacije u kojima dijete ostaje bez ro¬ 
diteljske skrbi i državljanstva mogu negativno utjecati na njegov razvoj. 13 

Nemogućnost začeća ozbiljan je problem ljudi svih vremena, koji su 
izlaz iz ovoga nerijetko bolnog stanja tražili na različite načine. Pojedini 
su se parovi pokušali pomiriti s trajnim neimanjem vlastite biološke djece. 
Mnogi su svoju fertilnu neplodnost usmjeravali na druge oblike postiza¬ 
nja snova ostvarenoga roditeljstva te su posvajali djecu. Zbog općega staja¬ 
lišta kako su djeca jako važna za brak, zajednicu i cijelo društvo, pojedinci 
su pak pokušavali dobiti dijete s nekim drugim. S obzirom na ovako izra¬ 
ženu značajnost, koja se daje djeci, razvidno je kako velik broj pogođenih 
neplodnošću želi iskoristiti sve moguće metode i tehnike MPO- a, za posti¬ 
zanje željenog cilja. Dakle, postoji sve veća mogućnost da se pojedini takvi 
parovi uteknu i ZM-u. 14 

Usluge ZM-a obično traže stariji parovi koji su već više (oko 15-ak) go¬ 
dina neplodni te su zbog toga prošli mnoge pretrage i ponavljane bezu¬ 
spješne IVF pokušaje kako bi otklonili postojeće neželjeno stanje. 15 Majke 
naručiteljice obično su starije, obrazovanije žene sa složenom porodničar- 
skom povijesti bolesti. 16 

Povijesno gledano surogatstvo prisutno je i zabilježeno još u biblijskim 
vremenima (Post, 16,1-16). Abrahamova neplodna žena Sara nagovorila je 
svoga supruga Abrahama da ima dijete s njihovom sluškinjom Hagarom 

13 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 206. 

14 Usp. Isto, 119-120. 

15 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2,123-136.; K. Ekis Ekman, Being and Being Bought: Prostitution, Surrogacy and the 
Split Self, Spinifex Press, North Melbourne, 2013, 130. 

16 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1, 53-62. 

kako bi dobili potomka, nakon čega Hagara začinje i rađa Abrahamova 
sina Jišmaela. 17 

Do 60-ih godina 20. st. surogatstvo su provodili prijatelji ili rođaci, kao 
pomoć bližnjima u nevolji, a od tada su se počeli službeno sklapati »surogat 
ugovori« s trećim stranama. Prvi formalni aranžman o surogatstvu postav¬ 
ljen je 1976. godine u SAD -u te je nakon nekoliko desetljeća postao druš¬ 
tveno prihvatljiv unutar mnogih zemalja. Primjerice Ujedinjeno Kraljevstvo 
odobrava nekomercijalno ZM 1985. godine dokumentom Surrogacy Arran- 
gement Act. w Prije američkoga građanskog rata, robove su često iskorištavali 
za nošenje djece svojim gospodarima na koje nisu polagali nikakva prava. 19 
Povijest bilježi mnogobrojne primjere ZM-a, koje se pojavljivalo u brojnim 
zajednicama i kulturama, unutar kojih se uglavnom blagonaklono gledalo 
na žene koje su rađale djecu neplodnom paru. U novije vrijeme, naprotiv, 
slavne osobe, pjevači i glumci, sve češće posežu za ZM-om, bez utemeljene 
biološke potrebe, kako se njihovo tijelo ne bi estetski mijenjalo zbog izgled¬ 
ne im karijere. Razvojem tehnika i metoda suvremene reproduktivne me¬ 
dicine, ZM je tako poprimilo nove mogućnosti »naručenoga« ostvarenja. 20 


1.2. Različite podjele i oblici zamjenskoga majčinstva 

Budući da neke od metoda MPO -a obiluju medicinskim, socijalnim i 
pravnim preprekama, često se traže drukčiji načini dobivanja djeteta, od¬ 
nosno ostvarenja trudnoće i rađanja. Premda zadatak roditeljstva može 
uspješno ispuniti institut posvojenja, mnogi parovi brzo odustanu zbog 
pravnih formalnosti i dugog razdoblja koje je potrebno da bi se zakon¬ 
ski posvojilo dijete. Isto tako brojne osobe s problemom neplodnosti žele 
nastaviti obiteljsku lozu rađanjem bioloških nasljednika, odnosno njihove 
genetske djece. Stoga se sve više neplodnih parova (gdje je to dopušteno), 

17 Usp. M. M. Hohman, C. B. Hagan, Satisfaction with Surrogate Mothering: A Relational Model, 
Journal of Human Behavior in the Social Environment, 2001,4,1,61-84.; R. Edelmann, Surrogacy: the psycho- 
logical issues, Journal of Reproductive and Infant Psychology, 2004, 22, 2,123-136.; E. Blyth, A. Farrand, Re- 
productive tourism — a priče worth paying for reproductive autonomy?, Critical Social Policy, 2005, 25, 
1, 91-114.; V. Soderstrom-Anttila, et al., Surrogacy: outcomes for surrogate mothers, children and the 
resulting families — a systematic review. Human Reproduction Update, 2016, 22, 2, 260-276. 

18 Usp. J. Callman, Surrogacy — a case for normalization. Human Reproduction, 1999, 14, 2, 
277-278. 

19 Usp. C. Spivack, The Law of Surrogate Motherhood in the United States, American Journal of 
Comparative Laiv, 2010, 58, 97-114. 

20 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2,123-136. 

odlučuju za ZM kao svoju posljednju reproduktivnu nadu bez koje ina¬ 
če ne bi došli do djeteta. Ono se dakle pojavljuje kao temeljito isplaniran 
neformalni oblik posvojenja, kontroliran isključivo voljom stranaka, koji 
omogućuje gensku vezu obaju ili barem jednog roditelja s djetetom. 21 

Općenito, ZM se može dijeliti s obzirom na gensku vezu zamjenske 
majke s djetetom koje nosi, prema načinu oplodnje i zanošenja, zatim s 
obzirom na postojanje naknade zamjenskoj majci te glede brojnih razloga 
i/ili motiva zbog kojih ono nastaje. Prema genskoj vezi između roditelja 
naručitelja i djeteta, odnosno zamjenske majke i djeteta postoji potpuno ili 
gestacijsko ZM te djelomično i tradicionalno (prirodno) ZM. 11 

Potpuno ili gestacijsko ZM jest ono pri kojemu su oba roditelja usposta¬ 
vila gensku vezu s djetetom jer su i jedno i drugo dali svoje spolne stani¬ 
ce za oplodnju in vitro. Tako se jajne stanice neplodne supruge oplođuju 
suprugovim sjemenom s posljedičnim prijenosom zametaka u maternicu 
zamjenske majke. Potpuno ZM zahtijeva provođenje složenog postupka 
izvantjelesne oplodnje (in vitro fertilisation, IVF) i prijenosa zametaka u 
maternicu zamjenske majke 24-72 h nakon oplodnje (embrio transfer, ET). 
Jasno je da u ovom slučaju ona nema nikakvu gensku vezu s djetetom 
koje nosi i da mu nije biološka majka nego samo gestacijska, po trudnoći. 
Zbog prethodno sklopljenoga obvezujućeg ugovora unajmljena je majka 
zapravo privremena majka ili svojevrstan »inkubator«. 23 U suvremenom 
se svijetu zbog napretka medicine i raznih nepovoljnih ishoda trudnoće, 
tj. kasnih pobačaja i prijetećih prijevremenih porođaja, postavlja pitanje o 
»umjetnim utrobama« (artificial ivombs), odnosno naprednoj medicinskoj 
tehnologiji koja bi, među ostalim, sustavom oksigenacije amnijske tekući¬ 
ne održavale na životu plod od samo 18 tjedana trudnoće. 24 


21 Usp. S. Roksandić Vidlička, D. Hrstić, Z. Kirin, Bioethical and legal challenges of surrogate 
motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

22 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 125-126.; R. Deonandan, Recent trends in reproductive tourism and international 
surrogacy: ethical considerations and challenges for policy, Risk Management and Healthcare Policy, 
2015, 8,111-119. 

23 Usp. J. C. Ciccarelli, L. J. Beckman, Navigating Rough VVaters: An Overview of Psychologi- 
cal Aspects of Surrogacy, Journal of Social Issues, 2005, 61, 1, 21^13.; S. Roksandić Vidlička, D. Hrstić, 
Z. Kirin, Bioethical and legal challenges of surrogate motherhood in the Republic of Croatia, JAHR 
(Europski časopis za bioetiku), 2012, 3, 5, 37-67.; K. L. Armour, An overview of surrogacy around the 
world: trends, questions and ethical issues, Nursingfor Women's Health, 2012,16, 3,231-236.; D. Danna, 
Contract Children — Questioning Surrogacy, Ibidem, Stuttgart, 2015,27. 

24 Usp. C. Kaczor, Could Artificial Wombs End the Abortion Debate?, National Catholic Bio- 
ethics Quarterly, 2005, 5, 2, 283-301.; O. B. A. van den Akker, Surrogate Motherhood Families, Springer, 
New York, Berlin, Heidelberg, 2017,11-12. 

Djelomično ili tradicionalno (prirodno) ZM označuje druge i češće njego¬ 
ve oblike u kojima je zamjenska ujedno i biološka majka djeteta. Začeće 
ostvaruje prirodnim putem, tj. spolnim odnosom s muškarcem iz naru- 
čiteljskog para ili umjetnim osjemenjivanjem (artificijelnom inseminacijom) 
sjemenom muškarca iz toga para. Ove se vrste ZM-a prakticiraju jer se za¬ 
čeće djeteta izvodi na tehnički jednostavniji način nego što je to slučaj kod 
gestacijskog ZM-a. Iz svega navedenog jasno je da otac naručitelj iz ne¬ 
plodnog para i zamjenska majka imaju gensku vezu s djetetom. Međutim, 
neplodna žena iz naručiteljskog para nema ni gensku ni gestacijsku vezu, 
nego po zakonu prema prethodno sklopljenom ugovoru, nakon dobivanja 
djeteta biva proglašena njegovom zakonskom majkom . 25 

Postoji li naknada koju na temelju sporazuma ostvaruje zamjenska 
majka, govori se o komercijalnom ZM- u, čija je svrha stjecanje dobiti ili ma¬ 
terijalne kompenzacije unajmljene majke za pružene usluge. Ako se ostva¬ 
renom naknadom pokrivaju samo nužni troškovi postupaka oplodnje, 
redovitih liječničkih pregleda te ukupnog nadzora trudnoće i porođaja 
zamjenske majke, govori se o altruističnom ZM- u. Pri tome osoba nije vo¬ 
đena željom za materijalnom (novčanom) zaradom, a pružanjem svojih 
r ®j besplatnih usluga želi omogućiti neplodnom paru ostvarenje roditeljstva. * 

Međutim, određena naknada zamjenskoj majci u konkretnom slučaju ipak 
otežava razlikovanje navedenih oblika ZM-a . 26 

U praksi postoje otvoreni oblici ZM-a pri kojima roditelji naručitelji 
trudnoće i zamjenska majka održavaju redovite kontakte te zatvoreni oblici 
s veoma rijetkim kontaktima . 27 


25 Usp. R. Cook, S. Day Sclater, F. Kaganas, (ur.), Surrogate Motherhood: International perspec- 
tives, Oxford, Portland, Or., 2003, 1.; R. Edelmann, Surrogacy: the psychological issues, Journal ofRe- 
productive and Infant Psychology, 2004, 22, 2, 123-136.; O. B. A. van den Akker, Psychosocial aspects of 
surrogate motherhood. Human Reproduction Update, 2007, 13, 1, 53-62.; L. I. Gabry, Procreating Wit- 
hout Pregnancy: Surrogacy and the Need for a Comprehensive Regulatory Scheme, Columbia Journal 
ofLaiv and Social Problems, 2012, 45, 3, 414-450.; S. Roksandić Vidlička, D. Hrstić, Z. Kirin, Bioethical 
and legat challenges of surrogate motherhood in the Republic of Croatia, JAHR (Europski časopis za bio- 
etiku), 2012, 3, 5, 37-67.; K. L. Armour, An overvievv of surrogacy around the world: trends, questions 
and ethical issues, Nursingfor VVomen's Health, 2012,16, 3, 231-236. 

26 Usp. D. R. Reilly, Surrogate pregnancy: a guide for Canadian prenatal health care providers, 
Canadian Medical Association Journal, 2007,176,4,483^85.; O. B. A. van den Akker, Surrogate Motherho¬ 
od Families, Springer, New York, Berlin, Heidelberg, 2017, 18-27. 

27 Usp. M. M. Hohman, C. B. Hagan, Satisfaction with Surrogate Mothering: A Relational Mo¬ 
del, Journal of Human Behavior in the Social Environment, 2001, 4,1, 61-84. 

1.3. Motivi nastajanja zamjenskoga majčinstva 

Općenito, razlozi nastajanja ZM-a mogu biti različiti, od onih neozbilj¬ 
nih, neznatnih, kozmetičkih (strah da trudnoća i porod ne naruše izgled 
žene), sve do lakših, mnogo težih i ozbiljnih medicinskih razloga. Teže bo¬ 
lesti, koje ugrožavaju sam život žene, obuhvaćaju zloćudne bolesti, teške 
bolesti srca i bubrega te oduzetost udova i slično. Laganije bolesti poput 
proširenih vena, ne znače toliko veliku opasnost za njezino zdravlje . 28 

Medicinski razlozi kao najjači motiv obuhvaćaju čimbenike nazvane 
»womb factor « 29 (prirođeni nedostatak maternice, anatomsko-patološka 
odstupanja u građi maternice, višestruki spontani pobačaji), histerekto- 
mirane 30 žene zbog određenih bolesti (miom, karcinom maternice ) 31 i sva 
stanja u kojima bi trudnoća značila veliku zdravstvenu opasnost za že¬ 
nu . 32 U obzir dolazi i zamrzavanje spolnih stanica naručiteljica koje zbog 
zloćudnih bolesti prije kemoterapije daju zamrznuti svoje spolne stanice 
kako bi se one poslije iskoristile tijekom postupka ZM-a . 33 

Navedeni motivi nisu jedini zbog kojih se netko odlučuje na davanje 
ili primanje usluga ZM-a. Umnažaju se razmjerno pojavi novih osobnih, 
socijalnih, ekonomskih i drugih situacija, kako slijedi: * 

Biološki (genetički) primitivizam nekih parova koji radi nastavljanja obi¬ 
teljske loze, nasljeđivanja i oporuke isključivo i pomalo sebično žele imati 
svoju biološku, odnosno genetičku djecu. Tako se ZM-om kao neformal¬ 
nim oblikom posvojenja omogućuje genska veza obaju ili barem jednog 
roditelja s djetetom . 34 


28 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017,121-125. 

29 Usp. J. Pelzman, »Womb for Rent«: International Service Trade Employing Assisted Repro- 
duction Technologies (ARTs), Review of International Economics, 2013, 21, 3, 387-400. 

30 Histerektomija (hysterectomia) označuje kirurško odstranjenje maternice iz tijela žene koje se 
može izvesti na različite načine: pristupom u operativno polje kroz trbušnu stijenku (hysterectomia 
transabdominalis), rodničnim putem te endoskopskom kombinacijom abdominalnog i vaginalnog pri¬ 
stupa ( LAVH — laparoskopski asistirana vaginalna histerektomija). 

31 O. B. A. van den Akker, Psychosocial aspects of surrogate motherhood. Human Reproduction 
Update, 2007,13,1, 53-62. 

32 Teške bolesti srca, bubrega, zloćudne bolesti, oduzetost udova i slično. 

33 Usp. S. Roksandić Vidlička, D. Hrstić, Z. Kirin, Bioethical and legal challenges of surrogate 
motherhood in the Republic of Croatia, JAHR (Europski časopis za bioetiku), 2012, 3, 5, 37-67.; V. S5der- 
strom-Anttila, et al., Surrogacy: outcomes for surrogate mothers, children and the resulting families 
— a systematic review. Human Reproduction Update, 2016, 22, 2, 260-276. 

34 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2, 123-136.; O. B. A. van den Akker, Psychosocial aspects of surrogate motherho¬ 
od, Human Reproduction Update, 2007,13,1, 53-62. 

Teškoće vezane za posvojenje djeteta čest su razlog izbjegavanja ostvari¬ 
vanja takvog roditeljstva. Naime, institucija posvojenja je složena, opte¬ 
rećena nizom pravnih formalnosti te gubitkom vremena i snage zbog du¬ 
gotrajnosti samog postupka. To dovodi do nepotrebnih odgoda njegova 
ostvarenja, što uvelike obeshrabruje parove koji žele posvojiti dijete. 

Zarada zamjenske majke kod komercijalnog ZM-a razlog je njezinog upu¬ 
štanja u taj proces, jer obično ovakve žene dolaze iz siromašnijih dijelova 
svijeta i društvenih slojeva . 35 Neke su zamjenske majke premlade u vrije¬ 
me odlučivanja za takvu praksu rađanja djeteta za drugoga pa nisu svje¬ 
sne svih mogućih posljedica koje će zbog toga imati poslije u životu, a tada 
će najvjerojatnije biti prekasno za željene promjene . 36 

Velikodušnost altruistične zamjenske majke kako bi svojim posredovanjem 
neplodnom paru omogućila iskustvo roditeljstva jer ga oni na drugi način 
ne mogu dobiti. Opisuje se altruistična želja (pobuda) američkih zamjen¬ 
skih majki koje žele rađati djecu za druge — »give the gift of life «. 37 

ZM kao reakcija na događanja u osobnoj životnoj i reproduktivnoj povije¬ 
sti bolesti poput prisjećanja na moguću odbačenost u djetinjstvu, na svoju 
* reproduktivnu prošlost (određeni užitak i želja za trudnoćom, uživanje 

u trudnoći), na neke reproduktivne negativnosti (pobačaj i slično) ili na 
nezamislivost života bez djece . 38 

Prikrivene pobude altruistične majke mogu činiti ZM motivacijski neja¬ 
snim zbog nemjerljivosti omjera njezine stvarne »velikodušnosti« s obzi¬ 
rom na želje za samopotvrđivanjem, pohvalom i priznanjem u zajednici u 
kojoj živi. Dakle, upitna je velikodušnost altruističnog ZM-a bez naknade, 
koja, doduše, nije vezana za novčanu zaradu, ali to ne znači da je zamjen¬ 
ska majka u sebi oslobođena od skrivenih pobuda poput taštine i osjećaja 
važnosti te želje da i ona sama uživa u razvijanju majčinskog nagona . 39 

35 Usp. O. B. A. van den Akker, Psychosocial aspects of surrogate motherhood, Human Repro- 
duction Update, 2007,13,1,53-62.; K. Ekis E., Being and Being Bought: Prostitution, Surrogacy and the Split 
Self, Spinifex Press, North Melbourne, 2013, 141-143. 

36 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2,123-136. 

37 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1, 53-62. 

38 Usp. M. M. Hohman, C. B. Hagan, Satisfaction with Surrogate Mothering: A Relational Mo¬ 
del, Journal of Human Behavior in the Social Environment, 2001, 4, 1, 61-84. 

39 Usp. L. V. Zyl, A. V. Niekerk, Interpretations, perspectives and intentions in surrogate 
motherhood, Journal of Medical Ethics, 2000, 26, 5, 404-409.; O. B. A. van den Akker, Psychosocial as¬ 
pects of surrogate motherhood. Human Reproduction Update, 2007,13,1, 53-62. 

Moralna odgovornost prema bliskom rođaku zbog koje se ostvaruju neo¬ 
bične biološke veze u pojedinim obiteljima. Poznato je da su već bake bile 
zamjenske majke svojoj unučadi, majke kćerima te kćeri majkama. Tako¬ 
đer, ima žena koje imaju svoju djecu, a pristale su na ZM kako bi rodile 
dijete neplodnoj sestri . 40 

Komotnost i sebičnost življenja uzrokovane strahom žene da će promjene 
koje nastaju u trudnoći i porođaju privremeno ili trajno narušiti njezinu 
duševnu ravnotežu (postpartalna depresija), ljepotu, sklad i fizički izgled 
(pretilost, strije ). 41 

Karijera i potrebe posla koji obavlja pokatkad su razlog zbog kojeg zapo¬ 
slene žene izbjegavaju trudnoću i rađanje. Poslodavac može biti zaintere¬ 
siran za ZM u slučajevima svojih zaposlenica ili supruga/partnerica za¬ 
poslenika koji žele imati dijete. Naime, manje su naknade za zdravstveno 
osiguranje što pokrivaju troškove zamjenske majke u usporedbi s nakna¬ 
dama koje se izdvajaju za bolovanja te rodiljni, odnosno roditeljski dopust 
zaposlenica/zaposlenika. Ovisno o dogovoru supružnika rodiljnim dopu¬ 
stom može se koristiti supruga ili suprug. Iz toga proizlazi da bi posloda- 


0 




vac iz materijalne koristi mogao pokušati utjecati na njihovu privatnost. 


uvjetujući ih radnim mjestom i određujući im način ostvarenja majčinstva 
i/ili očinstva. Međutim, na majke skrbnice, koje nakon rođenja preuzmu 
ulogu zamjenske majke, svakako se moraju primijeniti propisi Europske 
unije o rodiljnom dopustu, ako zemlja članica u konkretnome slučaju pri¬ 
znaje pravni odnos između majke skrbnice i djeteta . 42 

40 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2, 123-136.; S. Roksandić Vidlička, D. Hrstić, Z. Kirin, Bioethical and legal chall- 
enges of surrogate motherhood in the Republic of Croatia, JAHR (Europski časopis za bioetiku), 2012, 3, 
5, 37-67. 

41 Strije (striae) označuju »ljubičaste pruge koje se pojavljuju na trbuhu i dojkama, (katkada i na 
bedrima i stražnjici), u zadnjim mjesecima trudnoče. Nisu uzrokovane promjenom u pigmentu, nego 
smanjenjem elastičnosti kolagena kože koji prekriva rastuču maternicu i povećane dojke. Najprije su 
blijedoružičaste, katkada svrbe, poslije postaju bijele i nalik na veoma nejasne ožiljke. Premda bivaju 
mnogo bljeđe nakon porođaja, jednom kad se pojave, obično doživotno ostaju. Razvijaju se u oko po¬ 
lovice trudnica.« (C. Ammer, »Strije«, u: The Encuclopedia ofWomen's Health, Facts On File, New York, 
2009, 403.) 

42 Nezavisna odvjetnica pri sudu Europske unije, Juliane Kokott, smatra da u slučaju zakoni¬ 
tog zamjenskog majčinstva obje majke imaju pravo na rodiljni dopust. Rodiljni se dopust mora podi¬ 
jeliti na obje majke, pri čemu dopust za svaku od njih mora iznositi najmanje dva tjedna. Smatra da 
majka skrbnica koja je dijete dobila na temelju dogovora o zamjenskom majčinstvu svakako ima pravo 
na rodiljni dopust propisan pravom ElT-a ako je nakon rođenja djeteta preuzela o njemu skrb, ako je u 
zemlji članici o kojoj je riječ ZM dopušteno i ako su u toj državi ispunjeni propisani uvjeti. Sud Europ¬ 
ske unije. Priopćenje za medije, br. 115/13. U Luxembourgu, 26. rujna 2013. Dostupno na: curia.europa.eu 
(9. VI. 2014.). 

Neutemeljen strah od same trudnoće koji je nastao zbog negativnih pri¬ 
mjera i neistinitih obavijesti iz okoline ili zbog manjka iskustva i znanja o 
osnovama ljudske reprodukcije. 

Pomodarstvo je također razlog ostvarenja ZM- a jer je sve više estradnih 
zvijezda i ljudi s javne scene koji tako dolaze do djeteta. Njihova se privat¬ 
nost iznosi u medijima, što u javnosti oblikuje pozitivno stajalište prema 
svim oblicima ZM-a. Time se potiče »trendovsko« razmišljanje na štetu 
ćudoređa, etike i dostojanstva roditeljstva, osobito samog majčinstva . 43 

Istospolni parovi koji odbijaju drugi spol, ali ne i dobivanje djeteta, mogu 
imati onoliko izražen motiv za ZM-om koliko može biti jak nagon za pro¬ 
duljenjem vrste. Tako bi trebali dobiti najmanje dvoje djece kako bi obje 
zainteresirane strane, ako su plodne, naizmjenično ugradile svoj nasljedni 
materijal u naručenu djecu . 44 Tomu u prilog ide citat s jedne internetske 
stranice istospolnih promoviranja. »Roditi dijete, roditi dijete doniranom 
jajnom stanicom, roditi dijete doniranim sjemenom, roditi dijete donira- 
nim zametkom, roditi dijete uz pomoć zamjenske majke za sve nas treba 
biti jednako vrijedno jer nam omogućuje isti cilj, rođenje djeteta i toliko 
željeno majčinstvo. I zbog te radosti na kraju puta smatram da ih u tome 
nitko ne smije onemogućiti ni na koji način i da svima moramo omogućiti 
da iskoriste ono što im nudi suvremena medicina .« 45 

Zanimljiva su istraživanja vezana za razlike »životnog stila« adolesce¬ 
nata odraslih u heteroseksualnim uobičajenim biološkim obiteljima u od¬ 
nosu prema onima čiji su roditelji bilo muški bilo ženski istospolni par . 46 

Muškarci i žene koji žive sami, a zbog najrazličitijih razloga nisu ostvarili 
spolnu vezu i fizičko roditeljstvo. Zbog nezadovoljstva vlastitim načinom 
života mogu zaželjeti te pokušati i ostvariti roditeljstvo sklapanjem ugo¬ 


vora o ZM-u . 47 


43 Usp. S. Mohapatra, Stateless Babies & Adoption Scams: A Bioethical Analysis of Internatio¬ 
nal Commercial Surrogacy, Berkeley Journal of International Latv, 2011, 30,2,412^50. 

44 Usp. O. B. A. van den Akker, Surrogate motherhood: a critical perspective, Expert Revieiv 
Obstetric & Gynaecology, 2010, 5, 1, 5-7.; B. Stark, Transnational Surrogacy and International Human 
Rights Law, ILSA Journal of International & Comparative Law, 2012, 18, 2, 369-386.; K. Ekis E., Being and 
Being Bouglit: Prostitution, Surrogacy and the Split Self, Spinifex Press, North Melbourne, 2013,129. 

45 Postoji i agencija za posredovanje ZM-a, posvećena isključivo homoseksualnoj zajednici: 
Groiving Generations. Citat preuzet sa beta.hr/vise/zamjensko-majcinstvo/zamjensko-suro-gat-maj- 
cinstvo-83 (10. VI. 2014.) 

46 Usp. M. Regnerus, How different are the adult children of parents who have same-sex rela- 
tionships? Findings from the New Family Structures Study, Social Science Research, 2012,41,4, 752-770. 

47 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 87-90. 

Bračni ili drugi parovi u poodmakloj dobi koji žele svoje dijete, a kasnije su 
ušli u vezu ili imaju već odraslu i samostalnu djecu. Slično kao i za umjet¬ 
nu oplodnju (in vitro, IVF), postavlja se pitanje o zakonskom određivanju 
gornje granice odobravanja takvog postupka te posljedičnoga mogućeg 
oduzimanja djece. 

Moguće razne skrivene namjere roditelja naručitelja isto tako mogu biti 
razlog ostvarenja ZM-a, osobito ako se sav proces događa u drugoj zemlji. 
Nakon prelaska granice moguće su prethodno planirane razne zlopora¬ 
be ljudskih života poput trgovine ljudima ili prodaje organa, što se može 
pokušati spriječiti primjerice testiranjem DNK. U vezi s takvim mogućim 
pojavama Konvencija UN-a o pravima djeteta izrijekom upozorava na djete¬ 
tovo dostojanstvo te obvezuje zemlje članice da poduzimaju mjere protiv 
odvođenja, prodaje i trgovine djecom (čl. 35.) i protiv drugih oblika izra¬ 
bljivanja (čl. 36.). 48 

Zanimljivo je suvremeno shvaćanje ropstva, jer nekada se ropstvom 
nazivalo kupovanje i prodavanje ljudi, a danas se naziva roditeljstvom. 

Moguće skrivene namjere zamjenske majke prema biološkom ocu iz ne¬ 
plodnog para, koja se potajno nada da bi na temelju svoje genske pove¬ 
zanosti s naručenim djetetom, mogla ostvariti vezu s njegovim ocem te se 
tako osloboditi svoje sadašnje neuspjele veze i/ili loše materijalne pozicije. 
Isto tako, zamjenske majke većinom mogu imati više ili manje svjesnu že¬ 
lju samo za razvijanjem obične povezanosti s naručiteljskim parom. 49 

Postoje razne vrste naručitelja i izvršitelja usluga ZM-a s obzirom 
na osobe koje su uključene u takve procese, njihove osobine i životne 
okolnosti. 

Tip žena koji je najpogodniji i najzainteresiraniji za ZM (uzmu li se u obzir 
njihov socioekonomski status, razina obrazovanja, dob i paritet) obuhvaća 
one udane, od 21 do 45 godina, koje su već rodile dvoje ili troje djece (ima¬ 
ju svoju vlastitu obitelj), kućanice, nezaposlene ili zaposlene pola radnoga 
vremena i slično. 50 

48 Usp. D. Hrabar, Deontološka prosudba ljudskog dostojanstva u obiteljskom pravu, Bogo- 
slovska smotra, 2007, 77, 1, 29M2. 

49 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1, 53-62. 

50 Usp. M. M. Hohman, C. B. Hagan, Satisfaction with Surrogate Mothering: A Relational Mo¬ 
del, Journal of Human Behavior in the Social Environment, 2001, 4, 1, 61-84.; O. B. A. van den Akker, 
Psychosocial aspects of surrogate motherhood, Human Reproduction Update, 2007, 13, 1, 53-62.; R. De- 
onandan, Recent trends in reproductive tourism and international surrogacy: ethical considerations 
and challenges for policy, R isk Management and Healthcare Policy, 2015, 8, 111-119.; V. Sdderstrom- 

Teško je govoriti o točnoj incidenciji ovog fenomena koji je neupitno 
u porastu zadnjih tridesetak godina. Stvarnu učestalost surogatstva, kao i 
ukupne troškove njegova provođenja nije jednostavno procijeniti zbog po¬ 
stojanja brojnih neformalnih sporazuma ZM-a. 51 U SAD -u su devedesetih 
godina prošloga stoljeća rođene stotine djece ZM-om. Istodobno je u Ve¬ 
likoj Britaniji tako rođeno 100 djece, a radi dobivanja djeteta 1998. godine 
agencijama koje se bave ZM-om pristupilo je oko 8000 žena. 52 Prosječna 
cijena sporazuma ZM-a u SAD-u iznosi 50.000, a u Indiji od 10.000 do 
12.000 dolara, zbog čega mnogi parovi odlazi u siromašnije istočne zemlje 
ostvariti rađanje djeteta s pomoću komercijalnog surogatstva. 53 

U ovom su se poglavlju razmatrali definicija, povijesni razvoj, oblici 
i podjela ZM-a. Surogatstvo je posve složen oblik ljudske reprodukcije 
opterećen bioetičkim dvojbama, nepredvidivim i novim situacijama. S ob¬ 
zirom na to, slijedi panoramski prikaz sabranih pitanja koja osvjetljavaju 
svu složenost ove pojave. 






Anttila et al., Surrogacy: outcomes for surrogate mothers, children and the resulting families — a 
systematic review, Human Reproduction Update, 2016, 22, 2, 260-276. 

51 Usp. M. Radan, Nova svjetska industrija — zamjensko majčinstvo, u: M. Steiner, I. Šestak, 
(ur.). Aktualne moralne teme: Zbornik međunarodnog znanstvenog simpozija uz 90. obljetnicu života p. 
Ivana Fučeka S. ]., održanog u Zagrebu, (4. prosinca 2015.), Filozofsko-teološki institut Družbe Isuso¬ 
ve, Zagreb, 2016, 281-313. 

52 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2,123-136. 

53 Usp. D. Spar, A. M. Harrington, Building a better baby business, Minnesota Journal ofLaiv, 
Science and Technology, 2009,10,1,41-69. 

Nezaobilazna pitanja s kojima se mogu 
sučeljavati sudionici zamjenskoga 
majčinstva 


Bioetičko vrjednovanje ZM-a zahvaljujući brzom, što više eksploziv¬ 
nom napretku tehnologije uopće, pa tako medicine i postupaka vezanih 
za ljudsku reprodukciju, obiluje brojnim neizvjesnostima, ali i novim, sve 
većim izazovima. Osnovno pitanje koje čini nazivnik svih ostalih glasi: »Je 
li zamjensko majčinstvo nova i posljednja nada neplodnoga para ili znači 
zamku, instrumentaliziranje i sumrak roditeljstva?« 

Jasno je kako su tijekom procesa ZM-a neizostavne brojne nedoumi¬ 
ce i problemi s kojima se nose surogatne majke, naručiteljski par i začeto 
dijete. Koliko je ova vrsta poslovanja nesigurna, razvidno je iz činjenice da za¬ 
mjenska majka može prevariti naručiteljski par ako mu nakon porođaja 
odbija predati naručeno dijete. Ukoliko se ona ne pridržava prethodnoga 
dogovora iz potpisanoga ugovora, utoliko nastaje ne samo određena ma¬ 
terijalna šteta nego par naručitelj istodobno proživljava osjećaj izigranosti, 
nepravde i razočaranja. 

Bioetička evaluacija ZM-a obuhvaća razmatranje ključnih moralnih 
zastranjenja na polju ljudske spolnosti jer ono što je prirodno pretvara¬ 
ju u neprirodno, strano, umjetno, nenormalno. Ponajprije u obzir dolazi 
sve što se odnosi na bioetičku prosudbu izvantjelesne oplodnje, stvaranja 
viška zametaka, predimplantacijske dijagnostike, zakonodavnih prijepo¬ 
ra, medicinskih nuspojava i ostalih moralno-etičkih dvojbi koje MPO u 
sebi uključuje. Navedeno čini osnovno polazište za moralno vrjednovanje 
ZM-a kao najsloženijega oblika ljudske reprodukcije, baš zato što se ono 
uvelike služi takvim metodama. 

Kako bi se dublje razmotrila složena problematika ZM-a, ovdje su sa¬ 
brana i grupirana brojna, ali još uvijek ne sva pitanja kojima surogatstvo 
vrvi. Prva skupina obuhvaća odnos naručenoga djeteta i zamjenske majke; 
druga odnos zamjenske majke i osobe/osoba s kojima ona sklapa ugovor 
o surogatstvu; treća upućuje na odnos zamjenske majke i vlastite obitelji. 
Četvrta skupina obuhvaća odnos naručenoga djeteta prema drugim sudi- 

onicima surogatstva, a peta ističe ulogu surogatstva u širemu obiteljskom 
okruženju. Završna su pitanja vezana za ugovor, zakonske odredbe, pre¬ 
kršaje, sudove te za nastajanje mogućih drugih šteta u obiteljima, kao i za 
poticanje negativnih društvenih pojava. 


2.1. Pitanja koja su vezana za odnos između naručenoga 
djeteta i zamjenske majke 

S obzirom na višerazinsku i čvrstu unutarmaterničnu i poslijeporođaj- 

nu vezu između djeteta i zamjenske majke, postavljaju se pravna, psiho¬ 
loška i etička pitanja. 

• Zbog nasilnoga poslijeporođajnoga odvajanja od žene koja ga je rodila, 
doživljava li naručeno nejako dijete »ukidanje« dotadašnje zamjenske 
majke zapravo kao smrt roditelja? 

• Koje su daljnje posljedice za njegov tjelesno-psihološko cjeloviti rast i 
razvoj zbog tako nagle rane zamjene ključne osobe iz njegova života? 

• Ako bi se poslijeporođajno odvajanje djeteta i zamjenske majke odgo¬ 
dilo, neće li porasti troškovi surogatstva? 

• Hoće li odgađanjem odvajanja djeteta i zamjenske majke sam takav 
čin, odnosno psihičke, medicinske i zdravstvene posljedice za oboje 
postati teže jer su se u međuvremenu još više povezali? 

• Naziv zamjenska majka nelogičan je sam u sebi jer je riječ o umjetno 
kreiranom i uspostavljenom odnosu. Razumno je pitati: »Smije li jedan 
od najljepših naslova na svijetu pripadati ženi koja planira ostaviti tek 
rođeno dijete zbog materijalne dobiti koju želi ostvariti?«, »Može li se 
majkom nazivati osoba koja zbog vlastita interesa pristaje na instru- 
mentaliziranje nove, nejake, bespomoćne osobe, a sve kako bi ostva¬ 
rila svoj cilj materijalnu životnu olakšicu, po unaprijed dogovorenoj 
cijeni?« 


2 . 2 . Pitanja koja su vezana za odnos između zamjenske majke i 
osobe/osoba s kojima ona sklapa ugovor o surogatstvu 

Odnos između zamjenske majke i naručiteljskoga para sve je drugo, 
samo ne jednostavan. Koliko god se svi sudionici detaljno upoznaju s fa- 

zama postupka i slobodno potpisuju ugovor o surogatstvu, teško je izbjeći 
nedoumice i poteškoće koje naknadno mogu nastati. 


Prvo i najvažnije pitanje za cijeli proces ZM -a glasi: »Što ako unajmlje¬ 


na majka nakon porođaja ne želi predati naručeno tek rođeno dijete, 
bez obzira na to što je potpisala ugovor?« 

• Tko je stvarna majka djeteta? 

• Ako se naručiteljski par raziđe, te ne želi više vidjeti dijete, komu će 
ono pripasti? 

• Što ako se naručiteljski par predomisli i tjera naručiteljsku majku na 
namjerni pobačaj? 

• Kako se postaviti u situaciji ako unajmljena majka nakon nekoliko mje¬ 
seci više ne želi nositi tuđe dijete i hoće ga abortirati? 

• Što ako nakon rođenja ni posuđena majka ni naručitelji ne žele dijete 
rođeno poremećeno (defektno, retardirano), ili dijete koje ne ispunjava 
neka druga njihova očekivanja (spol, izgled)? 

• Što ako nakon umjetne oplodnje stručnjaci u majčinu utrobu vrate je¬ 
dan ili dva zametka, a nastane cijepanje i nošenje dvaju ili triju zame¬ 
taka, odnosno više od onoga koliko su naručitelji trudnoće zaželjeli? 
Hoće li pristupiti selektivnom embrionalnom fetocidu (embrionalnoj 
redukciji)? Želi li i zamjenska majka pristati na to? Ponovno se postav¬ 
lja pitanje što će biti s djetetom koje je višak, a koje ne žele primiti ni 
par naručitelj ni zamjenska majka, odnosno njezina obitelj. 

• Kako nametnuti »unajmljenoj trudnici« jedan oblik »modernoga rop¬ 
stva«, odnosno odredbu da se pridržava pojedinih zdravstvenih pro¬ 
pisa liječnika i/ili »naručiteljskoga para«? 

• Što ako unajmljena majka prije umjetne oplodnje zatrudni unatoč pot¬ 
pisanom ugovoru o surogatstvu? 

• Hoće li surogatstvo ženu iz naručiteljskoga para dovesti u nezavidan 
položaj, razviti komplekse neravnopravnosti s obzirom na supruga, 
ugroženosti s obzirom na zamjensku majku koja joj čini prijetnju jer je 
i biološka majka njezina naručenog djeteta? 

• Hoće li ovakve i slične situacije potencirati i na kraju i uzrokovati ra¬ 
stavu braka? 

• Kako će se osjećati zamjenska majka kada shvati da je bila instrumen- 
talizirana, da je više ne trebaju ni dijete koje je nosila, a ni roditelji 

naručioci koji su se u vrijeme trudnoće o njoj ljubazno brinuli i često 
je viđali? 

• Kako će se osjećati zamjenska majka kada shvati da je naručiteljski par 
ne samo više ne treba nego je i ne želi više vidjeti kako dijete ne bi bilo 
uznemiravano viškom roditelja? 

2 . 3 . Pitanja koja su vezana za odnos između zamjenske majke i 
vlastite uže obitelji 

Zamjenska majka upuštanjem u surogatstvo želi priskrbiti novac kako 

bi olakšala život sebi i svojoj biološkoj obitelji. Zbog takve odluke na nju 

se sručuju novi problemi, jer se izvrgava dodatnim neizvjesnostima, u ko¬ 
jima se mora vješto i nerijetko sama snalaziti. 

• Hoće li surogatstvo poremetiti bračnu ravnotežu zamjenske majke i 
njezina supruga, bez obzira na to što je on bio upoznat sa svim obve¬ 
zama iz potpisanog ugovora o surogatstvu? 

• Hoće li zamjenska majka nakon povratka u svoju obitelj zateći stanje 
koje je ostavila prije premještanja u posebnu kuću za čuvanje trudnoće? 

• Ako ne preda naručeno dijete, hoće li ga njezina obitelj prihvatiti? 

• Kako vlastitoj djeci zamjenska majka može objasniti činjenicu da je 
novorođenče rođeno živo i da ga više nema, da ga je morala predati 
(ostaviti) drugdje, nekoj nepoznatoj obitelji? 

• Djeca s pravom mogu pitati: »Gdje je nestalo novorođenče?« Činjenica 
da su njihovi roditelji tako postupili prema jednom djetetu, može ih 
potaknuti na razmišljanje i sumnjičavost: »Sto sprječava moje roditelje 
da na isti način postupe prema bilo kojemu drugom pridošlom djetetu 
pa i prema nama samima?« 

• Nije posve jasno kada i kako bi zamjenska majka svojoj djeci rekla isti¬ 
nu o poslu kojim se bavi? Treba li im govoriti o očitoj trudnoći, načinu 
njezina ostvarenja, o ugovoru prema kojemu je dužna »izručiti« dijete 
drugoj strani i slično? Pitanje je koliko je prikladno, pravedno i uopće 
potrebno djecu obavještavati o tako složenim događanjima iz svijeta 
odraslih? 

• S obzirom na to da su djeci glavna moralna vertikala njihovi roditelji, 
djeca zamjenske majke smatraju da je ispravno i moralno dobro upra¬ 
vo ono što čine njihovi roditelji. Budu li obaviješteni o takvoj vrsti po- 

slovanja svojih roditelja, neće li u njihovim životima ZM ucijepiti krivi 
model zarade za život posredovanjem novoga modela roditeljstva? 
Hoće li jednoga dana bez mnogo promišljanja i sami zaželjeti primati 
ili davati takve usluge? 

• Međutim, što bi bilo ako bi djeca zamjenske majke mogla odlučivati, 
koliko bi ih pristalo na majčinu odluku nakon objašnjenja da ona neće 
biti s njima, možda i na dulje vrijeme? 

• Sto se sve zakonski može prodati, tko o tome odlučuje i koji autoritet 
može zaštititi djecu od takve nakane njihovih roditelja? 

• Hoće li jednoga dana potražiti naručeno dijete, tada već odraslu osobu? 

• Ako se njihovoj majci što negativno dogodi tijekom trudnoće i porođa¬ 
ja (rizik uvijek postoji), neće li djeca unajmljene majke naručeno dijete 
optuživati za takav tužan ishod trudnoće i porođaja? 


2 . 4 . Pitanja koja su vezana za odnos naručenoga djeteta prema 
drugim sudionicima surogatstva 

Dijete rođeno iz surogatstva, samim svojim postojanjem, može biti 

usmjereno, gurnuto prema raznim opterećujućim situacijama, koje za nje¬ 
ga čine nepotrebne dvojbe i probleme. 

• Koliko je ZM zbog svoje složenosti uopće usmjereno prema najvećoj 
dobrobiti djeteta? 

• Ako nema dovoljno informacija o svojemu genetskom podrijetlu, kako 
dijete rođeno s pomoću ZM-a može spriječiti određene genske bolesti, 
odnosno umanjiti predispoziciju za njih? 

• Ne zna li tko su mu sve polubraća i polusestre, može li u budućnosti 
biti izvrgnut incestu (pitanje kariotipa)? 

• Postane li svjestan da na svijet nije došao odabirom i selekcijom koja se 
normalno događa u prirodi, nego je njegov život rezultat proizvoljnog 
odabira stručnjaka između nekoliko zametaka u laboratoriju, kako će 
se osjećati, osobito u teškim trenutcima svojega života? 

• Hoće li takvo dijete poslije patiti od osjećaja krivnje jer su njegova isto¬ 
dobno začeta braća još zamrznuta na -196° tekućega dušika (N)? 

• Sto ako dijete nastalo iz surogatstva shvati da je zapravo dizajnirano 
(designer baby) na ljudski način po mjeri i želji svojih roditelja i struč- 

njaka koji su se igrali božanstva? Što ako se ne osjeća prihvaćen zbog 
manjka roditeljske bezuvjetne ljubavi jer se bori s pitanjima poput: »Bi 
li me moji roditelji voljeli da sam manje savršen, pametan, lijep?« 

• Ima li poremećenu sliku o prirodnoj i zdravoj obitelji dijete koje je svje¬ 
sno da je nastalo »pod utjecajem« pet svojih roditelja? Hoće li proživ¬ 
ljavati zbrku vlastita identiteta i roditeljskih autoriteta? 

• Hoće li naručeno dijete zamjerati zamjenskoj majci koja ga je nakon 
porođaja ostavila? 

• Hoće li patiti od nepovjerenja u ostvarivanju bliskih veza (prijateljstvo, 
brak) jer su mu prije toga srušeni važni i najraniji oslonci u životu? 

• Hoće li zamjerati svojem ocu što je činio višekratni najmanje biološ¬ 
ki preljub prema njegovoj zakonskoj majci ustupanjem svojih spolnih 
stanica nekoj nepoznatoj ženi? 

• Smije li se naručenoj djeci posredovanjem ZM-a nanositi bol zbog 
određenoga vrlo mogućeg ranog gubitka svojih starijih roditelja naru¬ 
čitelja i posljedičnih stanja neizvjesnosti u kojima se poslije mogu naći? 


0 


2.5. Pitanja koja su vezana za ulogu surogatstva u širemu 
obiteljskom okruženju (prijatelji, rodbina, susjedi, znanci) 

S obzirom na opće poznatu činjenicu da smo društvena bića i da je 
nemoguće živjeti izoliran život iza »zidova umjetnih odluka«, postoje ra¬ 
zni međuodnosi pojedinih obitelji i njihova okruženja. Prinova u obitelji 
potiče okolinu na radost ili barem na znatiželju o djetetu, ako iznenada 
nestane iz obitelji. 

• Što nakon porođaja, s obzirom na to da se istina ne može zanijekati? 

• Kako susjedima objasniti kamo je nestalo dijete? 

• Neće li ih susjedi i bliža okolina (ako zamjenska majka o tome ne želi 
pričati) sumnjičavo promatrati? 

• Štoviše, možda će pokrenuti i kakvu istragu, jer ne znaju kamo je ne¬ 
stalo dijete? 

• Može li uslijediti zloporaba istine i dobivenih podataka u svrhu kasni¬ 
jeg zadirkivanja naručenoga djeteta i hotimičnog nanošenja psihičke 
štete obitelji? 

2 . 6 . Pitanja vezana za ugovor, zakonske odredbe, prekršaje, 
sudove te nastajanje mogućih drugih šteta u obiteljima 

Bez obzira na prethodno potpisan ugovor o surogatstvu, pravno ure¬ 
đenje ZM-a vrlo je teško i gotovo neprovedivo u praksi što se tiče pre¬ 
sumpcije majčinstva. Majkom djeteta smatra se žena koja ga je nosila i 
rodila, a ne ona od koje potječe jajna stanica. Ne želi li predati tako zače¬ 
to dijete, s jedne strane, ovakvo joj činjenično stanje daje veliku prednost 
pred parom naručiteljem. S druge strane, s obzirom na to da je zamjenska 
majka obično iz siromašnijih slojeva društva, radi sigurnosti uzdržavanja 
djeteta, sud će skrbništvo za dijete dodijeliti materijalno stabilnijem paru. 
Cijela zbrka oko pravnog uređenja ZM-a obiluje raznim, teško razrješivim 
pitanjima. 

• Pitanje kolizije prava: predati/primiti dijete, potreba roditelja za ano- 
nimnošću/potreba djeteta za saznanjem tko su mu sve roditelji i kako 
je došlo na svijet. 

• Je li nacionalno pravo, koje regulira ZM u pojedinim zemljama, dovolj¬ 
no jasno i sveobuhvatno? 

• Nije posve jasno što točno obuhvaća trgovina ZM-om, po kojoj cijeni i 
tko je može odrediti. 

• Ako se i plaća, pitanje je što se plaća, uzmu li se u obzir dugotrajne 
posljedice koje trudnoća i porođaj mogu ostaviti na ženi. 

• Hoće li zamjenska majka tražiti odštetu za trajno poslijeporođajno mo¬ 
guće narušavanje njezina zdravlja? 

• Trguje li se ili pokušava li se trgovati samo s materijalnim dijelom čo¬ 
vjeka ili i s nematerijalnim, psihičkim i duhovnim koji ne podliježu 
strogo vremensko-prostornim kategorijama? 

• S obzirom na to da su u svakom čovjeku tjelesna, psihička i duhovna 
sastavnica potpuno i nedjeljivo prožete, pitanje je može li se ljudska 
osoba, ovdje žena, trajno ili privremeno unajmiti i prodati te po kojoj 
cijeni i kojim dijelom? 

• Kako uopće ostvariti takav ugovor? Smiju li organi biti predmet trgo¬ 
vine? To se osobito odnosi na uređenje pravne situacije sudbine dije¬ 
lova ljudskog tijela jer organi i dijelovi ljudskog tijela, kad čine cjelinu 
jednog čovjeka, dijele i njegovu sudbinu. 

• Koje će osiguranje podmiriti nastale troškove te isplatiti ili isplaćivati 
odštetu? 

• U slučaju nepridržavanja točaka iz prethodno sklopljenoga ugovora, 
postavlja se pitanje nadležnosti i vrste pravosuđa, odnosno koji će su¬ 
dovi i po kojemu pravu suditi ako nastane spor? 

• Ovdje se također može razmatrati i o posljedičnom nastajanju odre¬ 
đene materijalne štete vezane za troškove same trudnoće te naknade 
zamjenskoj majci za sve njezine usluge. 

• Isto se odnosi i na dugogodišnje troškove alimentacije oca naručitelja 
djeteta, koje surogatna majka još može potraživati od njega nakon što je 
svojevoljno zadržala dijete nakon porođaja. Dakle, što ako zamjenska 
majka ne samo da se ne želi odreći djeteta koje je začela, nosila i rodila 
nego još i pravno prisili djetetova oca na dugogodišnju alimentaciju? 

2 . 7 . Pitanja vezana za poticanje negativnih društvenih pojava 






Svaka pojava u društvu u konačnici se tiče obitelji kao njegove osnov¬ 


ne jedinice te pojedinih članova zajednice. S obzirom na to da nitko ne 
živi samo za sebe, svaki bi čovjek morao biti zainteresiran i za opće dobro 
i njegovu pozitivnu izgradnju. Trebao bi osjećati zabrinutost zbog svega 
onoga što potkopava i ruši zdrave temelje društva. 

• Kamo ide novac poreznih obveznika? 

• Je li ekonomski opravdano ograničena materijalna sredstva zdravstve¬ 
ne skrbi utrošiti u moralno upitne, a veoma skupe metode pomognute 
oplodnje (IVF, ZM), metode slabih rezultata? 

• »Može li se demografski negativni prirast preokrenuti u pozitivni prije 
svega liječenjem neplodnosti?« 

• Nužno se traži odgovor na pitanja poput: »Smije li medicina sve što 
može?« 

• Narušavaju li se ovim zahvatom jedinstvo braka, integritet djeteta i 
dostojanstvo rađanja? Narušava li se obitelj kao osnovna jedinica 
društva? 

• Sto je s ionako kompliciranom institucijom posvojenja? Ne koči li je ZM 
još i više jer se smanjuje razdoblje u kojemu je moguće dobiti dijete? 

• Uz postojeći velik broj neprihvaćene djece kojima prijeti namjerni po¬ 
bačaj i rođene žive djece (samo u Indiji više od 12 milijuna), nije li ZM 
samo jedan od oblika društvenog licemjerja? 

• S obzirom na to da djeca uče oponašanjem svojih roditelja, ako ih na¬ 
ručuje ili posvaja istospolni par, ne oblikuje li ih se tako za neprirodni 
oblik života s obzirom na anatomiju svojstvenu ljudskom biću? 

• Na žalost, poznato je da spolno zlostavljanje djece (pedofilija) pogađa 
i biološke obitelji. Neće li još više pogađati i umjetno složene obitelji 
koje od ove nastranosti nisu prirodno zaštićene krvnom vezom? 

• Budući da dijete u istoj osobi ima dva obiteljska odnosa majku i sestru, 
odnosno majku i baku, remeti li ZM prirodno grananje (arborizaci- 
ju) obiteljskoga stabla? Pomaže li tako urušavanje i srozavanje ljudske 
zajednice? 

• Tko ima pravo proizvoditi djecu »s onu stranu«, odnosno djecu na- 
stalu postmortalnom oplodnjom očeva sjemena s unajmljenom suro- 
gatnom majkom, ako baka primjerice nije mogla preboljeti smrt svoga 
sina (stradavanje u prometu, zloćudna bolest) i posredovanjem ZM- a 


0 




dobila je željenog unuka? 


• Je li opravdano oskudna materijalna dobra koja se izdvajaju za zdrav¬ 
stvo usmjerivati prema moralno i medicinski upitnim metodama, zna¬ 
jući kako bi se uz isti ulog pomoglo mnogo više postojeće djece koja su 
potrebita materijalne i duhovne skrbi? 

• Slično pitanje: ne bi li ista sredstva bilo bolje preusmjeriti iz preven¬ 
tivne u lječidbenu (kurativnu) medicinu umnažanjem pravodobnih i 
istinitih stručnih i znanstvenih edukacija o zaštiti i unaprjeđenju spol¬ 
noga zdravlja, čime bi se smanjio postotak neplodnosti nastao zbog 
krivog stila i načina života, odnosno zloporabe spolnosti? 

• Potiče li ZM i poslovnu ucjenu ljudi? Primjerice, poslodavci, kako bi 
smanjili izostanak svojih zaposlenica s posla i posljedične troškove 
trudnoće, traže da pojedina zaposlenica unajmi ženu koja će začeti, 
nositi i roditi dijete umjesto nje? 

• Može li ZM potaknuti nastrane ambicije poduzetnika, da koristeći se 
takvim komercijalnim reproduktivnim uslugama, proizvedu jeftinu, 
štoviše, besplatnu, vlastitu radnu snagu? 

• Potiče li ZM reproduktivni turizam i reproduktivnu prostituciju jer 
lomi bračni vez najmanje na biološkoj razini? 

• Potiče li ZM kriminalne radnje (crno tržište, prodaju ljudi radi uporabe 
njihovih organa, bijelo roblje i slično)? 

• Potiče li ZM novu svjetsku industriju zbog svoje težine od nekoliko 
milijardi eura iskorištavanjem siromašnih žena nižega socioekonom¬ 
skog statusa? Potiče li vladavinu manjine bogatih nad većinom siro¬ 
mašnih ljudi? 

• Ne dovodi li ZM u pitanje dostojanstvo prenošenja ljudskog života, 
instrumentaliziranje braka i spolnosti? 

S obzirom na brojna pitanja o vrlo kontroverznom načinu reproduk¬ 
cije, o dvojbama, nedoumicama pojedinaca, obitelji i društva, sljedeće 
razmatranje obuhvaća utjecaj procesa ZM-a na zapletanje međuljudskih 
odnosa. 






radan-mirjana.indd 42 



26.06.2018. 10:16:50 


3. 

Zamjensko majčinstvo i složenost 
međuljudskih odnosa 


U ovom će poglavlju biti prikazana višerazinska interakcija sudionika 
ZM-a. Zamjenska se majka tijekom unajmljenoga majčinstva, osim jake 
povezanosti s »naručenim« djetetom, nalazi i u mnogim drugim složenim 
odnosima, situacijama i poteškoćama koje mora povezivati, razrješavati i 
usklađivati sama sa sobom, svojom obitelji i okolinom. 


0 


3.1. Odnos između naručiteljskoga para i zamjenske majke 

Naručiteljski se par upuštanjem u ZM nada novoj radosti života, dje¬ 
tetu koje će dobiti, ali i dokončanju razočaranja, frustracije zbog same ne¬ 
plodnosti, posljedičnoga neostvarenog fizičkog roditeljstva ili nametanja 
stajališta okoline. 54 Neplodnost kao stanje njihova posebnog stresa, neu¬ 
jednačena želja za djetetom (jedan supružnik želi dijete, a drugi ne) i sve 
ono što naručitelji trudnoće proživljavaju tijekom medicinskih postupaka 
kako bi došli do potomstva, osobito posredovanjem ZM-a, utječe na brač¬ 
ne/izvanbračne veze neplodnoga para te zamjenske majke i njezina supru¬ 
ga/partnera. Sve to može udaljiti muškarca i ženu, ali i suprotno, katkada 
ih još i više međusobno povezati, ako je njihova želja za roditeljstvom jača 
od svih mogućih prepreka. 

Surogatstvo se zasniva na povjerenju između naručiteljskoga para 
(koji vjeruje da će mu zamjenska majka nakon porođaja predati dijete) i 
zamjenske majke (koja vjeruje da će joj naručiteljski par platiti za njezi¬ 
ne usluge surogatstva). 55 Bez obzira na navedeno, problemi i posljedice 
s kojima se nose ili će se tek susresti nakon završetka takvoga procesa 

54 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2,123-136. 

55 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1, 53-62. 


radan-mirjana.indd 43 


26.06.2018. 10:16:50 


44 


Mirjana Radan 


neizostavne su jer naručiteljski par i kod najbolje isplaniranoga ZM -a nije 
oslobođen mnogih trenutnih, odnosno nadolazećih poteškoća. 56 

Važno je neprestano isticati kako djeca nisu vlasništvo roditelja naruče¬ 
na preko raznih agencija i brokera koji posreduju pri sklapanju ugovo¬ 
ra između zamjenske majke i neplodnoga para u svrhu njihova stvaranja 
s pomoću ZM- a. Dobivanje djece komercijalnim ZM-om nalik je kupnji 
predmeta, primjerice automobila i slično. 57 

Zamjenska majka i naručiteljski par s kojim, ovisno o vrsti majčinstva, 
proživljava posebnu povezanost i to odvojeno sa ženom, odvojeno s muš¬ 
karcem, osobito kod prirodnoga načina zanošenja. Na osjećajnoj je razini 
riječ o vrlo osjetljivom, neuobičajenom međusobnom odnosu jer zajedno 
dijele isti proces nastajanja željenoga djeteta. 58 

Početak trudnoće, nošenje, rađanje, primopredaja djeteta, prestanak ob¬ 
veza potpisanoga ugovora, kao i donošenje odluke neplodnoga para o na¬ 
stavku ili prekidu povezanosti sa zamjenskom majkom, među ostalim, kod 
nje uzrokuje veoma jak osjećajni pritisak. Zamjenska majka može biti dodatno 
psihički opterećena zbog vrlo visokih očekivanja neplodnoga para u vezi s 
nošenjem trudnoće i rađanjem zdrava i za život sposobna djeteta. 59 Iz toga 
proizlazi da ih svaki neuspjeh na ovom području obostrano jako pogađa. 60 

Ako se nastavi druženje s naručiteljskim parom, emocije se produblju¬ 
ju i svako odgađanje njihova razilaženja sve više otežava cijelu, ionako 
složenu situaciju. Zamjenska je majka također vezana za dijete majčinskim 
osjećajima i zapravo može smetati zakonskoj majci koja svoje majčinstvo u 
odnosu prema njemu ne bi željela dijeliti s nekom drugom ženom. Stanje 
je mnogo složenije i više zbunjujuće ako je ona otprije još i prijatelj obitelji 
ili je s njima u krvnome srodstvu pa se zbog toga ne može potpuno isklju¬ 
čiti iz njihovih života. 61 

56 Usp. J. C. Ciccarelli, L. J. Beckman, Navigating Rough VVaters: An Overview of Psycholo- 
gical Aspects of Surrogacy, Journal of Social Issues, 2005, 61, 1, 21-43.; S. Mohapatra, Stateless Babies 
& Adoption Scams: A Bioethical Analysis of International Commercial Surrogacy, Berkeley Journal of 
International Law, 2011, 30, 2, 412M50. 

57 Usp. K. L. Armour, An overview of surrogacy around the world: trends, questions and 
ethical issues, Nursingfor Women's Health, 2012,16, 3,231-236. 

58 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 79-81. 

59 Shema 7. Dijete proizvedeno pomoću MPO i ZM tehnika, (vidjeti u prilogu na str. 143.) 

60 Usp. V. Soderstrbm-Anttila et al., Surrogacy: outcomes for surrogate mothers, children and 
the resulting families — a systematic review. Human Reproduction Update, 2016, 22, 2, 260-276. 

61 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 29. 

Suprotno tomu, ako se neplodni par odluči na potpuni prekid takvoga 
odnosa, osjećaj tuge i gubitka u zamjenske majke može biti pojačan. Ov¬ 
dje nije riječ samo o gubitku djeteta, nego i o istodobnom prestanku bilo 
kakve povezanosti s neplodnim parom, čime mogu nastati razdori obi¬ 
teljskih i prijateljskih odnosa. Kada par naručitelj s djetetom »nestane« iz 
života zamjenske majke, važno je znati što onda treba činiti i kako se moći 
što prije psihološki uravnotežiti. 62 

Katkada zamjenska majka prevari naručiteljski par ako odluči ne pridr¬ 
žavati se prethodnoga dogovora o predaji djeteta nakon porođaja. Tako 
zbog mogućega odbijanja zamjenske majke da mu nakon porođaja preda 
naručeno dijete, naručiteljski par proživljava osjećaj izigranosti, nepravde i 
razočaranja. 

Ovdje se također može raspravljati i o posljedičnom nastajanju određe¬ 
ne materijalne štete vezane za troškove same trudnoće te naknade zamjen¬ 
skoj majci za sve njezine usluge. Isto se odnosi i na dugogodišnje troškove 
alimentacije oca naručitelja djeteta, koju surogatna majka još može potra¬ 
živati od njega, nakon što je svojevoljno zadržala dijete nakon porođaja. 
Kod takvih se nesporazuma postavlja pitanje: Tko je zapravo djetetova 
majka ako ih ima dvije ili više živih, odnosno, kako izbjeći reproduktivnu 
nepravdu i prijevaru? 63 

Zamjenska bi majka mogla svjesno ili nesvjesno iskoristiti svoju ulogu 
umjetnog majčinstva, kao pokušaj izlaska iz materijalne bijede ili kao pri¬ 
godu za doživotno poboljšanje vlastitog standarda, što je, među ostalim, 
zanimljiv »materijal« za ekranizaciju takvih situacija (filmska produkcija). 
To može biti povezano i s fiksacijom zamjenske majke na supružnika iz 
neplodnog para (u pitanju su bogatiji dijelovi svijeta), kada ona izvana 
izvrsno »odrađuje« svoju ulogu zamjenske majke. Međutim, istodobno u 
svojemu stvarnom, ali patološkom svijetu gradi imaginarni budući život 
s ocem naručiteljem, pokušavajući perfidno istisnuti njegovu pravu, ne¬ 
plodnu suprugu iz ovog bračnog biološkog trokuta. 64 

Neplodna majka, premda sudjeluje u stvaranju naručenoga djeteta 
davanjem jajne stanice, može doživljavati neravnopravnost s obzirom na 

62 Usp. Isto, 53-62. 

63 Usp. B. C. Lewis, Three Lies and a Truth: Adjudicating Maternity in Surrogacy Disputes, 
Universitij ofLouisville Lazu Reviezv, 2011, 49, 3, 371^114. 

64 Ovdje su navedeni samo neki ekranizirani primjeri: Baby Mama (2008); Final Vendetta (1996); 
The Surrogate Woman (1987); Lovefor Rent (2005); The Surrogate (1995); When the Bough Breaks (2016). 

plodnoga supruga. Zbog svojega nedostatka, fizički je onemogućena iznijeti 
trudnoću i tako se povezati s djetetom od samoga začeća. Ako je riječ o 
djelomičnom ZM-u, u kojemu žena naručiteljica ne sudjeluje ni s jajnom 
stanicom, s pomoću IVF postupka, još je veći problem nejednakosti i osje¬ 
ćaja isključenosti. Naime, neplodna je žena sada svjesna da joj takvo dijete 
biološki uopće ne pripada jer neće imati njezine, nego suprugove gene te 
gene neke druge davateljice jajne stanice ili gene same zamjenske majke. 
Zbog toga neplodna majka može doživljavati da ima manje pravo na na¬ 
ručeno dijete od unajmljene majke. Također se može osjećati prilično izo¬ 
liranom, svjesna kako polako gubi i supruga i obitelj. Sada ga doživljava 
više vezanim za zamjensku majku koja mu, za razliku od nje, može roditi 
dijete. Tehnički je najlakše izvediv oblik ZM-a koji se ostvaruje prirod¬ 
nim putem, tj. spolnim odnosom njezina supruga i zamjenske majke. Tada 
može doživljavati prijevaru poput bilo koje druge žene koja proživljava 
suprugov fizički preljub, bez obzira na prethodnu obaviještenost o tome 
i neposredno dani pristanak. Zato se ZM, među ostalim, može nazivati i 
»reproduktivnom prostitucijom«. 65 

Otac naručitelj može biti višestruko podvojen između dviju žena, svoje su¬ 
pruge i one koja je iznijela njegovo dijete, svjestan da ga bez zamjenske 
majke nikada ne bi dobio. Ponovno, ukoliko je ova i davateljica jajne stani¬ 
ce za IVF postupak, utoliko je osjećaj povezanosti još veći. Međutim, pro¬ 
blemi se naknadno umnažaju ako on svoje očinstvo ostvaruje prirodnim 
putem. Tako se događa komercijalna i izvanbračna spolna veza, koja može 
prerasti u dublju i osobnu povezanost sa zamjenskom majkom što ga gura 
u duševnu podvojenost i bračnu nevjeru. 66 

Postoje nepredvidive okolnosti vezane za smrt obaju supružnika zbog 
posljedica moguće nesreće ili zbog bolesti i smrti jednoga od supružnika. 

Naručiteljski par proživljava razočaranje i nedoumicu nakon rođenja 
djeteta s nedostatkom, svjestan doživotnih poteškoća vezanih za samo nje¬ 
govo postojanje. Nameće se pitanje o jačini želje naručiteljskoga para za 
roditeljstvom, odnosno je li ta želja toliko jaka da su spremni prihvatiti i 
dijete rođeno s nedostatkom. Zbog manjka vremena, snage, zaposlenosti, 
organizacije življenja te smanjene ukupne velikodušnosti, često ga odbija¬ 
ju primiti u obitelj i brinuti se o njemu. Takav postupak opterećuje daljnji 

65 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017,105. 

66 Usp. Isto, 138-139. 

pojedinačni i međusobni život sviješću da negdje postoji njihovo živo ge¬ 
netičko i naručeno dijete kojega su se trajno odrekli. 67 

Događa se i naknadno predomišljanje i promjena odluke jednoga od supruž¬ 
nika oko primanja ili brige o već začetom, odnosno rođenom djetetu. To 
osobito vrijedi za neplodnu ženu ako postane potpuno svjesna stvarnosti 
i više ne može prihvatiti da nije biološka majka. 

Također, može uslijediti i rastava braka naručiteljskoga para ili prekid par- 
tnerske veze nakon potpisivanja sporazuma o ZM- u. Naime, ZM u tradi¬ 
cionalnom obliku remeti cjelovitost dvaju brakova dovodeći ih u pitanje 
i uzrokujući sve veće razilaženje supruga te moguću konačnu službenu 
rastavu. Navedeno ne učvršćuje temelje društva, ako se obitelj smatra nje¬ 
govom osnovnom jedinicom, nego ih radije potkopava i razara. 

S obzirom na to da ZM, zbog različitih mogućih ishoda, stvara potpu¬ 
nu nesigurnost, na temelju navedenih čimbenika posve je jasno kako ovaj 
način ostvarivanja roditeljstva može unositi veliki nered u međuljudske 
odnose. 68 


^ 3 . 2 . Čvrsta višerazinska povezanost zamjenske majke i djeteta ^ 

koje rađa 

Naziv zamjenska majka nelogičan je sam u sebi, jer je riječ o umjet¬ 
no izazvanom, kreiranom, uspostavljenom odnosu. Postavlja se posve ra- 
zumsko pitanje: »Može li jedan od najljepših naslova na svijetu »majka«, 
pripadati ženi koja planira ostaviti tek rođeno dijete zbog materijalne do¬ 
biti koju će tako pokušati ostvariti?«; »Može li se majkom nazivati osoba 
koja zbog vlastita interesa pristaje na instrumentaliziranje novoga, neja¬ 
kog, bespomoćnog ljudskog bića, a sve kako bi ostvarila svoj cilj — mate¬ 
rijalnu životnu olakšicu po unaprijed dogovorenoj cijeni?«. S obzirom na 
to da takva žena obično potječe iz siromašnijih socioekonomskih područja. 


67 Usp. R. Tong, Genetic screening: should parents seek to perfect their children genetically?, 
u: D. Dickenson, R. Huxtable, M. Parker, Cambridge medical ethics rvorkbook, Cambridge, New York, 
2010, 87-99.; A. W. Miiller, The Concept of Person in Bioethics, u: S. Napier, (ur.), Persons, Moral Worth, 
and Embryos: A Critical Analysis of Pro-Choice Arguments, Dordrecht, New York, 2011, 77-79.; O. B. A. 
van den Akker, Psychosocial aspects of surrogate motherhood. Human Reproduction Update, 2007, 13, 
1, 53-62.; P. Alderson, Prenatal counselling and images of disability, u: D. Dickenson, R. Huxtable, 
M. Parker, Cambridge medical ethics rvorkbook, Cambridge, New York, 2010, 195-210.; O. B. A. van den 
Akker, Surrogate Motherhood Families, Springer, New York, Berlin, Heidelberg, 2017, 30. 

68 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 92. 

često stjerana materijalnom bijedom na rub života, moguće je razumjeti da 
se ona može odlučiti zarađivati za život s pomoću aranžmana surogatstva. 
Ipak, koliko god u početku posudbena majka i pristane na takav ugovor, 
najjači nagon u njoj, majčinski nagon, od kojega nije izuzeta sklapanjem 
ugovora, čini joj velike poteškoće. Naime, trudnoća je fiziološko, osobito 
psihološko stanje koje u ženi uzrokuje posebnu bliskost s djetetom koje 
začinje, nosi i rađa. Posljedično, ovo potiče u zamjenskoj majci stanovitu 
podvojenost, rastrganost i napetost jer je prema potpisu iz ugovora, naru¬ 
čitelji trudnoće potpuno i konačno kane razdvojiti od tek rođenoga djeteta. 

Spoznaje koje danas postoje o trudnoći, porođaju, odnosu prirodne maj¬ 
ke i djeteta te uloge koju ona ima u njegovu daljnjem životu 69 , bitno olakša¬ 
vaju shvaćanje njihove međusobne duboke i snažne višerazinske povezano¬ 
sti. 70 Na isti se način osvjetljava veza između zamjenske majke i djeteta koje 
nosi, osobito ako je ona i njegova genetička majka. Međutim, obrnuto raz¬ 
mjerno, takva saznanja još više otežavaju prihvaćanje bilo kakvoga tjelesno¬ 
ga i psihičkog narušavanja njihova tako osjetljivog odnosa. Koliko je važno 
pravno zaštititi majku i novorođenče, potvrđuje i usvajanje tzv. Barcelonske 
deklaracije o pravima majke i novorođenčeta, 2001. godine na 5. Svjetskom kon¬ 
gresu perinatalne medicine održanom u Barceloni. 71 Deklaracija posebno ističe 
prava novorođenčeta jer polazi od toga da je svako novorođenče osoba s 
posebnim pravima, koja se ne može izraziti zbog svoje fizičke i mentalne 
nezrelosti pa se zbog toga razrađuju posebne mjere njegove zaštite. 72 Važno 
je poznavati razna stanja, bolesti i životne okolnosti, koji mogu prouzročiti 
narušavanje prirodnih vrlo osjetljivih i složenih procesa između majke i nje¬ 
zina djeteta, odnosno, analogno, potrebno je poznavati štete koje ZM može 
uzrokovati u životu tako začeta i rođena djeteta. 73 

Važno je raspravljati o odlukama koje su općenito vezane za mnoga pitanja 
odnosa zdravlja djeteta i zamjenske majke tijekom trudnoće. 7 * Zametak, plod, tj. 

69 Usp. N. L. Gonzalez-Gonzalez et al., Persistence of fetal memory into neonatal life, Acta 
Obstetricia et Gynecologica, 2006, 85,10,1160-1164. 

70 Usp. B. Steinbock, Mother-Fetus Conflict, u: H. Kuhse, P. Singer, (ur.), Companion to bioet- 
hics, Malden, MA, 2009, 149-155. 

71 Usp. Barcelonska deklaracija o pravima majke i novorođenčeta, Gynaecologia et perinatologia, 
2002,11, 3,133-136. 

72 Usp. N. M. Ford, The Prenatal Person: Ethicsfrom Conception to Birth, Oxford, Malden, MA, 
2002,177-187. 

73 Usp. S. Mohapatra, Stateless Babies & Adoption Scams: A Bioethical Analysis of Internatio¬ 
nal Commercial Surrogacy, Berkeley Journal of International Law, 2011, 30, 2, 412-450.; O. B. A. van den 
Akker, Surrogate Motherhood Families, Springer, New York, Berlin, Fleidelberg, 2017, 99-102. 

74 Usp. D. Hrabar, Pravni status djeteta kao pacijenta, u: G. Ivanišević, S. Fatović-Ferenčić, 
(ur.), Bioetičke teme. Knjiga izlaganja s I.-XI. proljetnoga bioetičkoga simpozija Hrvatskoga liječničkoga 

dijete u maternici može biti oštećeno virusnim bolestima zamjenske majke 
ili lijekovima koje ona uzima. Zamjenska majka može patiti zbog hipere- 
meze u trudnoći, preeklampsije 75 , hipertenzije i tromboemboličnih 76 doga¬ 
đanja i posljedičnih neuroloških 77 poremećaja. Katkada trudnoća uzrokuje 
ozbiljno oštećenje zdravlja, kronične bolesti pa čak i smrt žene. U slučaju 
zloćudnih o hormonu ovisnih tumora dojke, koji se u vrijeme trudnoće 
mogu jako pogoršati zbog nastajanja različitih »čimbenika rasta« koje 
proizvodi plod, nastaje rasap presadnica (diseminacija metastaza). S obzi¬ 
rom na to da su majka i dijete tako čvrsto, neodvojivo povezani, postavlja 
se ključno etičko-pravno, nadasve ljudsko pitanje: Tko je odgovoran za 
zdravlje djeteta i za zdravlje zamjenske majke, nakon potpisanog ugovora 
o ZM-u? 78 

Umjetna oplodnja u laboratoriju i zamjensko majčinstvo često uzrokuju vrlo 
rano odbacivanje trudnoće. Opasnost za mnoge ljudske živote, uzrokovana 
je njihovom namjernom, laboratorijskom proizvodnjom, još od najranijih 
dana, od samoga začeća, odnosno spajanja muške i ženske spolne stanice. 
Bioetički gledano, visoki stupanj propadanja zametaka procesima odle- 
đivanja i embriotransfera ne može se opravdavati ionako visokim stup¬ 
njem njihova propadanja tijekom ranih prirodnih trudnoća. Postoji bitna 
razlika s obzirom na postotak naravnoga propadanja, upravo zato što su 
ova uzrokovana umjetnim, laboratorijskim postupcima. Jednostavan pri¬ 
mjer koji dodatno razjašnjava ovo stajalište su nesreće, osobito promet¬ 
ne nesreće. To što je poznato da ljudi padaju, da se ozljeđuju, sudaraju, 
uzrokuju brojne prometne nesreće, nažalost, često i smrt, ne daje nam za 
pravo da nesreće namjerno izazivamo u laboratoriju. Ne može se primje¬ 
rice tvrditi »smrt je smrt, čovjeka ionako nema, bilo prirodno ili izazvano 
učinak je isti«. 79 Provedena su istraživanja o razlikama u tijeku trudnoće 
spontano začetih plodova u usporedbi s tijekom trudnoće plodova začetih 




zbora održanih u Zagrebu od 2001. do 2011. godine. Medicinska naklada. Hrvatski liječnički zbor, 
Zagreb, 2012, 72-83. 

75 Usp. R. Carson-Devvitt, »Preeclampsia and eclampsia«, u: L. J. Fundukian, (ur.), The Gale 
Encyclopedia of Medicine, Gale, Detroit, 2011, 3528-3530. 

76 Usp. H. Sun Won, et al., Pregnancy-Induced Hypertension, But Not Gestational Diabetes 
Mellitus, Is a Risk Factor tor Venous Thromboembolism in Pregnancy, Korean Circulation Journal, 2011, 
41,1, 23-27. 

77 Usp. G. Brozovič, et al.. Neurološki poremećaji u trudnoći. Ada Medica Croatica, 2012, 66, 1, 
81-84. 

78 Usp. R. Ber, Ethical Issues in Gestational Surrogacy, Theoretical Medicine and Bioethics, 2000, 
21, 2,153-169. 

79 Usp. V. Valjan, Bioetika, Svjetlo riječi, Sarajevo-Zagreb, 2004, 219. 

metodama MPO- a. Utvrđeno je da tijelo žene prepoznaje plod kao strano 
tijelo ako s njim nema gensku poveznicu i da ga kao takvo odbacuje. To 
je upravo slučaj potpunog ZM-a pri kojemu se u maternicu zamjenske 
majke unosi zametak koji ne sadržava njezine kromosome, uslijed čega su 
učestalije fetalne smrti. 80 

Kidanje dijade majka — dijete (snažne psihološke povezanosti između majke 
i njezina djeteta) događa se njegovim oduzimanjem od zamjenske nosite¬ 
ljice prema prethodno potpisanom ugovoru svih uključenih roditelja. 81 
Naime, »isporukom« djeteta naručiteljskom paru naglo se razara biološka 
i osjećajna veza između zamjenske gestacijske majke i novorođenčeta. 82 
S obzirom na višerazinsku i čvrstu unutarmaterničnu i poslijeporođajnu 
vezu između djeteta i zamjenske majke, postavljaju se pravna, psihološka 
i etička pitanja: Doživljava li dijete ukidanje dotadašnje majke zapravo kao 
smrt roditelja? Koje su daljnje posljedice za njegov tjelesno-psihološki cje¬ 
loviti rast i razvoj zbog tako nagle rane zamjene ključne osobe iz njegova 
života? 83 Međutim, ako je unajmljena majka ujedno i genetička, njihovo 
nasilno razdvajanje može obostrano uzrokovati još teže i složenije negativ¬ 
ne psihološke učinke. 84 Budući da se tijekom trudnoće intimno povezala 
s djetetom noseći i osjećajući ga kao svoje, normalno je i nije čudno ako 
ga se nakon porođaja ne želi odreći. U takvom slučaju jasno se pokazuje 
kako je neplodni naručiteljski par djetetu stranac s obzirom na pridodanu 
mu zamjensku majku. 85 Da bi se dobio što jasniji uvid u problem njihova 
nasilnoga razdvajanja, potrebno je poznavati poslijeporođajni (postnatalni) 
proces, toliko važan za cjeloviti razvoj svakoga čovjeka. 86 

80 Usp. S. Severinski, O. Mamula, H. Vlašić, Tijek trudnoća i poroda u žena koje su začele me¬ 
todama potpomognute oplodnje. Medicina Flutninensis, 2007, 43, 4, 267-269.; S. Roksandić Vidlička, D. 
Hrstić, Z. Kirin, Bioethical and legal challenges of surrogate motherhood in the Republic of Croatia, 
JAHR (Europski časopis za bioetiku), 2012, 3, 5, 37-67. 

81 Usp. R. M. Lawrence, Breastfeeding: a guide for the medical profession, Mosby/Elsevier, 
Maryland Heights, Mo., 2011, 197.; O. B. A. van den Akker, Surrogate Motherhood Families, Springer, 
New York, Berlin, Heidelberg, 2017,153-154. 

82 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2,123-136. 

83 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017,154-158. 

84 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1,53-62.; O. B. A. van den Akker, Surrogate Motherhood Families, Springer, New 
York, Berlin, Heidelberg, 2017,102-104. 

85 Usp. V. Valjan, Bioetika, Svjetlo riječi, Sarajevo-Zagreb, 2004, 225. 

86 Usp. M. Walker, Breastfeeding Management for the Clinician: Using the Evidence, Jones and Bar- 
tlett Publishers, Sudbury, Mass, 2011,191-208. 

U društvu sve više jača svijest o potrebi ukupne, osobito emocionalne 
zaštite djeteta odvojenoga od svojih roditelja primjerice zbog bolničkoga 
liječenja . 87 Takva su oštećenja upravo razmjerna nejakosti djeteta zapri¬ 
mljenoga u bolnicu (hospitaliziranog) razmatrano s obzirom na moguće psi¬ 
hološke posljedice tijekom njegova kasnijega emocionalnoga sazrijevanja. 
Razvoj svakoga djeteta ovisi o neposrednom prihvaćanju okruženja, a po¬ 
sebice o njegovoj zaštiti jer se rađa kao nemoćnije od svih bića te najovisni- 
je od prvih odnosa i podrške koju mu pruža njegova okolina . 88 Zbog toga 
Svjetska zdravstvena organizacija (SZO), (World Health Organization, WHO) 
i UNICEF (United Nations International Children's Fund, danas: United Na- 
tions Children's Fund) daju smjernice 89 zdravstvenim ustanovama glede 
stvaranja odgovarajućih uvjeta kako bi svakom novorođenčetu omogućile 
najbolji mogući početak života i dobrobit za daljnji rast i razvoj . 90 Učinci ta¬ 
kvih pozitivnih zdravstvenih djelovanja vidljivi su u smanjenju novorođe- 
načkog pobolijevanja i smrtnosti zbog sve većeg napretka znanosti i uopće 
boljih medicinskih mogućnosti zaštite njihova zdravlja . 91 Sve više ih, na¬ 
kon njihova ostvarenja, biva proglašeno bolnicama »prijateljima djece «. 92 
Odmah nakon rođenja njeguju postupke ranog kontakta »koža na kožu« 93 , 
ranog započinjanja dojenja te omogućivanja stalnog djetetova boravka s 
majkom, »rooming in«, uz često dojenje »na traženje« djeteta . 94 Također je 
radi promicanja dojenja važna socijalna potpora supruga, obitelji, prijate- 

87 Usp. Z. Zakanj, Pravo na roditelje u bolničkom liječenju djeteta, u: G. Ivanišević, S. Fatovič- 
Ferenčić, (ur.), Bioetičke teme. Knjiga izlaganja s I.-XI. proljetnoga bioetičkoga simpozija Hrvatskoga 
liječničkoga zbora održanih u Zagrebu od 2001. do 2011. godine. Medicinska naklada, Hrvatski liječ¬ 
nički zbor, Zagreb, 2012, 94—102.; O. B. A. van den Akker, Surrogate Motherhood Families, Springer, New 
York, Berlin, Heidelberg, 2017,170-173. 

88 Usp. D. Kocijan-Hercigonja, Psihološko-psihijatrijski problemi djece pacijenata, u: G. Iva- 
niševič, S. Fatovič-Ferenčić, (ur.), Bioetičke teme. Knjiga izlaganja s I.-XI. proljetnoga bioetičkoga 
simpozija Hrvatskoga liječničkoga zbora održanih u Zagrebu od 2001. do 2011. godine. Medicinska 
naklada. Hrvatski liječnički zbor, Zagreb, 2012, 105-107. 

89 Usp. B. L. Horta, C. G. Victora, Long-term effects of breastfeeding: a systematic revieio, World 
Health Organization, Geneva, 2013,13-23. 

90 Usp. R. M. Lawrence, Breastfeeding: a guide for the medical profession, Mosby/Elsevier, 
Maryland Heights, Mo, 2011, 728-737. 

91 Usp. J. D. Lantos, W. L. Meadow, Neonatal Bioethics, Moral Challenges of Medical Innovation, 
Johns Hopkins University Press, Baltimore, 2006,13-16. 

92 Usp. G. M. Brenner, E. S. Buescher, Breastfeeding: A Clinical Imperative, Journal ofVVomen's 
Health, 2011, 20,12,1767-1773. 

93 Usp. L. Bramson, et al., Effect of Early Skin-to-Skin Mother-Infant Contact During the First 
3 Hours Following Birth on Exclusive Breastfeeding During the Maternity Hospital Stay, Journal of 
Human Lactation, 2010, 26, 2,130-137. 

94 Usp. J. Grgurić, et al.. Priručnik za provođenje inicijative »Rodilište — prijatelji djece«, Ured 
UNICEF-a za Hrvatsku, Zagreb, 2007, 37. 

lja i okruženja u kojemu žena živi kako bi ga i ona sama mogla normalno 
prihvatiti . 95 S obzirom na to da dojenje bitno čini prisan i kvalitetan odnos 
između majke i djeteta, ovdje je važno razmotriti i različite pozitivne učinke 
dojenja. Dojenje kao prirodna prehrana ima niz nenadoknadivih dobrobiti 
za majku, dijete, obitelj i zajednicu, o kojima je važno govoriti i poučavati 
pojedince i društvo . 96 Osim hranidbenih, imunosnih, fizioloških i tjelesnih 
prednosti, dojenje omogućuje toplinu, bliskost i dodir pospješujući tako 
neurološki, spoznajni, osjećajni, duševni te društveni rast i razvoj djete¬ 
ta . 97 Navedeni pozitivni učinci utječu na njegovo zdravlje sve do u odraslu 
dob . 98 Pri tome su podjednako važni posebni sastojci majčina mlijeka 99 , ali 
i sam čin dojenja . 100 

Također, iznimno je važan dodir između novorođenčeta i njegove majke. Kon¬ 
taktom »koža na kožu« i prvim podojem odmah se nakon rođenja uspostav¬ 
lja prvi i iznimno važan simbiotski odnos koji ih povezuje u cjelinu zvanu 
»dijada majka-dijete «. 101 Zato tjelesni dodir između svakoga golog zdravog 
novorođenčeta i njegove majke treba započeti odmah, prije rezanja pupko¬ 
vine ili što je moguće prije tijekom prvih nekoliko minuta nakon porođaja . 102 
U vrijeme kontakta »koža na kožu« izlučeni hormoni još više povećavaju 
ljubav, doživljaj sreće i privrženost majke prema svojemu novorođenče¬ 
tu. Sto se pak tiče didjine trajanja prvog kontakta, zbog iznimne dobrobiti za 
majku i dijete, važno je omogućiti da opisani, rani prvi kontakt traje barem 
jedan sat. Dijete se tada nalazi u stanju tihe budnosti, kada svim osjetilima 
upija podatke iz okolnoga svijeta. Proučava majčino lice, sluša njezin glas 

95 Usp. B. J. Stewart-Knox, Why we don't breastfeed our children and what we should do 
about it, Nutrition Bulletin, 2013,38,1, 57-60. 

96 Usp. I. VVilliamson, et al., 'It should be the most natural thing in the world': Exploring first- 
time mothers' breastfeeding difficulties in the UK using audio-diaries and interviews, Maternal & 
Child Nutrition, 2012, 8, 4, 434-M47. 

97 Usp. M. Walker, Breastfeeding Management for the Clinician: Using the Evidence, Jones and 
Bartlett Publishers, Sudbury, Mass, 2011,133-154. 

98 Usp. I. Vinković Vrček, Kemijsko nasilje nad hranom i prava djece, u: A. Čović i M. Radonić, 
(ur.), Bioetika i dijete, Pergamena, Zagreb, 2011, 245-256. 

99 Usp. Ballard, A. L. Morrow, Human Milk Composition: Nutrients and Bioactive Factors, 
Pediatric Clinics ofNorth America, 2013, 60,1,49-74. 

100 Usp. J. Grgurić, et al.. Priručnik za provođenje inicijative »Rodilište — prijatelji djece«, Ured 
UNICEF- a za Hrvatsku, Zagreb, 2007, 37. 

101 Usp. M. Forcada-Guex, et al., Early Dyadic Patterns of Mother-Infant Interactions and 
Outcomes of Prematurity at 18 Months, Pediatrics, 2006, 118,1, el07-ell4. 

102 Usp. J. Grgurić, et al.. Priručnik za provođenje inicijative »Rodilište — prijatelji djece«, Ured 
UNICEF- a za Hrvatsku, Zagreb, 2007, 55.; C. j. Valentine, C. L. VVagner, Nutritional Management of 
the Breastfeeding Dyad, Pediatric Clinics ofNorth America, 2013, 60,1, 261-274. 

i kucaje srca koji su ga pratili tijekom trudnoće. 103 Uživa u prvom kusanju 
majčina mlijeka upijajući njezin miris i osjećajući toplinu njezina tijela, koje 
je najbolji djetetov grijač. 104 Ono dobro održava njegovu tjelesnu toplinu što 
je osobito važno u nedovoljno teške i/ili prerano rođene djece. 

Međusobni dodir između majke i djeteta sprječava zaraze (infekcije) novoro¬ 
đenčeta. 105 On ih stabilizira omogućujući naseljavanje (kolonizaciju) djeteta 
majčinim mikroorganizmima (bakterijama, virusima i drugima) za koje 
prima protutijela prvim podojem, što je važno jer se tako štiti od nasta¬ 
janja zaraze uzrokovane mikroorganizmima iz okoliša. 106 Prvo mlijeko 
(kolostrum) najbolja je hrana za novorođenče zbog mnogih obrambenih 
tvari koje sadržava i iznimnoga pozitivnog učinka na ukupno čovjekovo 
zdravlje. Često ga se naziva lijekom i djetetovim prvim cjepivom jer se 
obrambeni sustav čovjeka potpuno razvije s navršene tri godine ili još i 
kasnije. Kroz to ga vrijeme majčino mlijeko, koje samo po sebi također po¬ 
tiče vlastitu djetetovu imunost 107 , višestruko štiti jer, ako je bila izložena in¬ 
fekciji, njezino tijelo proizvodi protutijela koja dojenjem dobiva i dijete. 108 
Naime, sastojci mlijeka potiču rast crijevne stijenke novorođenčeta i laksa- 
tivnim djelovanjem ubrzavaju izlazak prve stolice ( mekonija ) 109 iz njegovih 
crijeva. 110 Tako se olakšava izbacivanje bilirubina, odgovornog za pojavu '®7 

poslijeporođajne žutice. Sprječavaju pričvršćivanje mikroorganizama uz 
crijevnu stijenku, zbog čega lakše napuštaju probavni sustav uz poticanje 
rasta korisnih, a smanjenje rasta štetnih bakterija. Također se, laktoferin 111 

103 Usp. J. A. DiPietro, Psychological and psychophysiological considerations regarding the 
maternal-fetal relationship, Infant and Child Development, 2010, 19, 1, 27-38. 

104 Usp. E. R. Moore, Early Skin-To-Skin Contact for Mothers and Their Healthy Newborn 
Infants, Journal of Obstetric, Gynecologic, & Neonatal Nursing, 2013, 42, SI, S86.; E. R. Moore, et al., Early 
skin-to-skin contact for mothers and their healthy newborn infants, Coćhrane Database of Systematic 
Reviews, 2012, 5, CD003519, 82. 

105 Usp. R. A. Lawrence, R. M. Lawrence, Breastfeeding: a guidefor the medical profession, Mosby/ 

Elsevier,Maryland Heights, Mo., 2011, 155-189. 

106 Usp. J. Grgurić, et al.. Priručnik za provođenje inicijative »Rodilište — prijatelji djece«, Ured 
UNICEF- a za Hrvatsku, Zagreb, 2007, 55. 

107 Usp. G. Goldberg, et al., (ur.), Breast-feeding: early influences on later health, Springer, New 
York, 2009, 97-104. 

108 Usp. L. A. Hanson, et al., Immune Function, u: G. Goldberg, et al., (ur.), Breast-Peeding: Early 
Influences on Later Health, Springer, New York, 2009, 97-111. 

109 Meconium je izraz koji označuje stolicu djeteta na razvojnom stadiju fetusa u maternici i sto¬ 
licu novorođenčeta tijekom prvih nekoliko dana života. (C. Ammer, »Meconium«, u: The Encyclopedia 
ofWomen's Health, Facts On File, New York, 2009, 278-279.) 

110 Usp. G. Goldberg, et al., (ur.), Breast-feeding: early influences on later health, Springer, New 
York, 2009, 67-77. 

111 Laktoferin je glikoprotein koji se nalazi u mlijeku i drugim tjelesnim izlučinama. Među osta¬ 
lim štiti stanice od zaraze (infekcije) i utječe na rad ubojičkih stanica (killer cells) obrambenog sustava. 

iz majčina mlijeka veže za željezo, sprječavajući štetnim bakterijama da 
ga uporabe za vlastito razmnožavanje. Djeca koju majke ne doje izlažu 
se većoj opasnosti od pobolijevanja i smrtnosti od zaraznih bolesti poput 
proljeva te želučano-crijevnog sustava i zaraza prsnoga koša. Majčino je 
mlijeko idealna prehrana za svako pojedinačno dijete jer se mijenja prema 
njegovim potrebama rasta i razvoja, a, štiteći ga od mnogih zaraza, sprje¬ 
čava i samu njegovu smrt. 112 Zato se prvih šest mjeseci preporučuje isklju¬ 
čivo dojenje pa djetetu ne trebaju voda, druge tekućine ili hrana. Majčino 
ga mlijeko aktivno štiti od zaraze, za razliku od umjetnih pripravaka koji 
nemaju takav učinak jer ne sadržavaju protu tijela. 113 

Činjenica je kako dojenje stvara dobre temelje za zdravlje djeteta sve do u 
odrasla dob, budući da se dijete pomoću okusa majčina mlijeka upoznaje s okusom 
hrane koju jede obitelj. Dojenje smanjuje opasnost od alergija i bolesti poput 
rane pojave šećerne bolesti u obiteljima u kojima se takve bolesti pojav¬ 
ljuju. Dulje dojenje i njegovo cjelokupno trajanje (čak kad se u prehranu 
uvede i druga hrana), vodi prosječno boljem zdravlju i smanjenoj smrtno¬ 
sti djece u kasnijoj dobi. 114 Djetetovo disanje i rad srca postaju pravilniji, 
a metabolizam i razina šećera u krvi stabilniji, uz smanjenje nepotrebnog 
plača te posljedičnog stresa i potrošnje energije. Dojenje je učinkovitije od 
onog kad je ono odvojeno od majke prvih nekoliko sati nakon rođenja jer 
pomaže razvoj djetetove čeljusti te mišića jezika i slušne cijevi, što opet 
smanjuje pojavu upale uha. 115 Pomaže i u jasnom govoru, smanjuje opa¬ 
snost od ortodontskih problema te sprječava nastajanje zubnog karijesa. 116 

Povoljan je utjecaj dojenja »na zahtjev« na zdravlje djeteta i odrasle osobe. 
Boravak u istom prostoru s majkom omogućuje djetetu dojenje »na za¬ 
htjev«, odnosno hranjenje kad ono želi. Ako mu se dopusti kontrola nad 
učestalošću i trajanju podoja, dijete neposredno uči prepoznavati vlastite 

(Usp. G. P. Redei, »Laktoferin«, u: The Encpclopedia of Genetics, Genomics, Proteomics, and lnformatics, 
Springer, New York, 2008,1076-1077.) 

112 Usp. G. M. Brenner, E. S. Buescher, Breastfeeding: A Clinical Imperative, Journal ofVVomen's 
Health, 2011, 20,12,1767-1773. 

113 Usp. J. Grgurić, et al.. Priručnik za provođenje inicijative »Rodilište — prijatelji djece«, Ured 
UNICEF- a za Hrvatsku, Zagreb, 2007, 30-31. 

114 Usp. M. Walker, Breastfeeding Management for the Clinician: Using the Evidence, Jones and 
Bartlett Publishers, Sudbury, Mass, 2011, 96-102. 

115 Usp. A. Sabirov, et al., Breast-Feeding Is Associated With a Reduced Frequency of Acute 
Otitis Media and High Serum Antibody Levels Against NTHi and Outer Membrane Protein Vaccine 
Antigen Candidate P6, Pediatric research, 2009, 66, 5, 565-570. 

116 Usp. J. Grgurić, et al.. Priručnik za provođenje inicijative »Rodilište — prijatelji djece«, Ured 
UNICEF- a za Hrvatsku, Zagreb, 2007, 32-55. 

znakove gladi i sitosti. U stanju je samo određivati količinu hrane koju uzi¬ 
ma, što se izravno povezuje s boljim reguliranjem teka kasnije, uz manju 
pojavu pretilosti i visokoga krvnog tlaka tijekom odrasle dobi. 117 Naprotiv, 
gutanjem mlijeka iz bočice ta se sposobnost gubi jer količinu uzete hrane 
ne kontrolira dijete, nego osoba koja ga hrani. Ako žive u siromaštvu, ta¬ 
kva djeca usporeno rastu te postižu premalu tjelesnu težinu. Suprotno, 
ako žive u izobilju, postaju pretila i poslije pobolijevaju od srčanih bolesti. 
Počnu li majke neposredno nakon porođaja isključivo dojiti, fiziološki pad 
težine djeteta (obično od 7 do 10%) bit će manji, a postizanje porođajne 
težine (što bi je dijete trebalo dosegnuti kroz 2 do 3 tjedna) bit će brže. 118 
Također, dojenje je važno i kod neonatalne intenzivne skrbi u slučajevima 
prijevremeno rođene djece. 119 

Neobično je važan boravak majke i novorođenčeta u istoj prostoriji — »ro- 
oming in«. Za novorođenče je bitno biti s majkom u istoj prostoriji gdje 
bolje spava i manje plače, rjeđe je uznemireno na dojci te lakše započinje 
s dojenjem koje ukupno dulje traje. Naime, prije porođaja majka i dijete 
razvijaju ritam spavanja i budnosti koji se prekida njihovim poslijeporo- 
đajnim razdvajanjem. 120 Isto tako dijete je manje izloženo opasnosti od za¬ 
raze kad je s majkom nego kad je odvojeno od nje i smješteno na odjelu za 
novorođenčad. Zajednički boravak potpora je uspostavljanju međusobne 
povezanosti, čak i onda kada ga zbog određenih razloga majka ne može 
dojiti. Važno je omogućiti da budu u istoj prostoriji jer je i »dojenje na za¬ 
htjev« lakše izvedivo kad je majka blizu i kad uči reagirati na prepoznate 
znakove djetetove gladi, što opet potiče brže stvaranje većih količina mli¬ 
jeka. 121 Naime, vidi li ona dijete pokraj sebe, psihički se bolje osjeća, stječe 
samopouzdanje i nije zabrinuta za svoje novorođenče. 122 

Dojenje ima mnoge pozitivne učinke i na samu majku koja doji svoje dijete. 
Tako dodir djetetovih usta s majčinom bradavicom dovodi do otpušta- 

117 Usp. G. Goldberg, et al., (ur.), Breast-feeding: early influences on later health, Springer, New 
York, 2009,106. 

118 Usp. M. VValker, Breastfeeding Management for the Clinician: Using the Evidence, Jones and 
Bartlett Publishers, Sudbury, Mass, 2011, 217-223. 

119 Usp. R. Pineda, Direct breast-feeding in the neonatal intensive care unit: is it important?, 
Journal ofPerinatology, 2011, 31, 8, 540-545. 

120 Usp. R. A. Lawrence, R. M. Lawrence, Breastfeeding: a guidefor the medical profession, Mosby/ 
Elsevier, Maryland Heights, Mo, 2011,198. 

121 Usp. M. VValker, Breastfeeding Management for the Clinician: Using the Evidence, Jones and 
Bartlett Publishers, Sudbury, Mass, 2011, 208-211. 

122 Usp. J. Grgurić, et al.. Priručnik za provođenje inicijative »Rodilište — prijatelji djece«, Ured 
UNICEF- a za Hrvatsku, Zagreb, 2007, 80-93. 

nja hormona oksitocina 123 koji izaziva stezanje maternice i odbacivanje 
lohija. 124 Time se smanjuju krvarenje te posljedična slabokrvnost i ne¬ 
potreban gubitak snage. Dojenje potiče izlučivanje drugih hormona koji 
utječu na osjećaj smirenosti i opuštenosti majke te njezine veće ljubavi i 
bliskosti s djetetom. 125 Žena je zbog uspješnoga prvog podoja osnažena 
te s većim samopouzdanjem ulazi u razdoblje dojenja, koje joj, među 
ostalim, omogućuje odmor između dviju trudnoća, odnosno odgovor¬ 
no planiranje sljedeće trudnoće. 126 Naime, hormon (oksitocin) 127 koji se 
luči u vrijeme dojenja sprječava sazrijevanje i oslobađanje jajne stanice u 
ženinu tijelu. Postoje razlike između majki koje doje i onih koje ne doje 
svoje dijete. 128 Majke koje ne doje zadržavaju salo prethodno nataloženo 
tijekom trudnoće, što poslije može uzrokovati pretilost. Izlažu se i većoj 
učestalosti obolijevanja od raka dojke, a u starijoj dobi lomovima dugih 
kostiju. Isto tako, majke kasnije rjeđe zlostavljaju ili napuštaju djecu koju 
su prethodno dojile. 129 

Priznati su i ekonomski povoljni učinci dojenja za cijelu obitelj i samo 
društvo. 130 Dojenje je jeftinije, učinkovitije i praktičnije od umjetne pre¬ 
hrane zbog lagane dostupnosti majčina mlijeka koje ne treba kupovati, 
pripremati niti skladištiti. 131 Jednostavno je, ne zahtijeva nikakav pribor ili 
obradu. Događaju se i veći novčani gubitci za obitelj ako roditelji izostaju s 

123 Oksitocin je hormon koji se izlučuje iz neurohipofize, a nastaje u hipotalamusu. Potiče isti¬ 
skivanje mlijeka iz dojke i kontrakciju materničnih mišića pred završetak trudnoće. (»Oksitocin«, u: I. 
Padovan, (ur.). Enciklopedijski rječnik humanog i veterinarskog medicinskog nazivlja, Leksikografski zavod 
Miroslav Krleža, Zagreb, 2006,1138.) 

124 Lohia (lat. lochia) označuje rodnični (vaginalni) iscjedak koji se pojavljuje nakon porođaja. Pr¬ 
vih je nekoliko dana sukrvav, nakon daljnja 3 do 4 dana postaje svjetliji, a nakon 10 dana je žućka- 
stobijel do bjelkast (zbog prestajanja lučenja krvnih stanica). Uobičajeno lohija ima svojstven miris po 
mesu ili svježoj krvi, a njezin zaudarajući, neugodan miris je znak poslijeporođajne zaraze (infekcije). 
(C. Ammer, »Lohia«, u: The Encyclopedia ofVVomen's Health, Facts On File, New York, 2009, 263.) 

125 Usp. J. Grgurić, et al.. Priručnik za provođenje inicijative »Rodilište — prijatelji djece«, Ured 
UNICEF- a za Hrvatsku, Zagreb, 2007, 59. 

126 Usp. A. V. Holmes, Establishing Successful Breastfeeding in the Newborn Period, Pediatric 
Clinics ofNorth America, 2013, 60,1,147-168. 

127 Usp. M. Walker, Breastfeeding Management for the Clinician: Using the Evidence, Jones and 
Bartlett Publishers, Sudbury, Mass, 2011, 96-102. 

128 Usp. R. A. Lawrence, R. M. Lawrence, Breastfeeding: a guidefor the medical profession, Mosby/ 
Elsevier, Maryland Heights, Mo., 2011, 203-212. 

129 Usp. M. Dieterich, et al., Breastfeeding and Health Outcomes for the Mother-Infant Dyad, 
Pediatric Clinics of North America, 2013, 60,1, 31^8. 

130 Usp. G. M. Brenner, E. S. Buescher, Breastfeeding: A Clinical Imperative, Journal ofVVomen's 
Health, 2011, 20,12,1767-1773. 

131 Usp. M. Walker, Breastfeeding Management for the Clinician: Using the Evidence, Jones and 
Bartlett Publishers, Sudbury, Mass, 2011, 212-213. 

posla zbog djetetova češćeg pobolijevanja uzrokovana slabom otpornošću 
njegova organizma na razne bolesti, nastale nedojenjem. 132 

Uočavanje i priznavanje jake povezanosti između majke i djeteta koje 
je nosila i rodila te brojnih, različitih obostranih dobrobiti dojenja važno 
je radi shvaćanja težine njihova nasilnoga prijevremenog odvajanja. Tako 
mogu nastati nepotrebne višestruke psihološke povrede i patnje, koje 
uzrokuju duboke i obostrane posljedice. ZM se uključivanjem nužne prak¬ 
se dojenja radi ukupne dobrobiti djeteta susreće se s dvjema vrstama pro¬ 
blema. Naime, s obzirom na to da bi svaka majka trebala dojiti dijete naj¬ 
manje šest mjeseci za njegov dobar i cjelokupan rast, razvoj i sprječavanje 
nastanka kasnijih mogućih bolesti, poskupljuje se sam proces ZM-a. 133 Isto 
tako, odgađanje odvajanja majke i djeteta još ih više međusobno povezu¬ 
je, što dodatno pojačava samu traumu zbog njihova kasnijega planiranog 
odvajanja. Poznato je kako brojne žene na temelju iskustva trudnoće i po¬ 
rođaja tvrde o posve drukčijem načinu života i doživljavanju svijeta prije 
i nakon rođenja djeteta. Naime, ljestvica vrednota jako se mijenja zbog 
potrebe stavljanja u prvi plan izrazito krhkoga stvorenja — novorođeno¬ 
ga djeteta tako potrebnoga roditeljske brige, zaštite, sigurnosti i nježno¬ 
sti. Ono samim svojim postojanjem, nezaštićenošću i ljupkošću privlači 
pozornost odraslih. Zbog prisnog, privrženog odnosa koji se uspostavlja 
između majke trudnice i djeteta koje nosi, konkretno između zamjenske 
majke i djeteta koje nosi i rađa, ovdje je još jednom osvijetljeno zašto često 
nastaju složene situacije sukoba zamjenske majke same sa sobom i svojom 
okolinom jer, prema prethodno potpisanom ugovoru, mora napustiti dije¬ 
te, a to nikako ne želi. 




3 . 3 . Odnos između zamjenske majke i vlastite obitelji 

Tijekom procesa ZM-a češća su potpuna izbivanja zamjenske majke iz 
vlastite obitelji. Riječ je o posebnim skupinama trudnica koje to čine zbog 
određenih događanja i bolesti u trudnoći koja zahtijevaju pojačan nadzor i 
liječenje na bolničkim odjelima. Kod prijetećih spontanih pobačaja, zastoja 
ploda u rastu, prijetećih prijevremenih porođaja te češćih mnogostrukih 

132 Usp. J. Grgurić, et al.. Priručnik za provođenje inicijative »Rodilište — prijatelji djece«, Ured 
UNICEF-a za Hrvatsku, Zagreb, 2007, 37-38. 

133 Usp. R. A. Lawrence, R. M. Lawrence, Breastfeeding: a guidefor the medical profession, Mosby/ 
Elsevier, Maryland Heights, Mo, 2011, 202. 

trudnoća i slično, djeca »gube« majku, a suprug ženu, katkada i na dulje 
razdoblje. Još je teža situacija kada se zamjensku majku prema želji naru- 
čiteljskoga para, međusobnom dogovoru i potpisanom ugovoru smješta u 
posebno odvojene kuće za boravak zamjenskih majki. Tako je za trajanja 
trudnoće potpuno odvojena od vlastite obitelji. 134 

Zamjensko majčinstvo može opterećivati i posljedično mijenjati tada vrlo 
osjetljiv odnos između nje i njezina snpniga/partnera. 135 Povremeno odusta¬ 
janje žena od ponuđenog im ZM-a povezano je s njihovim supruzima/ 
partnerima koji ne prihvaćaju potpisivanje ugovora. Budući da često od¬ 
bijaju sudjelovati u takvim procesima ili projektima začeća, nošenja i ra¬ 
đanja djece za druge, može ih se uključiti u pregovore s neplodnim pa¬ 
rom. Usklađivanja i sporazumi sa suprugom/partnerom zamjenske maj¬ 
ke, ovisno o vrsti tako planiranoga majčinstva, nisu nimalo jednostavni. 
Nerijetko, ugovor ih obvezuje na suzdržavanje od spolnih odnosa tijekom 
pokušaja oplodnje, početaka ili za cijelo vrijeme trajanja unajmljene trud¬ 
noće. Posljedično tomu, često nastaju problemi i sukobi sa supružnikom/ 
partnerom, što ih može voditi rastavi braka ili potpunom međusobnom 
razilaženju. Suprug zamjenske majke nerijetko (umjesto nje) preuzima još 
i dodatni teret obiteljskih dužnosti vezanih za djecu i vođenje kućanstva. 
Međutim, razlika je u prihvaćanju trudne žene koja nosi njegovo genetič¬ 
ko dijete u usporedbi sa stanjem nametnutim mu potpisivanjem obvezu- 
jućega ugovora, na temelju kojega je pristao da njegova supruga sklopi 
takav posao s nekim nepoznatim, obično dobrostojećim ljudima. 136 

Ako novorođenče i dalje ostane kod zamjenske majke koja gaje odbila predati, 
pitanje je hoće li ga njezin suprug/partner doista i primiti u obitelj. Hoće li se 
istinski skrbiti o njemu kao što bi to činio njegov biološki otac? S obzirom 
na to da usluge ZM-a pružaju siromašniji ljudi iz nižega socijalnoga sloja, 
dijete s poteškoćama u razvoju povećalo bi ekonomske izdatke obitelji i još 
više opteretilo njihovo ionako već teško materijalno stanje. 137 

Posebnu pozornost proučavanja složenih obiteljskih odnosa tijekom 
procesa surogatstva treba posvetiti razmatranju odnosa između posudbe- 

134 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 92-93. 

135 Usp. M. M. Hohman, C. B. Hagan, Satisfaction with Surrogate Mothering: A Relational Mo¬ 
del, Journal of Human Behavior in the Social Environment, 2001, 4, 1, 61-84. 

136 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 2. 

137 Usp. Isto, 150. 

ne majke i njezine vlastite djece. 138 Nastaju pitanja poput: Što nakon poro¬ 
đaja jer se, istina ne može zanijekati? Kako djeci objasniti činjenicu da je 
novorođenče rođeno živo i da ga više nema? Kako im objasniti da je majka 
novorođeno dijete morala predati (ostaviti) drugdje, nekoj nepoznatoj obi¬ 
telji? Naime, djeca s pravom mogu pitati: »Kamo je nestalo novorođenče?« 
Činjenica da su njihovi roditelji tako postupili prema jednom djetetu može 
ih potaknuti na razmišljanje i sumnjičavost: »Što sprječava moje roditelje 
da na isti način postupe prema bilo kojemu drugom pridošlom djetetu pa 
i prema nama samima?« Tako nepovratni nestanak novorođenčeta može u 
djece zamjenske majke izazvati zbunjenost, pritajeni strah od napuštanja, 
tugu, žalost ili depresiju. 139 Ovakvo shvaćanje može stvoriti veliku nesi¬ 
gurnost i nepovjerenje prema roditeljima, kao i uopće prema drugim lju¬ 
dima koje će poslije u životu susretati i s kojima će pokušati ostvariti bliske 
odnose. 140 

Nije posve jasno kada i kako bi zamjenska majka svojoj djeci rekla istinu o 
poslu kojim se bavi? Treba li im govoriti o očitoj trudnoći, načinu njezina 
ostvarenja, o ugovoru po kojemu je dužna »izručiti« dijete drugoj stra¬ 
ni, poslu kojim se bavi i slično? Pitanje je koliko je prikladno, pravedno i 
uopće potrebno djecu obavještavati o tako složenim događanjima iz svi¬ 
jeta odraslih. 141 Naime, djeca mogu teže prihvaćati takvu »velikodušnost« 
svoje majke, koja na posve čudan način »pomaže« drugim ljudima, k tomu 
još i uz potporu njihova oca. Zapravo je riječ o uključivanju vlastite obitelji 
u surogatstvo i o mogućnosti međusobnoga dogovornog viđanja vlastite 
djece zamjenske majke s djetetom naručiteljskog para rođenog iz surogat- 
stva, na temelju prethodnoga dogovora odraslih koji su se upustili u takve 
aranžmane. 142 

Ovdje se nameće i praktična poteškoća vezana za posjećivanje i viđanje 
zamjenske majke tijekom njezina boravka u bolnici, ako je zbog liječenja i nad¬ 
zora nad trudnoćom onamo primljena. Kada je posjećuje suprug s djecom, 

138 Shema 8. Dijete začeto pomoću MPO i ZM tehnika ljudske reprodukcije u odnosu na sve 
sudionike takvih procesa, (vidjeti u prilogu na str. 144.) 

139 Usp. R. Cook, S. Day Sclater, F. Kaganas, (ur.), Surrogate Motlierhood: International perspecti- 
ves, Hart Publishing, Oxford, Portland, Or., 2003, 173. 

140 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017,105-107. 

141 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2,123-136. 

142 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1, 53-62. 

a kada naručiteljski par? Postoji li mogućnost iznenadnoga susretanja nje¬ 
zine biološke obitelji i ljudi s kojima je veže potpisani ugovor? Ako se to 
dogodi, kako objasniti djeci tko su ti ljudi, odnosno zašto ih nakon nekoga 
vremena više neće viđati? 143 

Međutim, zapitajmo se što bi bilo ako bi djeca zamjenske majke mogla od¬ 
lučivati? Pitanje je koliko bi ih pristalo na majčinu odluku nakon objašnje¬ 
nja da ona neće biti s njima, možda i na dulje vrijeme. Naime, djeca mogu 
teže prihvaćati takvu »velikodušnost« svoje majke koja na posve čudan 
način »pomaže« drugim ljudima, k tomu još i uz potporu njihova oca. Isto 
tako, njezina bi djeca »morala razumjeti« da odrasli to novorođenče ne 
smatraju njihovim »bracom ili sekom«. Zato im se ono i oduzima nakon 
porođaja, a, prema njihovu shvaćanju »otima«. 

Nameće se i pitanje o omjeru dobitaka i gubitaka zamjenske majke s obzi¬ 
rom na brigu i odgoj svoje djece. Ne smije se zaboraviti da će zbog mogućih 
problema unajmljene majke, prikratu doživljavati i njezina postojeća djeca 
koja se zbog surogatstva svoje majke osjećaju zapostavljenima. 144 Naime, 
ona se zbog umora ili potpune odsutnosti iz obitelji, ne može za njih bri¬ 
nuti onoliko koliko bi željela, odnosno koliko bi trebala. To uzrokuje ne- 
^ povratnu štetu u njihovu daljnjem odgoju, rastu i razvoju. Poslije je teško * 

nadoknaditi sve ono što prije (tijekom trajanja surogatstva) nisu dobili od 
svoje majke, a bilo im je potrebno. 145 

Ako majka bude premještena iz svoje obitelji, hoće li poslije povratka, 
nakon višemjesečnoga izbivanja iz vlastite obitelji naći onakvo stanje ka¬ 
kvo je ostavila ili će nastati promjene koje će narušiti dotadašnje stanje. 

Isto tako procesi zamjenskoga majčinstva ucjepljuju pogrešne modele rodi- 
teljstva djeci zamjenske majke. Poznato je da djeca najčešće uče oponašanjem 
svojih roditelja i odgajatelja. Tim procesom praktično im se ucjepljuje 
shvaćanje kako je ZM posve normalan posao od kojeg se očekuje određena 
materijalna dobit. Očito je to (ako ga prakticiraju njihovi roditelji) moral¬ 
no dobro i ispravno postupanje. Stoga, zatreba li, u budućnosti se i sami 
mogu koristiti ovom metodom, bilo davanjem bilo primanjem usluga. 


143 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017,107-109. 

144 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1, 53-62. 

145 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 202. 


radan-mirjana.indd 60 


26.06.2018. 10:16:51 


Zamjensko majčinstvo i složenost međuljudskih odnosa 


61 


3 . 4 . Odnosi između vlastite djece zamjenske majke i 
»naručenoga djeteta« koje je rodila njihova majka 

Ne treba zanemariti moguće reakcije djece iz postojećega braka na novo, 
drukčije, za njih zbog više razloga zbunjujuće majčino stanje. 146 Primjećuju 
promjene na majci, raduju se trudnoći, povezuju se s djetetom dok je još 
u njezinoj utrobi, vesele se porođaju i očekuju novoga člana obitelji. Zato, 
osjećajno pate zbog doživljavanja gubitka brata ili sestre nakon njegove/ 
njezine predaje naručiteljskom paru. 

Isto tako, morali bismo razumjeti da odrasli to novorođenče ne smatraju nji¬ 
hovim »bracom ili sekom«. Zato im se ono i oduzima nakon rođenja, a, 
prema njihovu shvaćanju, »otima«. Nastaju pitanja poput: Što nakon po¬ 
rođaja jer se istina ne može zanijekati? Kako djeci objasniti činjenicu da je 
novorođenče rođeno živo i da ga više nema? Kako im objasniti da ga je 
majka morala predati (ostaviti) drugdje, nekoj nepoznatoj obitelji? 147 

Ne smiju se zaboraviti životna iznenađenja poput onih kad djeca zamjenske 
majke mogu zaželjeti upoznati »naručeno« dijete. Moguće je očekivati i to da 
djeca, bez obzira na odredbe sporazuma, drukčije razmišljaju od svojih 
roditelja. Možda će htjeti sami nadoknaditi žalost i gubitak zbog nagloga 
odvajanja od svoga brata ili sestre. Kada odrastu mogu potražiti, upoznati 
i posjećivati naručeno dijete — tada već odraslu osobu, želeći znati s kim 
su zapravo na svijetu u krvnome srodstvu. Jednako tako i dijete začeto 
ZM-om može željeti to isto znati o drugima. 148 

Još je gore ako stanja vezana za ZM potpuno izmaknu kontroli zbog ostva¬ 
renja nehotičnoga incesta. Moguće je neplanirano susretanje i zaljubljivanje 
djeteta/djece zamjenske majke i »naručenog« djeteta kasnije u odrasloj 
dobi, što čini novu opasnost. Budući da ne znaju kako su u krvnome srod¬ 
stvu, mogu ostvariti intimne odnose te tako počiniti rodoskvrnuće, odno¬ 
sno nehotični incest. Biološki genetički zakoni potvrđuju kako postoji veli¬ 
ka opasnost od nastajanja raznih psihičkih i tjelesnih oštećenja potomstva 
nastalog spolnim odnosom između braće i sestara. Neupitna je i duševna 
podvojenost, zbunjenost i šteta ako saznaju da su u krvnome srodstvu, 

146 Usp. Isto, 73. 

147 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 2. 

148 Usp. E. Blyth, A. Farrand, Reproductive tourism — a priče worth paying for reproductive 
autonomy?, Critical Social Policy, 2005, 25, 1, 91-114. 

odnosno da su polubrat i polusestra, što opet ne pogađa samo njih, nego i 
njihovu tako začetu djecu. 

Djeca zamjenske majke također mogu optuživati naručeno dijete. Mogu ga 
izravno ili neizravno teretiti jer im je oduzimalo majku, opterećivalo oca i 
uopće narušavalo sklad i mir njihova dotadašnjeg normalnog tradicional¬ 
nog obiteljskog života. Navedeno osobito vrijedi ako u trudnoći nastupi 
pogoršanje ili čak smrt njihove majke u ulozi zamjenske majke. 


3.5. Zamjenska majka i izvanobiteljski odnosi — utjecaj na 
bližu i dalju okolinu 

Osim ugovornih strana ZM- a koje izravno sudjeluju u tom procesu, 
nerijetko su posredno umiješane različite osobe iz bliže i daljnje okoline (obi¬ 
telj, rodbina, prijatelji, poznanici i susjedi zamjenske majke i naručitelj- 
skog para). Sudionici ga mogu pokušati zatajiti, što nije baš jednostavno ili 
pak mogu o njemu slobodno pričati. 149 U prvom slučaju, ako trudna žena 
ostane živjeti u dotadašnjem okruženju, uznapredovalu trudnoću sve teže 
fizički prikriva. 150 Nije li sklona pričati o svojem zadatku zamjenske maj- 
ke, ostavit će okolinu u uvjerenju da nosi dijete zakonitoga supruga ili 
trenutačnoga partnera. 151 Međutim, kada nastupi porođaj, okolina primje¬ 
ćuje da djeteta odjednom više nema. 152 Raspitivat će se o njegovoj mogu¬ 
ćoj smrti ili pogrebu ili će sumnjičavo promatrati obitelj pitajući se gdje je 
ono. Ako slučaj prijave mjerodavnim organima, istina će doći na vidjelo, 
što znači da je cijeli pokušaj takvog zatajenja bio nepotreban i nemoguć. 
U drugoj neprirodnoj, ali iskrenijoj situaciji, gdje je okolina obaviještena 
o procesu ZM-a, nakon predaje djeteta »naručiteljskom« paru doživjet će 
gubitak novoga člana obitelji, odnosno ljudske zajednice. 

Sličnu, donekle lakšu situaciju, proživljavat će i neplodni par prema svojoj 
bližoj i daljnjoj okolini. Primanje djeteta u kuću, zacijelo će izazvati znatiže¬ 
lju o njegovu porijeklu. Međutim, ako obitelj nije sklona govoriti o ZM-u, 
svoj postupak može opravdavati posvojenjem. Velika poteškoća nastaje iziđe 

149 Usp. R. Edelmann, Surrogacy: the psychological issues, Journal of Reproductive and Infant 
Psychology, 2004, 22, 2,123-136.; O. B. A. van den Akker, Surrogate Motherliood Families, Springer, New 
York, Berlin, Heidelberg, 2017, 75. 

150 Usp. M. M. Hohman, C. B. Hagan, Satisfaction with Surrogate Mothering: A Relational Mo¬ 
del, Journal of Human Behavior in the Social Environment, 2001, 4, 1, 61-84. 

151 Usp. Isto, 75-76. 

152 Usp. Isto, 76-77. 

li na bilo koji način istina (duboko čuvana obiteljska tajna) na vidjelo, a 
netko je želi (zlo)rabiti kako bi nanio štetu neplodnom paru ili/i njihovu 
zakonskom djetetu. 153 

Također, ZM u svoj proces upleće i druge odnose poput onih koji su 
utemeljeni na skrbi, brizi, odgoju, obrazovanju i zaštiti čovjeka. 1511 Vrijede za li¬ 
ječnike i drugo bolničko osoblje, svećenike i dušobrižnike, razne odgojite¬ 
lje, nastavno i profesorsko osoblje, poslodavce, kolege, socijalne i pravne 
službe, policiju i sudstvo te javne bilježnike. 155 

U obzir treba uzeti i odnos naručiteljskoga para i poslodavca u slučaju no¬ 
šenja trudnoće i rađanja živa i za život sposobna djeteta. Ovdje se uzima 
u obzir odnos zamjenske majke i poslodavca s obzirom na to da je moguće i 
altruistično ZM zaposlene žene, koja to radi zbog nekoga bliskog rođaka. 156 
Potrebni su razmatranje i uvažavanje njezinih poslovnih odnosa vezanih 
za novčanu naknadu za moguća bolovanja i rodiljni dopust. Sukob bi s 
poslodavcem mogao nastati ako ovaj zbog novonastalih nepotrebnih troš¬ 
kova smatra da takva odluka njegove zaposlenice nije bila nužna jer znači 
određeni materijalni gubitak. Ovo je važno uočiti jer je zaposlenje bitno 
kao način samoostvarenja, pomoći drugima, zarade za život (egzistenci- 
ju), a pravo na reprodukciju ubraja se među osnovna prava svakoga čo- % 

vjeka. 157 Među ostalim, neki bi poslodavci mogli čak zahtijevati od svojih 
zaposlenica korištenje umjetnim maternicama (Artificial Wombs Technologi/ 

— AWT) 158 kako bi izbjegli gubitak radnoga vremena zbog duljine trajanja 
prirodnog nošenja trudnoće. Kao što bi bilo neetično za liječnike i drugo 
zdravstveno osoblje podupirati one metode koje poriču dostojanstvo pre¬ 
nošenja ljudskoga života i koje negativno utječu na zdravlje i život svo¬ 
jih sudionika, tako bi bilo neetično ne pružati pomoć i zdravstvenu skrb 
ženi koja je začela s pomoću tih metoda, kao i tako začetom i rođenom 
djetetu. 159 

153 Usp. Isto, 132. 

154 Usp. M. M. Hohman, C. B. Hagan, Satisfaction with Surrogate Mothering: A Relational Mo¬ 
del, Journal of Human Behavior in the Social Environment, 2001, 4, 1, 61-84.; O. B. A. van den Akker, 

Surrogate Motherhood Families, Springer, New York, Berlin, Heidelberg, 2017, 182-183. 

155 Shema 9. MPO i ZM tehnike ljudske reprodukcije u odnosu na službe utemeljene na skrbi 
(zdravstvo, pravosuđe, obrazovanje ...). (vidjeti u prilogu na str. 145.) 

156 Shema 10. Sudionici MPO i ZM postupaka i njihova okolina, (vidjeti u prilogu na str. 146.) 

157 Usp. B. Stark, Transnational Surrogacy and International Human Rights Law, ILSA Journal 
of International & Comparative Law, 2012,18, 2, 369-386. 

158 Usp. D. T. Reiber, The Morality of Artificial Womb Technology, National Catholic Bioethics 
Quarterly, 2010,10, 3, 515-527. 

159 Shema 11. Interakcija svih sudionika, (vidjeti u prilogu na str. 147.) 

3.6. Problem heterolognoga voditeljstva 

S obzirom na podrijetlo spolnih stanica, tehnike MPO-a obuhvaćaju 
heterolognu i homolognu pomognutu oplodnju. Pri heterolognoj pomognuto] 
oplodnji upotrebljavaju se spolne stanice jednog supružnika i spolne stani¬ 
ce davatelja a za homolognu samo spolne stanice supružnika. 

Osnovni problem većine tehnika MPO-a jest upravo u narušavaju 
bračnoga jedinstva, i to razdvajanjem sjedinjujuće i oplođujuće sastavnice 
bračnoga čina te dijeljenjem samoga roditeljstva i supružništva. Uz do¬ 
datno upletanje zamjenske majke, situacija postaje još složenija. Bioetičko 
je stajalište bitno određeno shvaćanjem da nastajanje čovjeka najprije za¬ 
htijeva od supružnika dostojanstveno prenošenje dara ljudskoga života 
bračnim činima, po naravi prikladnima za rađanje potomstva. Naime, oni 
im pripadaju specifično i isključivo, kao mužu i ženi, u skladu s naravnim 
zakonima upisanima u njihove osobe i u njihovo sjedinjenje, kako bi izvr¬ 
šenjem postali jedno tijelo. 

Moralna važnost povezanosti što postoji među značenjima bračnoga čina i 
među dobrima braka, jedinstvo ljudskoga biča i dostojanstvo njegova postanka 
zahtijevaju da rađanje ljudske osobe mora proizači kao plod specifičnoga bračnoga 
čina ljubavi među supruzima . 160 

Umjetna je oplodnja moralno strogo nedopuštena kada uključuje dru¬ 
ge osobe u bračni čin davanjem sjemene tekućine, jajnih stanica, unajmlji¬ 
vanjem maternice te izvršavanjem same umjetne oplodnje, kojom se odva¬ 
ja muža i ženu, odnosno u bračnome spolnom činu razdvaja sjedinjujuća 
od prokreativne dimenzije. Tehnike MPO-a, koje se koriste umjetnom, 
osobito heterolognom oplodnjom, narušavanjem naravnoga zakona su¬ 
protstavljaju se pravu i moralu jer niti su nužno uključene u savez između 
muža i žene, niti se mogu opravdati njihovom željom za djetetom. 

Ljudsko rađanje uključuje dvije važne i neraskidive značajke tjelesno¬ 
ga sjedinjenja muža i žene, njihovo međusobno jedinstvo (unitivna dimen¬ 
zija) i otvorenost rađanju (prokreativna dimenzija). Enciklika Humanae vitae 
govori o antropološkoj nedjeljivosti značenja sjedinjujuće i prokreativne 
dimenzije bračnoga čina, koje nisu dvije funkcije, nego su dva vidika jed¬ 
ne i nedjeljive njegove biti. 161 Jedinstvo tijela i duha muža i žene u okviru 

160 ZBOR ZA NAUK VJERE, Donum vitae — Dar života. Naputak poštivanju ljudskog života 
u nastanku i o dostojanstvu rađanja. Kršćanska sadašnjost, Zagreb, 2012, II, 4. (Ubuduće citirano kra¬ 
ticom DV) 

161 Pavao VI., Humane vitae — Ljudski život. Enciklika o ispravnoj regulaciji poroda, Kršćanska sa¬ 
dašnjost, Zagreb, 2008, br. 12. (Ubuduće citirano kraticom HV) 

bračne spolnosti izričaj je prave ljubavi među njima. Ne može se dijeliti 
sjedinjujuće i prokreativno značenje bračnoga čina a da se ne bi razorila 
oba značenja, kao i značenja same sjedinjujuće ljubavi. Vrlo je važno nagla¬ 
siti postojanje neodvojive povezanosti ovih dvaju značenja bračnoga čina, 
a ne dviju njegovih funkcija. 162 

Dakle, ljudsko je rađanje nesavršeno ako nije plod tjelesno-duhovno- 
ga jedinstva među supružnicima. Rađanju bez tjelesnoga izražaja, uskra¬ 
ćeno je potpuno međusobno zajedništvo kojim se očituje bračna ljubav 
kao cjelina, jedinstvo i međusobna punina dara dviju osoba. Ono mora biti 
plod i znak ljubavi, vjernosti i uzajamnoga osobnog darivanja supružnika 
snagom dostojanstva roditelja i djece, kojim muškarac i žena surađuju sa 
Stvoriteljevom moći u rađanju nove osobe. 163 U suprotnom se narušava 
istodobno nedjeljivo tjelesan i duhovan bračni čin otvoren životu, kojim 
supružnici, s pomoću svojega tijela, dovršavaju brak očitujući međusobno 
samodarivanje. 164 

Ako je jedan od supružnika dokazano neplodan, ne će li se on još više 
osjećati opterećen zbog onoga drugoga, plodnog bračnoga druga koji je 
odlučio postati davateljem spolnih stanica? Nije li to novi psihološki pri¬ 
tisak, povećanje osjećaja krivnje i dokaz da zbog reprodukcijskoga nedo¬ 
statka nije potpuno prihvaćen od svojega plodnoga bračnog druga? 

Riječ je o suprotnostima u kojima, s jedne strane, plodni supružnik 
može razvijati pretjerani zaštitnički odnos prema neplodnom bračnom 
drugu/partneru, a, s druge strane, može mu zamjerati (svjesno ili nesvje¬ 
sno) što je neplodan i pokazivati nesolidarnost. Mogući su osjećaji isklju- 
čenosti, poniženja i neprihvaćanja neplodnoga supruga od svoje plodne 
supruge zbog korištenja sjemenom davatelja tijekom izabrane heterolo- 
gne MPO metode. Bez obzira na prethodni pristanak, neplodni suprug/ 
partner može se osjećati isključenim i neravnopravnim jer njegov genski 
materijal nije ugrađen u dijete koje će othranjivati. Zapravo, postaje svje¬ 
stan biološkoga preljuba i brakolomstva te neravnopravnosti s obzirom na 
svoju, plodnu suprugu ili supruga. 

162 Usp. M. Rhonheimer, The Ethics of Procreation and the Defense of Human Life: Contraception, 
Artificial Fertilization, and Abortion, VVashington, D. C., 2010, 79-80. 

163 Usp.V. Valjan, Bioetika, Svjetlo Riječi, Sarajevo-Zagreb, 2004, 212.; Katekizam Katoličke Crkve, 
Zagreb, 1994, br. 2375-2379. (Ubuduće citirano kraticom KKC) 

164 Usp. J. H. Evans, Religion, Conceptions of Nature, and Assisted Reproductive Technology Policy, 
u: B. A. Lustig, A. B. Baruch, G. P. Mckenny, (ur.), Altering Nature: Volume II: Religion, Biotechno- 
logy, and Public Policy, Springer, Dordrecht, New York, 2008, 87-107. 

S obzirom na to da je odnos između zamjenske majke i naručiteljskoga 
para, emocionalno vrlo osjetljiv, ZM utječe i na bračne (izvanbračne) veze 
naručiteljskoga para. 

Moralno je nedopušten bilo kakav oblik heterolognosti, zbog dvostru¬ 
koga povrjeđivanja bračnoga jedinstva, tj. s jedinjujuće i prokreativne dimen¬ 
zije bračnoga čina. Time bi se kršilo isključivo pravo bračnih drugova da 
postanu otac i majka samo jedno uz pomoć drugoga i ostvarivao bi se tip 
ne više monogamne, nego višeroditeljske obitelji. Osim toga, navedeno 
vrijeđa roditeljstvo i zajednički poziv bračnih drugova na očinstvo i maj¬ 
činstvo, uzrokujući i očitujući lom između genetskoga srodstva, srodnosti 
po nošenju i odgojne odgovornosti. 

Osim toga, ona je (heterologna umjetna oplodnja) povreda zajedničkog po¬ 
ziva bračnih drugova pozvanih na očinstvo i materinstvo: objektivno ona lišava 
bračnu plodnost njezina jedinstva i njezine cjelovitosti: izaziva i očituje lom iz¬ 
među genetskog srodstva, srodnosti po nošenju i odgojne odgovornosti. Takvo na¬ 
rušavanje osobnih odnosa unutar obitelji ima odraz i u društvu: sve što ugrožava 
jedinstvo i postojanost obitelji izvor je nesporazuma, nereda i nepravdi u cijelome 
društvenom životu. 165 

^ U bioetičkoj prosudbi, ovakva oplodnja u suprotnosti je s jedinstvom * 

braka, dostojanstvom bračnih drugova, osobitim pozivom roditelja i s pra¬ 
vom djeteta da se začne i rodi u braku i iz braka. Budući da među supruž¬ 
nicima postoji veza koja ih spaja na objektivan i neotuđiv način, dajući im 
isključivo pravo postati otac i majka samo jedno uz pomoć drugoga, po¬ 
štivanje bračnoga jedinstva i bračne vjernosti zahtijeva da se dijete začne 
u braku. 

Dijete ima pravo biti začeto, nošeno u utrobi, dano na svijet i odgojeno 
u braku: upravo sigurnim i priznatim odnosom prema svojim roditeljima 
ono je kadro otkriti svoj identitet i dosegnuti vlastitu ljudsku zrelost. 166 

Moralno prosuđujući, heterologna umjetna oplodnja neprihvatljiva je iz 
istih razloga kao i posvajanje zamrznutih zametaka te prakticiranje ZM- a 
jer narušavaju cjelovitost, jedinstvo i sklad braka, odnosno obitelji. 167 

Moralno je nedopušteno oploditi ženu sjemenom darovatelja koji joj 
nije suprug, i oploditi muževljevim sjemenom jajašce koje ne potječe od 


165 DV, 11,2. 

166 DV, II, 1. 

167 Usp. C. Oleson, Dignitas personae and the Question of Heterologous Embryo Transfer, Li- 
nacre Quarterly, 2009, 76, 2,133-149. 


radan-mirjana.indd 66 


26.06.2018. 10:16:51 



Zamjensko majčinstvo i složenost međuljudskih odnosa 


67 


njegove žene. K tomu, moralno se ne može opravdati oplođivanje neke 
neudane žene ili udovice, bez obzira na to tko je davalac sjemena. 168 

Isto se tako ističe i kako je ZM objektivna pogrješka s obzirom na obve¬ 
ze majčinske ljubavi, bračne vjernosti i odgovornoga materinstva; vrijeđa 
dostojanstvo i pravo djeteta da ga začnu, nose u utrobi, donesu na svijet i 
odgoje njegovi roditelji. 

Premda su djeca punina supružničke ljubavi, ipak, i kad ih nema, brak 
ima svoju vrijednost, smisao i nerazrješivost cjeloživotnoga zajedništva 
muža i žene. Sasvim prirodna i opravdana želja supružnika za ostvare¬ 
njem potomstva i roditeljstva ne daje im neograničeno pravo na prenoše¬ 
nje života pod svaku cijenu, bez obzira na način i izbor sredstava, kojima 
se instrumentalizira dostojanstvo ljudskoga rađanja. 

Heterolognom umjetnom oplodnjom u laboratoriju, uvođenjem treće 
ili četvrte osobe, djetetu se uskraćuje identitet vlastitih roditelja, tj. pripa¬ 
dajući odnos. Tehnike MPO-a relativiziraju shvaćanje obitelji, koje postaje 
podložno najrazličitijim tumačenjima, uz uvođenje različitih odnosa, bez 
obzira na pravne i krvne veze među njima. 169 

Heterologna je umjetna oplodnja protivna jedinstvu samoga braka, 

* suprotna cjelovitosti bračne plodnosti, dostojanstvu supruga, vlastitu po- * 

živu roditelja i pravu djeteta da bude začeto i stavljeno u svijet u braku i 
iz braka. 


168 DV, II, 2. 

169 Usp. W. F. Colliton, In Vitro Fertilization and the Wisdom of the Roman Catholic Church, 
Linacre Quarterly 2007, 74,1,10-29. 

4. 

Zamjensko majčinstvo — posljedice 
utjecaja na zdravlje zamjenske majke 


Zahvati koji su povezani sa zanošenjem i trudnoćom utječu na cjelovi¬ 
to zdravlje zamjenske majke. Ovo poglavlje razmatra utjecaj ZM-a na sve 
tri nedjeljive sastavnice ljudske osobe (razinu tijela, psihe i duha) koje se 
međusobno prožimaju. Slijedi prikaz mogućeg utjecaja procesa ZM-a na 
tjelesno, psihičko i duhovno zdravlje zamjenske majke. 


4.1. Utjecaj procesa zamjenskoga majčinstva na tjelesno 
zdravlje zamjenske majke 

Procesi surogatstva na razini tijela mogu dvostruko utjecati na zdrav- 
lje zamjenske majke, bilo zbog primjene različitih lijekova tijekom umjetne 
oplodnje bilo zbog načina vođenja i završavanja trudnoće. 

4.1.1. Utjecaj procesa zamjenskoga majčinstva na tjelesno zdravlje 
zamjenske majke zbog utjecaja raznih lijekova primijenjenih 
tijekom umjetne oplodnje 

Postoji rizik od nepovoljnoga utjecaja raznih lijekova primijenjenih ti¬ 
jekom umjetne oplodnje kod ZM-a na ukupno zdravlje žena. Naime, zbog 
skupoće IVF postupaka, uobičajeno se primjenjuju lijekovi za poticanje 
ovulacije kako bi jajnici stvarali što veći broj jajnih stanica po jednom 
ciklusu. Tako ih se proizvede mnogo više nego prirodnim putem, što je 
opet nepovoljno, štetno i opasno za ukupno zdravlje žene. Kod djelomič¬ 
nog ZM-a zbog izlaganja ženina tijela, odnosno njezinih spolnih žlijezda 
(jajnika) velikim količinama raznih hormona, povećava mogućnost na¬ 
stajanja hiperovulacije (supraovulacije) 170 i zloćudnih novotvorina jajnika 

170 Hiperovulacija označuje proizvodnju velikoga broja ženskih spolnih stanica (jajašaca, ova), što 
je obično odgovor ženskih spolnih žlijezda (jajnika) na izvanjsko poticanje (stimulaciju) hormonima. 
(Usp. »hiperovulacija«, u: D. Venes, (ur.), Taber's Cyclopedic Medical Dictionary, F. A. Daviš Company, 
Philadelphia, 2009,1119.) 

(karcinoma ovarija) 171 . Uporabljeni hormoni ne djeluju samo na jajnike nego 
i na sve žljezdane organe u njezinu tijelu koji imaju prihvatače (receptore) za 
njih, što može izazvati obolijevanje i drugih organa, odnosno organskih su¬ 
stava. Prema tome, nužno je (u sklopu ZM-a) razmotriti vjerojatnost mogu¬ 
ćeg obolijevanja i smrtnosti 172 zamjenske majke od sindroma hiperovulacije 
te zloćudnih novotvorina žljezdanih organa, osobito jajnika, uzrokovanih 
hormonima koje je ona primala u sklopu IVF postupka. 173 U Nizozemskoj je 
šest žena na 100.000 stimulacija umrlo u procesima umjetne oplodnje. 174 Ako 
se to dogodi, njezina djeca ostaju bez majke, a suprug bez supruge. Ovakav 
ishod, odnosno tugu i prazninu koja nastaje smrću zamjenske majke njezi¬ 
noj obitelji nikakvo osiguranje (novac) ne može nadoknaditi. 

4.1.2. Utjecaj procesa zamjenskoga majčinstva na tjelesno zdravlje 
zamjenske majke zbog posljedica uzrokovanih načinom vođenja i 
dovršavanja trudnoće 

Usprkos svim odabirima i traganjima za što zdravijom zamjenskom maj¬ 
kom, nemoguće je do kraja predvidjeti kako će njezino tijelo prihvatiti trudno¬ 
ću. Isto tako, ne može se potpuno otkloniti ni mogućnost razvijanja određenih 
zdravstveno opasnih stanja za ženu i plod koji nosi. Mogu se pokazati bole¬ 
sti za koje je postojala prethodna sklonost, a njihovo je nastajanje trudnoćom 
samo ubrzano. 175 Primjerice, kliničko očitovanje šećerne bolesti (dijabetesa) 176 , 

171 Zbog skupoće samog IVF postupka, jajnici se u jednom ciklusu potiču na stvaranje većeg 
broja jajnih stanica. Tako ih se proizvede mnogo više nego prirodnim putem, što je opet nepovoljno, 
štetno i opasno za ukupno zdravlje žena zbog pojačane mogućnosti obolijevanja od karcinoma jajnika, 
jedne od najgorih uglavnom smrtonosnih bolesti koje pogađaju ginekološko zdravlje žene. 

172 Usp. M. M. Hohman, C. B. Hagan, Satisfaction with Surrogate Mothering: A Relational Mo¬ 
del, Journal of Human Behavior in the Social Environment, 2001, 4, 1, 61-84. 

173 Usp. D. Spar, A. M. Harrington, Building a better baby business, Minnesota Journal ofLaiv, 
Science and Technology, 2009, 10,1, 41-69.; S. Roksandić Vidlička, D. Hrstić, Z. Kirin, Bioethical and Le- 
gal Challenges of Surrogate Motherhood in the Republic of Croatia, JAHR (Europski časopis za bioetiku), 
2012, 3, 5,37-67. 

174 Usp. V. Simunić, et al.. Reprodukcijska endokrinologija i neplodnost. Medicinski pomognuta oplod¬ 
nja, IVF, Zagreb, 2012, 629.; V. Sdderstrom-Anttila, et al., Surrogacy: outcomes for surrogate mothers, 
children and the resulting families — a systematic review. Human Reproduction Update, 2016, 22, 2, 


260-276. 


175 Usp. W. A. Petit, C. Adamec, The Encyclopedia of Endocrine Diseases and Disorders, Facts On 
File, New York, 2005,198-199.; R. Retnakaran, et al., Glucose Intolerance in Pregnancy and Future Risk 
of Pre-Diabetes or Diabetes, Diabetes Care, 2008, 31,10, 2026-2031. 

176 Gestational diabetes mellitus (GDM) ili šećerna bolest u trudnoći pojavljuje se u vrijeme trud¬ 
noće, a obično nestaje nakon porođaja. Pacijentice poslije imaju povećan rizik za nastajanje dijabetesa 
tipa 2, tako da se u njih 40-60% bolest sigurno razvije unutar 10 godina. Šećerna bolest ili dijabetes dat. 
diabetes mellitus) oznaćuje poremećaj povećavanja razine šećera u krvi. Nastaje kada žlijezda gušterača 
(pancreas) prestane potpuno ili djelomično proizvoditi hormon inzulin ili kada proizvedeni inzulin nije 
djelotvoran u organizmu pa stanice ne dobivaju hranu potrebnu za život. Uobičajeni znakovi šećerne 

preeklampsije i eklampsije 177 , povišenih vrijednosti krvnoga tlaka u trudno¬ 
ći ( Pregnancp Induced Hi/pertension, PIH) 178 , zatim psihičkih poremećaja 
(postpartalne depresije) 179 nakon porođaja. Teški porođaji veće djece i po¬ 
sljedično oštećenje dna male zdjelice poslije uzrokuju bježanje mokraće 
(incontinentio) , spuštanje (descensus) i ispadanje maternice (prolapsus uteri). 
Čak i uz dobru porodničarsku (opstetričku) procjenu građe male zdjelice, 
odnosno stanja porođajnog puta, ne može se uvijek točno predvidjeti te¬ 
žina djeteta i nastajanje nerazmjera između veličine djeteta i građe male 
zdjelice (kefalopelvina disproporcija). Ovo uz mnoga druga stanja (osobito 
hitna stanja poput abrupcije placente 180 i posljedične pojave jakih krvare¬ 
nja) uzrokuje potrebu dovršenja porođaja operacijskim putem — carskim 
rezom. U medicinskoj se praksi najprije promišlja o životu majke, a onda 
o dobrobiti i životu njezina djeteta. Osobito to vrijedi za život zamjenske 
majke i ploda (genetičkog ili negenetičkog), kojeg svojevoljno, ekonomski 
i pravno, nakon porođaja predaje drugim ljudima. 

Postoje dodatne zdravstvene opasnosti za zamjensku majku zbog dovrša¬ 
vanja porođaja operacijskim putem — carskim rezom. 181 Postavlja se pitanje o 
dobrobiti svih uključenih u ZM te tko donosi odluku o načinu dovrša- 


bolesti obuhvaćaju: često i obilno mokrenje, glad, pojačano jedenje, žeđ, pojačano pijenje, naglo mr¬ 
šavljenje, osječaj umora i slabosti te slabiji vid. (Usp. W. A. Petit, »Gestational diabetes mellitus«, C. 
Adamec, (ur.), u: The Encyclopedia of Diabetes, Facts On File, New York, 2011, 189-197.) 

177 Preeclampsia i eclampsia bolesti su nastale kao komplikacije trudnoče. Tijekom preeklampsije 
žena ima visok krvni tlak, nakupljanje tekućine (edeme) na šakama, stopalima, rukama i licu te poja¬ 
vu bjelančevina (proteina) u mokrači. Ako se navedeno stanje pogoršava, preeklampsija prerasta u 
eklampsiju — još teži oblik iste bolesti. (Usp. R. Carson-Dewitt, »Preeclampsia and eclampsia«, u: L. 
J. Fundukian, (ur.), The Gale Encyclopedia of Medicine, Gale, Detroit, 2011, 3528-3530.) 

178 Hipertenzija Gat. hipertensio) označuje povišeni tlak krvi u krvnim žilama. Zbog učestalosti 
bolesti u populaciji ovaj pojam se najčešće rabi za arterijsku hipertenziju (lat. hypertensio artherialis), 
odnosno povišenje krvnoga tlaka u arterijama sustavnog krvotoka vrijednosti većih od 120/80 mmHg. 
Može biti sekundarna arterijska hipertenzija (uzrokovana je brojnim bolestima) i primarna ili esencijalna 
arterijska hipertenzija (pri kojoj točan razlog povišenja arterijskoga krvnog tlaka ostaje nepoznat i koja 
nastaje u 90-95% slučajeva obolijevanja). (Usp. T. Rizzo, T. G. Odle, »Hypertension«, u: L. J. Funduki¬ 
an, (ur.), The Gale Encyclopedia of Medicine, Gale, Detroit, 2011, 2214-2218.) 

179 Postpartalna depresija psihička je bolest koja se može dogoditi u bilo koje vrijeme nakon po¬ 
rođaja, obično unutar četiri do šest tjedana, pa sve do jedne godine. Obuhvaća raspon od blagih do 
suicidalnih oblika. Karakterizirana je promjenama u ponašanju i osjećanju (podvojeni /ambivalentni/ 
osjećaji prema djetetu uz odbijanje ostalih članova obitelji). (Usp. L. F. Gulli, N. Mallory, »Postpartum 
depression«, u: E. Thackery, M. Harris, (ur.), The Gale Encyclopedia of Mental Disorders, Gale Group, 
Detroit, 2003, 774-776.) 

180 Abrupcija placente označuje odvajanje posteljice od maternične stijenke prije rođenja djeteta 
što može uzrokovati nekontrolirano krvarenje. (Usp. R. Carson-Dewitt, »Placental abruption«, u: Fun¬ 
dukian, Laurie J., (ur.), The Gale Encyclopedia of Medicine, Gale, Detroit, 2011, 3425-3427.) 

181 Usp. W. Savage, Caesarean Section: Who Chooses — the Woman or her Doctor?, u: D. Dic- 
kenson, (ur.), Ethical Issues in Maternal-Fetal Medicine, Cambridge University Press, Cambridge, New 
York, 2002, 263-279. 


radan-mirjana.indd 71 


26.06.2018. 10:16:51 


72 


Mirjana Radan 


vanja trudnoće i pristanku na izvršenje carskog reza, odnosno dovršenje 
trudnoće operacijskim putem. 182 Veći broj poremećenih trudnoća kod IVF 
postupaka, posljedično i kod ZM- a, razmjerno povećavaju broj carskih re¬ 
zova i postoperacijskih komplikacija te ukupne troškove trudnoće. Mora 
se naglasiti oprez pri donošenju ovakvih odluka s obzirom na zdravstvene 
opasnosti koje mogu nastati u vrijeme i nakon ove operacije. Zato carski 
rez ne treba stručno podcjenjivati i smatrati bezazlenim i uopće neškodlji¬ 
vim zahvatom za ženu i dijete koje tako rađa. To osobito vrijedi za »carski 
rez na zahtjev« 183 koji u stručnim krugovima ima pristaše i protivnike. 184 

Dokazano je da su porođaji dovršeni carskim rezom sami po sebi opa¬ 
sniji za rodilje i njihovu djecu od onih dovršenih prirodnim, rodničnim 
(vaginalnim) putem. Poznato je kako pri tome posljedično mogu nastati 
različite komplikacije, veće pobolijevanje (morbiditet) 185 i veća smrtnost 
(mortalitet) 186 rodilja i novorođenčadi, zbog čega operacijsko dovršenje 
porođaja nije jamstvo potpune sigurnosti. Na temelju međuodnosa kori¬ 
sti za čedo i štetnosti za majku u slučaju izvođenja carskog reza, može 
se tvrditi da u brojnim slučajevima korist za čedo nije ni približno tolika 
kolika je moguća šteta za majku. 187 U literaturi se navodi učestalost fe¬ 
talnih oštećenja tijekom carskog reza od oko 1,1%, dok su komplikacije 
za rodilju brojnije i ozbiljnije. Tako su rane, perioperacijske neželjene po¬ 
sljedice, anesteziološki incidenti, stanja povišene temperature (status febri- 
lis), upale uzrokovane zarazama (infekcije), krvarenje (haemorrhagia), krvni 
podljevi (haematoma), primanje krvi (transffusio sanguinis), oštećenja (lae- 
sio) organa, i kasne komplikacije kao što su tromboembolije, slabokrvnost 
(anaemia), ožiljak na maternici (cicatrix uteri), predležeća posteljica (placen- 

182 Usp. R. Ber, Ethical Issues in Gestational Surrogacy, Theoretical Medicine and Bioethics, 2000, 
21, 2, 153-169.; O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 96-98. 

183 Usp. A. Frković, Medicina i bioetika, Pergamena, Zagreb, 2010, 98-103. 

184 Usp. A. Dražančić, Bolesnik: prava i obveze u porodništvu, u: G. Ivanišević, S. Fatović-Fe- 
renčić, (ur.), Bioetičke teme. Knjiga izlaganja s I.-XI. proljetnoga bioetičkoga simpozija Hrvatskoga liječničkoga 
zbora održanih u Zagrebu od 2001. do 2011. godine, Medicinska naklada. Hrvatski liječnički zbor, Zagreb, 
2012, 255-258. 

185 Morbiditet/pobol označuje odnos jedinki na nekom području i broja oboljelih u određenom 
razdoblju. (Usp. »Morbiditet/pobol«, u: I. Padovan, (ur.). Enciklopedijski rječnik humanog i veterinarskog 
medicinskog nazivlja, Leksikografski zavod Miroslav Krleža, Zagreb, 2006,1273. 

186 Mortalitet/pomor označuje broj umrlih na nekom području u određenom razdoblju, na odre¬ 
đen broj jedinki. (Usp. »Mortalitet/pomor«, u: I. Padovan, (ur.). Enciklopedijski rječnik humanog i veteri¬ 
narskog medicinskog nazivlja, Leksikografski zavod Miroslav Krleža, Zagreb, 2006,1294.) 


187 Usp. O. Petrović, Terminski porod u stavu zatkom i carski rez, Gynaecologia et perinatologia, 
2008,17,1, 57-63. 

ta praevia) ws , urasla posteljica (placenta accreta), adenomioza 189 , ektopična 
trudnoća u ožiljku 190 , priraslice unutar trbušne opne (adhaesiones intrape- 
ritoneales), kronična zdjelična bol, čak 3-10 puta učestalije nego tijekom 
i nakon rodničnog porođaja, uključujući i operacijski dovršene vaginal- 
ne porođaje. Samo je učestalost poslijeporođajne smrti majke, bez obzira 
na to je li riječ o planiranom (elektivni) ili hitnom (intrapartalni) carskom 
rezu, 3-4 puta veća od pojave majčine smrti nakon rodničnih porođaja. 
Raščlambe (analize) pokazuju da je opasnost od smrti majke znakovito po¬ 
višena zbog anestezioloških komplikacija, infekcija u babinju i venskog 
tromboembolizma, dok se stanja nastala zbog krvarenja poslije porođaja 
ne razlikuju prema načinu dovršenja poroda (carskim rezom ili vaginal- 
no). Zbog svega navedenog liječnik bi se najprije morao zanimati za do¬ 
brobit majke i njezina čeda. 191 Zato bi svakom istinskom porodničaru prva 
pomisao trebao biti rodnični porođaj od kojeg bi se odustalo samo u onim 
porodničarskim (opstetričkim) stanjima u kojima je realno očekivati nepri¬ 
hvatljivo visoku mogućnost i učestalost komplikacija u djeteta i/ili majke 

188 Placenta previa (lat. placenta praevia) označuje stanje u vrijeme trudnoće nastalo zbog nenor¬ 
malno smještene posteljice koja djelomično ili potpuno prekriva vrat, odnosno ušće maternice. Zato 
tijekom otvaranja ušća u kasnijoj trudnoći nastaje krvarenje i otežano ili onemogućeno normalno rađa¬ 
nje djeteta rodničnim putem. (Usp.R. Carson-DeWitt, »Placenta previa«, u: L. J. Fundukian, (ur.), The 
Gale Encpclopedia of Medicine, Gale, Detroit, 2011, 3423-3425.) 

189 Adenomioza (lat. adenomposis) označuje ektopičnu prisutnost unutarnjeg sloja (sluznice) ma¬ 
ternice (lat. endometrium) na neuobičajenom mjestu (ektopično) — najčešće unutar debelog sloja glatkih 
mišića maternice (lat. mpometrium). Obično se pojavljuje u žena srednje dobi (između 35. i 50. godine 
života). Premda može biti bez ikakvih simptoma, često se očituje pojačanim, produljenim i bolnim 
menstruacijskim krvarenjima. Kliničkim se pregledom pronalazi povećana, mekana, odnosno »tjesta- 
sta« maternica. Manji simptomi ne zahtijevaju primjenu lijekova. Jači se simptomi liječe hormonima 
ili čak kirurškim odstranjenjem maternice (hpsterectomia). Adenomioza obično nestaje nakon menopa- 
uze, kada se uvelike smanjuje proizvodnja estrogena (hormona koji potiče opisane simptome). (Usp. 
»Adenomioza«, u: C. Ammer, (ur.), The Encpclopedia ofWomen's Health, Facts On File, New York, 2009, 
12-13.) 

190 Izvanmaternična trudnoća (ektopična trudnoća, graviditas extrauterina (GEU), graviditas ectopica) 
označuje trudnoću koja se razvija u jajovodu, vratu maternice ili na jajniku, odnosno izvan uobiča¬ 
jenog mjesta u maternici (materištu). Najčešće je uzrokovana zdjeličnim upalama, nenormalnostima 
građe i oštećenja jajovoda te unutarmaterničnim uloškom (Jutra Uterine Device, IUD, spirala). Rizici 
uključuju pušenje i oštećenje jajovoda nakon kirurških zahvata. Najčešći simptomi jesu bol u donjem 
abdomenu, rodnično krvarenje i izostanak menstrualnoga krvarenja. Dijagnoza se postavlja na teme¬ 
lju anamnestičkih podataka, laboratorijskih pretraga (pozitivnog nalaza hormona svojstvenog trud¬ 
noći — heta HCG-a), ultrazvučnom pretragom i pokatkad laparoskopijom. Liječi se ekspektativno, 
konzervativno (lijekovima, Metotrexateom) ili kirurški. Ako se kirurški ukloni jedan jajovod, premda 
su ukupne mogućnosti zanošenja smanjene, još uvijek je moguće zanošenje u maternici, ali i u drugom 
preostalom jajovodu. Ako su oba jajovoda oštećena, neke se pacijentice, kako bi postigle trudnoću, od¬ 
lučuju za IVE postupak, koji sam po sebi nosi rizik od izvanmaternične trudnoće. Učestalost ektopične 
trudnoće je oko 2% od svih trudnoća. (Usp. K. Ericson, »Ectopic pregnancy«, u: L. J. Fundukian, (ur.), 
The Gale Encpclopedia of Medicine, Gale, Detroit, 2011,1460-1463.) 

191 Usp. B. Steinbock, The Obstetrical Cases: Forced Cesareans, u: H. Kuhse, P. Singer, (ur.), A 
Companion to bioethics, Wiley, Malden, MA, 2009,155-160. 

nastalih tijekom porođaja (intrapartalne fetalne i/ili maternalne komplikacije), 
odnosno štetnih posljedica. 192 

S obzirom na moguće odštete i sudske postupke, isti autori navode 
kako zadnjih godina sve više porodničara otvoreno priznaje strah od ka¬ 
znenih i drugih progona te je spremno na različite ustupke (kompromise). 
Odluka o planiranom (elektivnom) carskom rezu ili ranom dovršenju poro¬ 
đaja carskim rezom tijekom aktivnog porođaja bez pravih indikacija ubra¬ 
ja se u navedene ustupke. Takvim porodničarima koji su odlučili obavljati 
porodničarsku praksu na brz, lagan i za sebe komotan način, na ruku idu 
javna odobravanja bolesnika koji bi »na silu« htjeli postati ravnopravan 
partner, a ne poznajući struku ni približno toliko dobro da bi bili svjesni 
svih prednosti i dobrobiti koje im ona nudi. Upravo zato u carskom rezu 
pacijenti gotovo uvijek vide rješenje svih svojih »problema«. Carski rez, 
međutim, kao neprirodan čin za pravog je porodničara tek nužan izlaz 
te rješenje za bezizlazna i visokoopasna porodničarska stanja. 193 Zato je u 
posebnim porodničarskim zahvatima vrlo važno sagledavanje svih odno¬ 
snih čimbenika radi ispravne procjene stanja majke i djeteta uz svođenje 
neposrednih i kasnih novorođenačkih komplikacija primjerice kod po¬ 
rođaja zatkom na najmanju mjeru, čega možda nije oslobođena ni jedna 
trudnica pa ni zamjenska majka kada se odluči za nošenje najčešće plaćene 
trudnoće. 194 

Potrebno je razmatrati i usporedbu zamjenske majke i dojilje. Neki bi htjeli 
poistovjetiti ta dva odnosa svodeći ih pod isti nazivnik »velikodušnosti«. 
Naime, dojilja i dijete koje doji povezani su, ali bitno manje emocionalno 
snažno u usporedbi s povezanošću koja postoji između zamjenske majke 
i djeteta koje nosi. Zato se ta dva odnosa zapravo ne mogu uspoređivati, 
niti se na temelju takve usporedbe može tvrditi o ZM-u kao izrazu veliko¬ 
dušnosti (altruizma). 195 

S obzirom na to da većina studija koje izvještavaju o surogatima imaju 
ozbiljna metodološka ograničenja kao što je mali uzorak, nedostatak kon¬ 
trola i niska stopa odgovora, dobivene rezultate treba oprezno tumačiti i 
donositi konačne zaključke. Zbog toga će u budućnosti trebati provodi- 

192 Usp. S. Skrablin, Porod zatkom, Gynaecologia et perinatologia, 2008, 17, 1, 51-56. 

193 Usp. O. Petrović, Terminski porod u stavu zatkom i carski rez, Gynaecologia et perinatologia, 
2008,17,1, 57-63. 

194 Usp. I. Prpić, I. Bilić, Neposredne i kasne novorođenačke komplikacije kod poroda zatkom, 
Gynaecologia et perinatologia, 2008, i7,1, 64-67. 

195 Usp. V. Valjan, Bioetika, Svijetlo riječi, Sarajevo-Zagreb, 2004, 225. 

ti dugoročne studije praćenja djece, žena i obitelji zahvaćenih procesima 

ZM- a. 196 

4 . 2 . Utjecaj procesa zamjenskoga majčinstva na psihičko 
zdravlje zamjenske majke 

Neupitno je da se zamjenska majka tijekom unajmljenog majčinstva 
osim jake povezanosti s »naručenim« djetetom nalazi i u mnogim drugim 
složenim odnosima, situacijama i poteškoćama koje mora povezivati, ra¬ 
zrješavati i usklađivati. Naime, zamjenska majka i naručiteljski par s kojim, 
ovisno o vrsti majčinstva, proživljava posebnu povezanost, i to odvojeno 
sa ženom, a odvojeno s muškarcem, osobito kod prirodnog načina zano- 
šenja. Na osjećajnoj je razini riječ o vrlo osjetljivom neuobičajenom među¬ 
sobnom odnosu jer zajedno dijele isti proces nastajanja željenoga djeteta. 
Zamjenska majka može biti dodatno psihički opterećena zbog vrlo visokih 
očekivanja neplodnog para, vezanih za nošenje trudnoće i rađanje zdrava i 
za život sposobna djeteta. 197 Iz toga proizlazi da ih svaki neuspjeh na ovom 
području jako obostrano pogađa. Početak trudnoće, nošenje, rođenje, pri- 
mopredaja, prestanak obveza potpisanog ugovora, kao i donošenje od¬ 
luke neplodnog para o nastavku ili prekidu povezanosti sa zamjenskom 
majkom, među ostalim, kod nje uzrokuju jaku osjećajnu opterećenost. Ako 
se nastavi druženje s naručiteljskim parom, emocije se produbljuju i svako 
odgađanje njihova razilaženja sve više otežava cijelu, ionako složenu situ¬ 
aciju. Zamjenska je majka također vezana za dijete majčinskim osjećajima 
i zapravo može smetati zakonskoj majci koja svoje majčinstvo u odnosu 
prema djetetu ne bi željela dijeliti s nekom drugom ženom. 198 Stanje je 
mnogo složenije i više zbunjujuće ako je ona otprije još i prijatelj obitelji ili 
je s njima u krvnome srodstvu pa se zbog toga ne može potpuno isključiti 
iz njihovih života. 199 Suprotno tomu, ako se neplodni par odluči na potpu- 

196 Usp. V. Soderstrom-Anttila et al., Surrogacy: outcomes for surrogate mothers, children and 
the resulting families — a systematic review, Human Reproduction Update, 2016, 22, 2, 260-276. 

197 Usp. E. Hemminki, Ethical and Social Aspects of Evaluating Fetal Screening, u: D. Dicken- 
son, R. Huxtable, M. Parker, Cambridge Medical Ethics VJorkbook, Cambridge University Press, Cam- 
bridge, New York, 2010, 183-192. 

198 Usp. R. Edelmann, Surrogacy: the Psychological Issues, Journal of Reproductive and Infant 
Psychology, 2004, 22, 2, 123-136.; O. B. A. van den Akker, Psychosocial aspects of surrogate motherho- 
od. Human Reproduction Update, 2007,13,1, 53-62. 

199 Usp. R. Edelmann, Surrogacy: the Psychological Issues, Journal of Reproductive and Infant 
Psychology, 2004, 22, 2,123-136. 


radan-mirjana.indd 75 


26.06.2018. 10:16:51 


76 


Mirjana Radan 


ni prekid takvog odnosa, osjećaj tuge i gubitka kod zamjenske majke može 
biti pojačan — dvostruk. Ovdje nije riječ samo o gubitku djeteta, nego i o 
istodobnom prestanku bilo kakve povezanosti s neplodnim parom, čime 
mogu nastati razdori obiteljskih i prijateljskih odnosa. Kada par naručitelj 
s djetetom »nestane« iz života zamjenske majke, važno je znati što onda 
treba činiti i kako se moći što prije psihološki uravnotežiti. 200 

Poznata je i pojava odbijanja predaje djeteta i moguća ucjena naručiteljskog 
para od unajmljene majke. Ono čega se uglavnom svi sudionici najviše pri¬ 
bojavaju zbog razvijanja snažne emotivne veze i višerazinske povezano¬ 
sti s djetetom jest odbijanje zamjenske majke da ga preda naručiteljskom 
paru. Ako su zamjenske majke zrelije (starije), obiteljski i majčinski »sređe¬ 
ne« (udane, već su rađale), lakše predaju dijete nakon porođaja. 201 Naime, 
majčinski se nagon prema djetetu koje nosi u trudnoći može razviti toliko 
snažno da ga se zamjenska majka nikako ne želi odreći. Zato, bez obzira 
na prethodno sklopljeni obvezujući ugovor, ona odbija »izručiti« dijete ne¬ 
plodnom paru, što uzrokuje nove pravne posljedice i miješanje nadležnih 
sudova. 202 Zamjenska majka katkada može ići toliko daleko te ne samo da 
ga ne želi predati nego zahtijeva od genetičkog oca i doživotno plaćanje 
uzdržavanja djeteta (alimentaciju). Javnosti poznatiji slučajevi odbijanja za¬ 
mjenske majke da preda naručeno dijete jesu u SAD- u nazvan »Baby M«, 
i onaj u Velikoj Britaniji pod nazivom »Baby Cotton«. U slučaju »Baby M«, 
bili su uključeni socijalna služba i sud koji je zahtijevao da dijete nastalo 
posredovanjem ZM-a bude udomljeno kod svojih zakonskih roditelja pet 
dana nakon rođenja. Međutim, njegova ga je biološka majka tri dana na¬ 
kon toga tražila natrag. Nakon tri mjeseca međusobnih natezanja sud je 
skrbništvo nad djetetom dodijelio paru naručitelju. Ukupna raspravljana 
moralna, etička i zakonska pitanja proizašla iz ovih događanja (objavljena 
u brojnim publikacijama) nazvana su slučajem »Baby M«. 203 »Baby Cotton« 
rođena je 1985. godine (Ujedinjeno Kraljevstvo) nakon što je njezina majka 

200 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007, 13,1, 53-62. 

201 Usp. Isto, 53-62. 

202 Usp. J. K. Ciccarelli, J. C. Ciccarelli, The Legal Aspects of Parental Rights in Assisted Repro- 
ductive Technology, Journal of Social Issues, 2005, 61,1,127-137. 

203 Usp. R. J. Edelmann, Psychological Assessment in 'Surrogate' Motherhood Relationships, 
u: R. Cook, S. Day Sclater, F. Kaganas, (ur.), Surrogate Motherhood: International Perspectives, Oregon, 
2003, 146-147.; R. Edelmann, Surrogacy: the Psychological Issues, Journal of Reproductive and Infant 
Psychology, 2004, 22, 2, 123-136.; H. E. Dillaway, Mothers for others: A race, class, and gender analysis 
of surrogacy, International Journal ofSociology of the Family, 2008, 34, 2, 301-326.; J. B. Tubbs, A Handbook 
ofBioethics Terms, Georgetown University Press, VVashington, D. C., 2009, 16. 

Kim Cotton oplođena sjemenom američkog državljanina kojega nikada 
nije susrela. Međutim, biološki je otac tražio od suda da skrbništvo nad 
djetetom odobre njemu i njegovoj supruzi i da dijete živi u SAD- u. Djevoj¬ 
čica je potajno napustila zemlju sa svojim »novim« roditeljima samo pet 
dana nakon rođenja. Naime, sud je ustanovio da se biološka majka (Kim 
Cotton) ipak dobrovoljno odrekla svojih roditeljskih prava i da se nitko 
neće bolje brinuti o djetetu od njegova biološkog oca i njegove supruge. 204 

U svijetu zamjenskog majčinstva može se dogoditi i odbijanje daljnjeg 
prihvaćanja već započete trudnoće i, kao što smo prethodno vidjeli, rođenog 
oštećenog »naručenog« djeteta. Naime, pokatkad naručiteljski par zbog ra¬ 
znoraznih razloga odustaje od daljnje trudnoće te od zamjenske majke 
zahtijeva počinjenje namjernog pobačaja. 205 Vrijedi i obrnuto, da zamjen¬ 
ska majka zbog nekih svojih razloga više ne podržava trudnoću pa je želi 
svojevoljno prekinuti. 206 Stoga, ako se rodi dijete s nedostatkom (bolesti, 
genske malformacije), događa se da ga naručiteljski par odbija prihvatiti, 
a zamjenska ga majka dalje ne želi zadržati. Zbog toga naručeno dijete 
postaje teretom socijalnih službi koje ga smještaju u već ionako opterećene 
domove i druge specijalne ustanove za odgoj i njegu oštećene djece, što je 
velika muka za zamjensku majku i roditelje naručitelje te financijski pro¬ 
blem za društvo. 

4 . 3 . Utjecaj procesa zamjenskoga majčinstva na duhovno 
zdravlje zamjenske majke 

Za osobe koje vjeruju u besmrtan život pitanje namjernog pobačaja, ili 
izazivanja pobačaja u laboratoriju, nije tek usputno. Znanstvena je činje¬ 
nica shvatljiva zdravim razumom da ljudski život počinje začećem, odno¬ 
sno spajanjem jedne muške i jedne ženske spolne stanice. 207 Prije singamije 
jajna stanica jest živa, ali s polovičnim brojem kromosoma. Isto se odnosi 

204 Usp. R. J. Edelmann, Psychological Assessment in 'Surrogate' Motherhood Relationships, u: 
R. Cook, S. Day Sclater, F. Kaganas, (ur.), Surrogate Motherhood: International Perspectives, Hart Publis- 
hing, Oxford, Portland, Oregon, 2003,146. 

205 Usp. E. C. Brugger, The Problem of Fetal Pain and Abortion: Toward an Ethical Consensus 
for Appropriate Behavior, Kennedy Institute ofEthics Journal, 2012, 22, 3, 263-287. 

206 Usp. E. McDonagh, Models of Motherhood in the Abortion Debate: Self-Sacrifice Versus 
Self-Defence, u: D. Dickenson, (ur.), Ethical Issues in Maternal-Fetal Medicine, Cambridge University 
Press, Cambridge, Cambridge, New York, 2002, 213-230. 

207 Usp. M. Radan, Čovjek u razvojnom stadiju zametka. Obnovljeni život, 2016, 71, 4, 429-562. 

i na mušku spolnu stanicu. Tek njihovim sjedinjenjem postoji biološka, 
genska, kromosomska osnova za postojanje čovjeka i daljnji njegov razvoj. 
Začećem nastaje zigota, odnosno čovjek u najranijemu stadiju svoga ra¬ 
zvoja, kada je sav sadržan u samo jednoj stanici. 208 Na vremenskoj crti, ako 
ga ne omete bolest ili namjerni pobačaj, svi njegovi organi i funkcije razvit 
će se na prirodno zadan način. Genski kod, zapis u najranijoj fazi razvoja 
ljudskog bića istovjetan je onom zapisu koje njegove stanice imaju u tre¬ 
nutku smrti. Nakon smrti obitelj, okolina i zdravstveni djelatnici dostojno 
postupaju s posmrtnim ostatcima biološkog, raspadljivog tijela. Međutim, 
ostaje pitanje neumrle duše, po kojoj čovjek jednom začet ne umire nika¬ 
da. Upravo je to pitanje ključno za oca, majku, liječnike, sve zdravstveno 
osoblje i zakonodavce kada promišljaju i odlučuju o tome kako postupati s 
ljudima bez obzira na stupanj njihova razvoja, odnosno vremenitu starost. 
Tada više nije jednostavno, zbog neutažene želje za biološkim roditeljstvom 
ili znanstvenog hira, nepravedno postupati prema ljudskom biću (zamr¬ 
znuti ga, odmrznuti ga, ako je nepotreban baciti ga u biološki otpad ili isko¬ 
ristiti kao rezervne dijelove za druge ljude ili kao sredstvo za pomlađivanje 
u kozmetičkoj industriji). Ako su majka i otac svjesni ovih činjenica, jasno je 
da će i njihov duhovni svijet, njihova savjest biti opterećeni odluče li se za 
postupke protivne zdravlju i životu ljudi. I konačno, gledajući integralno, 
interdisciplinarno, s obzirom na tri razine ljudskog bića koje se nedjeljivo 
prožimaju, žena ne može biti potpuna, cjelovita i zdrava ako njezino biće 
nije zaštićeno na svim trima razinama. U bezvremenosti, u vječnosti, gdje ne 
postoji zaborav činjenica, predstoji nam susret s odbačenom, zamrznutom, 
oštećenom, pobačenom i biološki uništenom djecom. 

4 . 4 . Zaključak o ukupnom utjecaju procesa zamjenskoga 
majčinstva na cjelovito zdravlje zamjenske majke 

Jedno od važnih pitanja koja treba razriješiti jesu samopoštovanje i do¬ 
stojanstvo zamjenske majke. Bitan je njezin odnos prema zdravstvenim dje¬ 
latnicima i samoj sebi, odnosno svojemu tjelesnom i duševnom zdravlju te 
ukupnom životnome stanju. 209 Budući da zamjenska majka mora podnijeti 

208 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 98. 

209 Usp. L. Brostrom, M. Johansson, A Virtue-Ethical Approach to Substituted Judgment, 
Ethics&Medicine, 2009, 25, 2,107-120. 

mnogo ispitivanja i razgovora sa psiholozima, testiranja, pretraga i pre¬ 
gleda, važno je razmatrati o potpori, samopoštovanju i dostojanstvu cijele 
njezine osobe. 210 

Osim toga, izostaje osjećaj »prostituiranja« kad žena sebe žrtvuje za 
nešto plemenito, što joj nije plaćeno, pa lakše podnosi i moguća teža stanja 
koja se događaju tijekom trudnoće i porođaja. S obzirom na to da su u sva¬ 
kom čovjeku tjelesna, psihička i duhovna sastavnica potpuno i nedjeljivo 
prožete, pitanje je može li se ljudska osoba, ovdje žena, iako i privremeno 
unajmiti i prodati te po kojoj cijeni i kojim dijelom? Trguje li se samo mate¬ 
rijalnim dijelom čovjeka ili i nematerijalnim — psihičkim i duhovnim koji 
ne podliježu strogo vremensko-prostornim kategorijama? Naime, tijelo 
služi samo da u njemu prebiva duh, a sjećanje prelazi vremenske, zemljo¬ 
pisne i pravne okvire toliko dugo dok je očuvan instrument razuma, svi¬ 
jesti, spoznaje i pamćenja — zdrav mozak. 211 Naprotiv, duhovni dio koji 
je u jedinstvu s prethodnima dvama, ne briše se prestankom moždanih 
funkcija jer je bezvremen, odnosno vječan. 

Kada se uzme u obzir sve navedeno, zamjenskoj majci prijete višestru¬ 
ki gubitci. Događa se odvajanje od naručenoga djeteta, prekid povezanosti 
s neplodnim parom nakon isteka ugovora, mogući sukobi i razilaženje od 
svojega sadašnjeg supruga/partnera, narušavanje postojećeg obiteljskog 
sklada, produbljivanje dosadašnjih nesuglasica te nebriga o djeci prepu¬ 
štenoj samoj sebi, kao i narušavanje njezina duševnog i tjelesnog zdravlja. 
Tako, s obzirom na zaradu (isplativost), s jedne strane, zamjenska majka 
želi priskrbiti novčana sredstva kako bi pomogla sebe i svoju obitelj, a, 
s druge strane, cijena je koju za to plaća prevelika. Ponovno se postavlja 
etičko pitanje odnosa plemenitog cilja (pomoći sebi, obitelji, osobito djeci) 
i primjene negativnih sredstava za njegovo ostvarenje (narušavanje svoje¬ 
ga tjelesnog, duševnog i duhovnog zdravlja). 

Sagledavajući ukupan utjecaj procesa ZM -a na zdravlje zamjenske 
majke, jasno je da sve tri razine žene tijekom iznajmljivanja vlastita tijela 
mogu biti pogođene i oštećene. Pojedinačna i kolektivna svijest i savjest 
o tome često mogu manjkati i izostati. Zato takve usluge rezultiraju sve 
češćim instrumentaliziranjem i kornercijaliziranjem žene ne samo kao tje¬ 
lesnoga bića nego iznad svega kao ljudske osobe. 

210 Usp. R. Edelmann, Surrogacy: the Psychological Issues, Journal of Reproductive and Infant 
Psychology, 2004, 22, 2,123-136. 

211 Usp. D. Hrabar, Deontološka prosudba ljudskog dostojanstva u obiteljskom pravu, Bogo- 
slovska smotra, 2007, 77, 1, 29^42. 

Komercijalizacija usluga zamjenskoga 
majčinstva 


Sredinom sedamdesetih godina prate se prvi tragovi komercijalno¬ 
ga surogat majčinstva. Tada je američki odvjetnik, Noel Keane, utemeljio 
prvu agenciju za posredovanje ZM-om. U suvremenim se okolnostima 
osniva sve više takvih agencija uz posljedično nastajanje i umnažanje ra¬ 
zličitih, brojnih, pravnih i bioetičkih problema. Surogatstvo postaje moral¬ 
no osobito dvojbeno u zemljama gdje se zbog liberalnih zakona omogu¬ 
ćava razvoj crne burze i pretvaranje takvih postupka u pravu industriju 
uz materijalno bogaćenje pojedinaca. Srednja cijena sporazuma ZM-a u 
SAD -u iznosi oko 50.000, a u Indiji od 10.000 do 12.000 dolara. Zbog toga 
puno parova odlazi u siromašnije istočne zemlje ostvariti rađanje djeteta 
uz pomoć komercijalnoga surogatstva. 212 

Zemlje s niskim prihodima imaju dostupnije i pristupačnije »resurse ljud¬ 
skog tijela« s obzirom na to da tamo žive »siromašne i ranjive« populacije u 
velikom broju. Nagađalo se kako su indijske zamjenske majke sudjelovale u 
surogatstvu jer su željele pomoći ukloniti »prokletstvo« neplodnosti svojih 
klijenata. S obzirom na to da klinike nerado objavljuju takve podatke, malo 
je poznato tko su zapravo zamjenske majke u Indiji. Međutim, postoje neki 
pokazatelji da su one vjerojatno loše obrazovane i slabog društvenog statusa. 
Spremnije su, u odnosu na građanke bogatijih zemalja, ugroziti svoje zdravlje 
za minimalnu financijsku zaradu. Iz toga proizlazi kako je osnovna motivaci¬ 
ja surogata priskrbiti novac. Indijski surogat se mogao unajmiti za 6.000 dola¬ 
ra, u usporedbi s američkim surogatom koji bi zaradio 20.000 dolara. 213 

Surogatna industrija je u porastu diljem svijeta. 214 To je pravno u SAD, 
Indiji, Ukrajini, Mađarskoj, Južnoj Koreji, Južnoj Africi, Izraelu, Nizozem- 

212 Usp. D. Spar, A. M. Harrington, Building a better baby business, Minnesota Journal ofLarv, 
Science and Technology, 2009,10,1, 41-69. 

213 Usp., R. Deonandan, Recent trends in reproductive tourism and international surrogacy: et- 
hical considerations and challenges for policy, Risk Management and Healthcare Policy, 2015, 8,111-119. 

214 Usp. A. Paraskou, B. P. George, The market for reproductive tourism: an analysis with spe- 
cial reference to Greece, Global Health Research and Policy, 2017, 2, 16. 

skoj, a raspravlja se u Francuskoj. Velika Britanija i Australija su legalizira¬ 
le nekomercijalno ZM. Izvještaji iz Kine tvrde da žene po djetetu zarađuju 
oko 12.000 dolara. 215 

Sljedeća tablica komparativno prikazuje troškove MPO postupaka. 216 


Tablica, br. 1 — Međunarodna usporedba prosječnih MPO troškova u zemljama 
Europe i SAD-a u eurima (EUR). 217 


Država 

IVF 

(U 

donacija 
oocita (2) 

donacija 
embrija (3) 

predimplantacij ski 
genski probir (4) 

Cipar 

3000 

6000 

3000 

3000 

Češka Republika 

1900 

5000 

2000 

3000 

Danska 

2500 

5000 

nije dozvoljeno 

3500 

Grčka 

3500 

6000 

3000 

3000 

Italija 

6000 

nije 

dozvoljeno 

nije dozvoljeno 

(5) 

(djelomično 
dozvoljeno): 3500 

Njemačka 

3000 

nije 

dozvoljeno 

nije dozvoljeno 

(5) 

(djelomično 
dozvoljeno): 3500 

Rusija 

2000 

8000 

5000 

4000 

Španjolska 

5000 

9000 

6000 

4500 

Ukrajina 

1800 

6000 

3000 

2000 

USA 

2000 

1500 

8000 

6000 

Velika Britanija 

5800 

1400 

7000 

4000 


Napomene: Cijene u lokalnoj valuti, pretvorene u EUR na xe.comkolovoz 2013. 

(1) 1VF s intracitoplazmatskom injekcijom sperme (ICSI). 

(2) Troškovi se odnose na donaciju jajnih stanica pomoću ekskluzivnih ženskih donatora; 
u nekim zemljama, npr. Velika Britanija postoje dijeljeni programi (tj. jedan ženski 
donator donira više primatelja, ili žena koja se liječi sama, donosi dio vlastitih jajnih 
stanica drugoj ženi). Takvi programi su jeftiniji. 

(3) Postoji razlika između doniranja embrija (što podrazumijeva upotrebu embrija nasta- 
lih od ženskog i muškog donatora) i usvajanja embrija (što podrazumijeva upotrebu 

215 Usp. K. Ekis Ekman, Being and Being Bought: Prostitution, Surrogacy and the Split Self Spinifex 
Press, North Melbourne, 2013,128. 

216 Napomena: Cijene u lokalnoj valuti, pretvorene u EUR na xe.com kolovoz 2013. 

217 Usp. M. P. Connolly, W. Ledger, M. J. Postma, Economics of assisted reproduction: Access 
to fertility treatments and valuing live births in economic terms. Human Fertility, 2010, 13, 1, 13-18.; 
Sastavljeno na temelju podataka Svjetske turističke organizacije, ESHRE- a (European Society of Human 
Reproduction and Embryology) te HFEA-e (Human Fertilization and Embryology Authority). 

zametaka preostalih od parova koji ih više ne trebaju). Zakonodavstvo u tom pogledu 
varira među zemljama. Troškovi u ovoj tablici obuhvaćaju doniranje embrija. 

(4) Postoje dvije metode probira aneuploidija: FISH metoda (fluorescencija in situ hibridi- 
zacija) i CGH polje (usporedna genomska hibridizacija). Ova se tablica odnosi na CGH 
niz i naknade se temelje na pretpostavci osam embrija. 

(5) U međuvremenu je zakonodavstvo izmijenjeno. 

(6) Danska ne dopušta donaciju embrija, samo se mogu darivati oocite i sperma, ali jedan 
od roditelja naručitelja mora uvijek biti genetski. 218 

Može li se životom trgovati u sklopu surogatstva? Smije li se komerci¬ 
jalizirati ljudsko tijelo? Može li se životu odrediti materijalna cijena? Smiju 
li zakonodavstva afirmirati ovakve delikte? Ova i brojna slična pitanja o 
ZM-u iziskuju isti odgovor, koji bi s lica i s naličja društvene, medicinske, 
pravne, ekonomske, bioetičke i moralne prosudbe, svakako trebao biti ne¬ 
gativan. Dobivanje djece komercijalnim ZM-om nalik je kupovini pred¬ 
meta. Bez obzira na sve, djeca nisu vlasništvo roditelja, naručena pomoću 
raznih agencija i brokera koji posreduju pri sklapanju ugovora između 
zamjenske majke i neplodnoga para u cilju njihova stvaranja pomoću ZM- 
a. 219 Ispravan bioetički pristup ZM-u nastojao se ispoštovati u hrvatskom 
Zakonu o medicinski pomognutoj oplodnji iz 2012. godine (članak 31.; sta¬ 
vak 1., 2. i 3.) kojim se navodi, vezano uz postupke ZM-a 220 : »Ugovori, 
sporazumi ili drugi pravni poslovi o rađanju djeteta za drugog (ZM) i o 
predaji djeteta rođena nakon medicinski pomognute oplodnje, uz novča¬ 
nu naknadu ili bez naknade, ništetni su.« (članak 31., stavak 3.). Nošenje 
i rađanje djeteta za drugoga, radi stjecanja novčanih sredstva, nemoralno 
je i vrijeđa temeljne vrijednosti demokratskoga društva, kao što su zaštita 
žena od iskorištavanja i zaštita djeteta tako rođena. Stavljanje žena i djece 
na tržište dehumanizira pojedince i otvara put komercijalizaciji ljudskih 
prava. 221 Osim problema komercijalizacije, bioetička se prosudba ZM-a 
susreće i s moralnim problemom heterolognoga roditeljstva, koji niječe sa- 
kramentalno jedinstvo bračnih supružnika. 

218 Usp. M. P. Connolly, W. Ledger, M. J. Postma, Economics of assisted reproduction: Access 
to fertility treatments and valuing live births in economic terms. Human Fertility, 2010,13,1,13-18. 

219 Usp. K. L. Armour, An overview of surrogacy around the world: trends, questions and 
ethical issues, Nursingfor VVomen's Health, 2012,16, 3, 231-236. 

220 Zakon o medicinski pomognutoj oplodnji. Narodne novine (86/12), čl. 13., 14., 15., 16., 17., 18., 19., 
20 ., 21 . 

221 Usp. A. M. Capron, M. J. Radin, Choosing Family Law over Contract Law as a Paradigm for 
Surrogate Motherhood, u: L. Gostin, Surrogate Motherhood, Politics and Privacy, Indiana University Press, 
Bloomington, 1990, 62-64. 

6. 

Instrumentaliziranje dostojanstva 
ljudskoga rađanja — instrumentaliziranje 
djeteta rođena iz aranžmana surogatstva 


Bioetička prosudba ZM-a ovisi prvenstveno o motivima na temelju 
kojih pojedinci pristupaju takvoj vrsti reprodukcije. Ovisi također o na¬ 
činu na koji se ono ostvaruje, (ne)poštivanjem zakonodavnih i ugovornih 
obveza, komercijalizacijom ljudskoga života i slično. Moralna pak prosud¬ 
ba uvelike je povezana s (ne)poštivanjem dostojanstva ljudskoga rađanja i 
narušavanja bračnoga jedinstva. 


6.1. Instrumentaliziranje dostojanstva ljudskoga rađanja 

Neplodnost kod parova nerijetko uzrokuje snažan psihički pritisak, 
zbog kojega oni, ne birajući sredstva, nužno žele doći do djeteta, a zabo¬ 
ravljaju na granice darovane im slobode i moguće posljedice koje proizla¬ 
ze iz takvih reproduktivnih odluka. Instrumentalizacijom dostojanstveno¬ 
ga rođenja djeteta mogu biti višestruko narušena njegova temeljna prava. 

Metodama pomognute oplodnje i ZM-om koje zamjenjuju bračni čin nastaje 
dvostruko narušavanje načina prirodnoga ostvarenja postojanja. Naime, dije¬ 
te se dvaput izuzima iz svojega naravnoga okruženja, zbog čega nastaje 
dvostruko »trganje« važnih poveznica s neposrednom okolinom. Prvi se 
put to događa tijekom začeća, u laboratorijskim uvjetima umjesto u pri¬ 
rodnom majčinskom okruženju, a potom tijekom neprirodnoga odvajanja 
od zamjenske majke nakon porođaja. Za sada se premalo zna o svim nega¬ 
tivnim učincima takvih postupaka na ukupan njegov razvoj. Stoga je ovo 
područje otvoreno istraživanju i otkrivanju novih spoznaja. 

Među brojnim vidicima moralnoga zastranjenja ZM-a najčešći su pri¬ 
govori vezani za gubitak tradicionalne obitelji, s obzirom na to da se tako 
narušava monogamnost braka, odnosno veza zamjenske majke i njezina 
partnera, ali i naručiteljskoga para. To se događa u slučaju ZM-a, kada di¬ 
jete potpuno genetski pripada zamjenskoj majci i ocu naručitelju, a nema 
nikakvu biološku vezu sa zakonskom ženom svojega biološkog oca. Tako- 

đer, etički i prirodno je neprihvatljivo da žena rađa dijete radi njegove pre¬ 
daje drugim ljudima, a još je teže ako se pri tom vodi materijalnom dobiti. 

6 . 2 . Instrumentaliziranje djeteta rođena iz aranžmana 
surogatstva 

Uvođenje gestacijske zamjenske majke dodatno otežava psihički razvoj djeteta, 
doživljaj samoga sebe kao i okolnoga svijeta. Zamjenskim majčinstvom rođe¬ 
no dijete prima genetičko naslijeđe (patrimonij) od dvoje ljudi, a krv i sve 
za razvoj prijeko potrebne hranjive tvari, kao i životnu unutarmaterničnu 
povezanost dobiva od zamjenske majke. Neupitno je zlorabljeno jer se ne 
shvaća kao osoba koja ima pravo normalnim načinom doći na svijet, upo¬ 
znati svoje roditelje i oblikovati svoj identitet. 222 Potpuno ili gestacijsko 
ZM nastavak je i nadogradnja prethodnog IVF (in vitro fertilisatio) postup¬ 
ka jer se prijenos zametaka (embriotransfer, ET) ne čini u biološku majku 
djeteta, nego u potpuno zamjensku ili samo gestacijsku zamjensku majku. 
Sve što se odnosi na bioetičku prosudbu IVF- a i ET- a vrijedi i za ZM, uz 
napomenu da se dijete dodatno izlaže novim opterećenjima. Svaki od na¬ 
vedenih njegovih oblika može utjecati na »dijete kao konačan proizvod« 
te ostaviti dubok trag i velike posljedice na svim djetetovim sastavnicama 
koje ga nedjeljivo prožimaju (tjelesnoj, psihološkoj i duhovnoj razini ljud¬ 
skoga bića, ljudske osobe). 

Dijete se može doživjeti poput predmeta nastalog iz kupoprodajnog ugovo¬ 
ra. Moguće je da ono tijekom odrastanja, saznanjima iz okoline i naknad¬ 
nim drugim okolnostima otkrije istinu o načinu svojega dolaska na svijet. 
Praksa ZM- a narušava dostojanstvo djeteta jer ga se sklapanjem ugovora 
o surogatstvu kao robu gura na tržište, premda je sasvim jasno da ono nije i 
ne smije biti »roba« namijenjena trgovanju. 223 

Ali ne samo to, dijete se često pokušava pretvoriti u kupoprodajni 
»oštećeni predmet«. Kada se rodi dijete s nekim nedostatkom, događa se 
da ga roditelji naručitelji trudnoće više ne žele primiti, a ni surogatna ga 

222 Usp. V. Valjan, Bioetika, Svjetlo riječi, Sarajevo-Zagreb, 2004, 225. 

223 Usp. E. S. Anderson, Why Commercial Surrogate Motherhood Unethically Commodifies 
Women and Children: Reply to McLachlan and Swales, Health Care Analysis, 2000, 8, 1, 19-26.; R. 
Edelmann, Surrogacy: the Psychological Issues, Journal of Reproductive and Infant Psychology, 2004, 22, 
2,123-136.; O. B. A. van den Akker, Surrogate mothers, u: S. Tyano, et al., (ur.), Parenthood and Mentol 
Health: A Bridge Betiveen Infant and Adult Psychiatry, Wiley-Blackwell, Chichester, 2010, 39^9. 

majka ne želi dalje zadržati. 224 Tako se oštećeno dijete može doživljavati 


ne samo kao kupoprodajni predmet nego kao kupoprodajni oštećeni predmet. 
Zbog svoga manjka postaje nekoristan i neželjen, spušten na razinu ispod 
najmanjeg (minimalnog) ljudskog dostojanstva, osoba čiji su život i posto¬ 
janje potpuno obezvrijeđeni. 

Ljudsko se dostojanstvo primjerice jako narušavalo u antičko doba, 
kad je, prema rimskom pravu, otac kao pater familias mogao (ako je že¬ 
lio) bez okolišanja prodati dijete ili ga dati usmrtiti. Time se izjednačivao 
s ocem grčkoga djeteta koji mu je pravno prethodio i koji bi (današnjim 
rječnikom rečeno) tako bio postupio prema djetetu s posebnim potreba¬ 
ma ili prema ženskom djetetu. Iz navedenog je razvidno kako se takvim 
postupcima nije poštovalo dostojanstvo ljudskoga stvorenja pa je dijete 
imalo vrijednost robe, a ne nemjerljivu vrijednost koja mu (kako danas 
držimo) pripada po dostojanstvu, kao svakom čovjeku per se. 225 

Konvencija UN-a o pravima djeteta 226 izrijekom upozorava na djetetovo 
dostojanstvo kad ono ima duševne ili tjelesne nedostatke. Ona obvezuje dr¬ 
žave članice da takvom djetetu pruže »dostojan život u uvjetima koji omo¬ 
gućuju njegovo dostojanstvo« (čl. 23.). U skladu s navedenim trebaju ga 
ohrabrivati, osigurati mu povlastice socijalne sigurnosti (čl. 26.) te stvarati 
životne uvjete nužne za njegov razvoj (čl. 27.). 227 

Neprihvaćeno dijete iz ZM-a postaje teretom socijalnih službi koje ga nasto¬ 
je zbrinuti pomoću neke vrste udomljenja, što opet otvara put svim onim 
poteškoćama koje takvi postupci sa sobom nose. Sve češće rasprave o eu¬ 
tanaziji u budućnosti neće obuhvaćati samo stare i nemoćne, nego i odra¬ 
sle ljude te tjelesno i duševno oštećenu djecu. 

Postupno dijete može razviti podvojenost prema svim svojim roditeljima. 
Ako sazna da je nastao iz prethodno dogovorenoga spolnog odnosa svo¬ 
jega biološkog oca s nekom stranom, obično siromašnom ženom, može 
proživljavati duševne dvojbe, opterećenja i smetenosti u odnosu prema 
ženskom roditelju. 228 Prema zakonskoj majci može razviti različite dvo- 

224 Usp. M. J. Sandel, Tlw Case against Perfection: Ethics in the Age ofGenetic Engineering, Belknap 
Press of Harvard University Press, Cambridge, Mass, 2007, 45^8. 

225 Usp. D. Hrabar, Deontološka prosudba ljudskog dostojanstva u obiteljskom pravu, Bogo- 
slovska smotra, 2007, 77,1, 29^42. 

226 www.unicef.hr/wp-content/uploads/2017/05/Konvencija_20o_20pravima_20djeteta_full. 
pdf (06.04.2018.) 

227 Usp. Isto, 34-36. 

228 Usp. R. Edelmann, Surrogacy: the Psychological Issues, Journal of Reproductive and Infant 
Psychology, 2004, 22, 2,123-136. 

struke osjećaje jer ga ona nije začela, nosila, niti rodila. Također, u odnosu 
prema njoj može doživljavati krivnju jer se kao zakonska majka o njemu 
požrtvovno brine, zbog čega je smatra i naziva svojom majkom. Zahvalno 
je gestacijskoj majci koja ga je nosila i rodila, osuđujući je istodobno jer ga 
je nakon porođaja predala i ostavila. Premda je njihovim posredovanjem 
došao na svijet, može zamjerati i vlastitu ocu i gestacijsko-genetičkoj maj¬ 
ci koji su tako učinili i višekratni preljub, povrijedili njegovu zakonsku 
majku kako bi do trudnoće došlo i to najmanje na tjelesnoj razini. Postoje 
ideje i o »otvorenom tipu posvajanja« 229 , pri čemu bi dijete bilo povezano 
sa svim svojim roditeljima, odnosno sudionicima njegova stvaranja. 

Usprkos navedenom, dijete koje je došlo na svijet posredovanjem 
ovakve metode, kao i svako drugo dijete 230 , odmah nakon rođenja treba 
prijaviti, dati mu ime i državljanstvo. Također, ako je moguće, ono ima 
pravo znati 231 tko su mu roditelji i pravo na njihovu ili neku drugu skrb. 232 
Važna je odluka majke naručiteljice da što prije kaže svojemu djetetu kako 
je začeto posredovanjem surogatstva, ali nije posve jasno kada i kako to 
učiniti. 233 

Prema Obiteljskom zakonu, u postupku posvojenja Centar za skrb dužan 
je upoznati posvojitelje s djetetovim pravom na saznanje istine o svojemu 
podrijetlu, odnosno da su ga njegovi roditelji posvojili. Isto tako Centar 
će najkasnije do sedme godine djetetova života savjetovati roditeljima da 
mu kažu da je posvojeno ili će mu to reći odmah nakon zasnivanja po¬ 
svojenja, ako je ono starije dobi. 234 Dakle, posvojeno dijete, jednako kao 
i svako drugo dijete, ima temeljno zakonsko pravo na istinu o svojemu 
biološkom podrijetlu, začeću i razvoju, odnosno ima pravo znati tko su mu 
roditelji. 

229 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1, 53-62. 

230 Prema Konvenciji UN-a — Konvenciji o pravima djeteta, usvojenoj na 44. zasjedanju Opće skup¬ 
štine Ujedinjenih naroda 20. studenoga 1989. godine (rezolucija br. 44/25). Stupila je na snagu 2. rujna 
1990. godine, (dostupno na www.unicef.hr/wp-content/.. ./Konvencija_20o_20pravima_20djeteta_full. 
pdf (06.04.2018.) 

231 Usp. D. Spar and A. M. Harrington, Building a Better Baby Business, Minnesota Journal of 
Law, Science and Technology, 2009,10,1,41-69. 

232 Usp. R. Edelmann, Surrogacy: the Psychological Issues, Journal of Reproductive and Infant 
Psychology, 2004, 22, 2, 123-136.; B. Stark, Transnational Surrogacy and International Human Rights 
Law, ILSA, Journal of International & Comparative Law, 2012,18, 2, 369-386. 

233 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1, 53-62. 

234 Usp. članak 124. st. 1. i 2. Obiteljskog zakona. Narodne novine, 116/03,17/04,136/04, 107/07. 

Nasljeđivanje i nošenje jače povezuju zamjensku majku i dijete jer je, pre¬ 
ma naravi stvari, odvajanje od zamjenske majke teško, a od genetičke za¬ 
mjenske majke još teže. Naime, ona ga nije samo začela i nosila nego mu 
je ustupila i dio genskog materijala pa je biološki, s obzirom na roditelje 
naručitelje, više vezana za dijete. 235 

Dijete svojim postojanjem može remetiti sklad i ravnotežu obitelji gesta- 
cijske majke, što osobito vrijedi za obitelj gestacijsko-genetičke majke jer su 
ostala njezina djeca biološki njegova polubraća i polusestre. Može smetati 
i suprugu gestacijsko-genetičke majke jer je ono u biti »uzrok« ugovornog 
preljuba njegove supruge, na koji je ipak pristao svojom prethodnom su¬ 
glasnošću. Isti odnos prema njemu mogu zauzeti i djeca zamjenske majke. 
Pogorša li se njezino zdravlje zbog same trudnoće, stupanj krivnje naruče¬ 
noga djeteta a time i njegove posljedične osude može biti znatno povećan. 

Dijete doživljava iskrivljenu sliku o obitelji i o roditeljskoj odgovornosti jer 
je oponašanje životnoga stila odraslih njegova osnovna metoda učenja. 
Takva obitelj zapravo prestaje biti temeljnom jedinicom društva i postaje 
složeni privid obiteljskog života. Dijete joj se priključuje izvana kupopro¬ 
dajnim ugovorom, bez vlastita izbora jer u ovoj razvojnoj fazi o njegovu 
životu isključivo odlučuju roditelji, odnosno grupa roditelja (»roditeljski 
konzilij«). Vrlo rano se u dijete rođeno posredovanjem ZM-a ucjepljuje re¬ 
lativnost obitelji koja poprima drukčije oblike od normalnih, tradicionalnih 
i stoljećima življenih. 

Dijete može imati psihološki poremećaj nastao kao posljedica rascijepljeno- 
sti jedinstva porijekla, egzistencije, roditeljske brige i autoriteta. To sve može 
remetiti razvoj njegove odgovornosti, budućega mogućeg roditeljstva i 
općenito brige za druge ljude. Svakodnevni su primjer patnje i podvojeno¬ 
sti djece zbog doživljaja raskola roditeljskog autoriteta zato što potječu iz 
obitelji načetih ili razorenih rastavom brojnih brakova. ZM je jedan od na¬ 
čina oslabljivanja ljudskog značaja (karaktera), zbog ispremiješanosti i zbrke 
roditeljskih autoriteta uzrokovanih njihovim neprirodnim brojem. Naime, 
osoba rođena s pomoću tih metoda može pojačano doživljavati relativ¬ 
nost, nestalnost i neodređenost svijeta oko sebe, kao i promjenjivost život¬ 
nih načela, shvaćajući da nigdje nema utočišta i sigurnosti. Prema tome, ni 
ona sama ne mora čvrsto stajati iza svojih pozitivnih stajališta zbog čega 
se može zaključiti da navedeno može oslabiti značaj takve osobe, odno- 

235 Usp. R. Edelmann, Surrogacy: the Psychological Issues, Journal of Reproductive and Infant 
Psychology, 2004, 22, 2,123-136. 

sno čvrstoću njezinih odluka i danih obećanja. Što takvo dijete može kao 
odrasla osoba prenijeti u odgojno nasljeđe svojoj djeci, odnosno hoće li im 
moći pružiti ono što samo nije primilo — dovoljnu sigurnost, čvrstoću i 
ljubav? Naime, poznato je kako raniji utjecaj bilo kojega oštećenja (nokse) u 
čovjeka kasnije uzrokuje teže otklonjive ili neotklonjive negativne posljedice. Sto 
je uzročnik tjelesnoga oštećenja ranije prisutan, primjerice već u majčinoj 
utrobi dok još nije završen razvoj zametka, to je veća mogućnost nastajanja 
neželjenih tjelesnih oštećenja. Slično je i s duševnim ili psihičkim otkloni¬ 
ma od normale jer što se prije dožive, to se dublje ukorijene i jače začahure. 
Zbog toga ih je kasnije raznim psihoterapijskim tehnikama teže otkriti, 
spoznati i izliječiti ili barem zaliječiti. 

Mogućnost pogreške predimplantacijske dijagnostike i posljedično uništenje 
zdravih ljudskih zametaka. Na kraju ovog odjeljka važno je posvijestiti istinu 
o predimplantacijskoj dijagnostici koja podrazumijeva ispitivanje zametaka 
radi otkrivanja mogućih genskih nenormalnosti i potvrde njihove (ne) 
prikladnosti za prijenos u zamjensku majku, a radi se unutar 48 do 72 h. 
Međutim, zbog skupoće postupka u mnogim zemljama probir zametaka 
izvodi se samo na temelju njihova vanjskog izgleda. 236 Osim uspješnosti, u 
sebi krije i mogućnost pogrješke, što može rezultirati uništenjem zdravih 
ljudskih zametaka, odnosno donošenja odluke o prekidu njihovih živo¬ 
ta. S obzirom na to, važno je znati da Ottaivska deklaracija o pravu djeteta 237 
na zdravstvenu zaštitu (koju je 1999. godine usvojila Svjetska medicinska 
udruga (VVorld Medical Association, WMA) na temelju Konvencije Ujedinjenih 
naroda o pravima djeteta) 238 , stavlja u zaštitu svako dijete od nepotrebnih 
dijagnostičkih postupaka te nepotrebnog liječenja i istraživanja. 239 

Takvi postupci mogu spriječiti sazrijevanje njegova identiteta, povri¬ 
jediti mu prava i poremetiti osobnost. Heterolognom se umjetnom oplod¬ 
njom, osobito uz primjenu ZM-a, bitno remete sva pravila rađanja djece, 
kao i njihovi međusobni odnosi. Tako dijete može biti proizvedeno upora- 

236 Usp. E. Blyth, A. Farrand, Reproductive tourism — a priče worth paying for reproductive 
autonomy?, Critical Social Policy, 2005,25,1, 91-114.; S. Roksandić Vidlička, D. Hrstić, Z. Kirin, Bioethi- 
cal and legal challenges of surrogate motherhood in the Republic of Croatia, JAHR (Europski časopis 
za bioetiku), 2012, 3, 5, 37-67. 

237 www.wma.net/policies-post/wma-declaration-of-ottawa-on-child-health/ (06.04.2018.) 

238 www.unicef.hr/wp-content/uploads/2017/05/Konvencija_20o_20pravima_20djeteta_full. 
pdf (06.04.2018.) 

239 Usp. J. Grgurić, Konvencija o pravima djece, u: G. Ivanišević, S. Fatović-Ferenčić, (ur.), Bio- 
etičke teme. Knjiga izlaganja s I.-XI. proljetnoga bioetičkoga simpozija Hrvatskoga liječničkoga zbora 
održanih u Zagrebu od 2001. do 2011. godine. Medicinska naklada. Hrvatski liječnički zbor, Zagreb, 
2012 , 86 . 

bom i kombiniranjem različitih odvojenih elemenata — spermija, jajašaca, 
zametaka, maternice. 240 Primjerice, dijete iz epruvete može imati ukupno 
pet roditelja, odnosno tri majke (biološku, nositeljicu i zakonsku) i dva oca 
(biološkoga i zakonskoga). 

Sam »lik roditelja« biva poremećen, odnosno sveden na razinu posu¬ 
đivača biološkoga materijala kojim se treba začeti dijete. 241 U laboratoriju 
se u takve svrhe mogu pokušati upotrebljavati različite tehnike. 

Hibridizacija je osnovno svojstvo nukleotidnih sekvencija koje ima 
prednost u brojnim tehnikama molekularne biologije. Ukupna genetička 
srodnost dviju vrsta može se odrediti hibridizacijom segmenata njihove 
DNK ili DNK hibridizacijom. DNK hibridizacija općenito se odnosi na mo- 
lekularno-gensku tehniku kojom se mjeri stupanj genske sličnosti između 
kompariranih fondova DNK sekvencija. Pritom se obično određuje među¬ 
sobna genska distancija organizama ili populacija. Često se primjenjuje u 
filogeniji i taksonomiji. 242 






240 Usp. R.Lucas Lucas, Bioetika za svakoga, Verbum, Split, 2007, 49. 

241 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017,134-137. 

242 www.balkans.aljazeera.net/vijesti/upoznati-ljudski-genom-za-1000-dolara (06.04.2018.) 

7 . 

Pravno uređenje zamjenskoga majčinstva 


Zamjensko je majčinstvo najsloženiji medicinsko-pravno-socijalni 
oblik ljudske reprodukcije, čije uređenje nije nimalo jednostavno. S obzi¬ 
rom na to da ono obiluje mnogim dvojbama, u praksi je teško provedivo. 
U ovom je poglavlju riječ najprije o pravnim obilježjima i o raznovrsnim 
modelima ZM-a. Bit će opisane njegove uredbe u okvirima svjetskoga za¬ 
konodavstva te hrvatskoga pravnog uređenja. Kako bi se dobio uvid u 
raznoliku pravnu uređenost surogatstva, na kraju poglavlja slijedi tablični 
prikaz poticanja i poricanja ZM-a u različitim zemljama diljem svijeta. 

7.1. Općenito o pravnim obilježjima zamjenskoga majčinstva 

Ugovorni sporazum o ZM-u odstupa po svojem predmetu od brojnih 
uobičajenih pravnih akata. Različita su i podijeljena mišljenja, stajališta, 
politički pristup, kao i etička prosudba glede problematike međunarod¬ 
nih ugovora o ZM-u. Pojedine države pravno, posve različito uređuju ove 
složene postupke. 243 Državljani zemalja u kojima je zabranjeno ZM česti su 
posjetitelji tuđih državnih agencija koje nude legalne asistencije u potrazi 
za surogat majkom. Događa se procvat reproduktivnoga turizma, odnosno od¬ 
lazak neplodnih parova iz zemalja u kojima ZM nije zakonom odobreno u 
one zemlje gdje je ono pravno uređeno, za sada najčešće istočne, siromaš¬ 
nije i prenapučene zemlje. 

Zakonsko podupiranje prakse ZM-a omogućuje različite aranžmane 
surogatstva, što u pojedinim slučajevima podrazumijeva sklapanje dvaju 
ugovora. Ako se zamjenska majka oplodi sjemenom supruga iz naručitelj- 

243 Usp. S. Mohapatra, Stateless Babies & Adoption Scams: A Bioethical Analysis of Internatio¬ 
nal Commercial Surrogacy, Barkeley Journal of International Law, 2012, 30, 2, 412^50.; K. L. Armour, An 
Overview of Surrogacy Around the VVorld: Trends, Questions and Ethical Issues, Nursingfor VVomen's 
Health, 2012, 16, 3, 231-236.; O. B. A. van den Akker, Surrogate Motherhood Families, Springer, New 
York, Berlin, Heidelberg, 2017, 84. 

skog para, u pitanju je odnos, odnosno ugovor između zamjenske majke 
i biološkog oca djeteta koji je ovdje ujedno i naručitelj trudnoće. Tek kad 
se taj ugovor ispuni, tj. nakon trudnoće i djetetova rođenja, sklapa se dru¬ 
gi ugovor (više nalik na posvojenje) između zamjenske majke i socijalne 
majke, čime započinje službena skrb socijalne majke za posvojeno dijete. 
Naime, osnovna razlika između ugovora o ZM-u i ugovora o posvojenju 
jest u vremenu njihova sklapanja s obzirom na djetetovu dob, jer se prvi 
navedeni sklapa prije djetetova začeća, a drugi nakon njegova rođenja. 244 

U zemljama gdje je ZM dopušteno, postoje, načelno govoreći, strogo 
propisani uvjeti pod kojima netko može biti surogat-majkom. Najčešće su 
to žene u dobi od 18 do 35 godina, koje moraju imati barem jedno vlastito 
dijete. Ako je zamjenska majka udana, njezin suprug mora dati službeno 
ovjerenu izjavu da se slaže s postupkom. Na temelju navedenoga, zamjen¬ 
ska bi majka trebala predati dijete nakon njegova rođenja naručiteljskom 
paru, isto kao što se naručiteljski par ne bi smio predomisliti i odbiti ostva¬ 
rivati roditeljska prava nad djetetom. 245 

Zato su složene sve one situacije u kojima zamjenska majka nakon 
{g} porođaja ne želi predati naručeno dijete. Još su teža stanja u kojima ga 

naručiteljski par, pošto je pristao na prijenos roditeljskih prava, ne želi, ne 
može i neće prihvatiti. Zbog toga se postavlja pitanje o zakonskoj prisili 
ispunjavanja prethodno sklopljenoga ugovora. Kako bi se izbjegle ove i 
brojne druge nesuglasice, diljem svijeta nastaju razni profesionalni vodiči 
o primjeni, ostvarenju i raznim pitanjima surogatstva. 246 Međutim, još uvi¬ 
jek međunarodni propisi slabo štite naručiteljski par i zamjensku majku. 
Upuštanjem u postupke komercijalnoga ZM-a s pomoću sklapanja ugo¬ 
vora, otvara se put mnogim međuljudskim zloporabama. 247 

Zanimljiv vodič za provedbu ZM-a u praksi izdalo je Nizozemsko društvo 
za porodništvo i ginekologiju. Prema njemu bi države koje ga odobravaju, slo- 

244 Usp. A. L. Perdue, For love or money: an analysis of the contractual regulation of reproduc- 
tive surrogacy, Journal of Contemporary Health Law and Policy, 2011, 27, 2, 279-313.; O. B. A. van den 
Akker, Surrogate Motherhood Families, Springer, New York, Berlin, Heidelberg, 2017, 30., 86-87. 

245 Usp. B. Stark, Transnational Surrogacy and International Human Rights Law, ILSA, Journal 
of International & Comparative Law, 2012,18, 2, 369-386. 

246 Usp. K. L. Armour, An Overvievv of Surrogacy Around the World: Trends, Questions and 
Ethical Issues, Nursingfor Women's Health, 2012,16, 3, 231-236. 

247 Usp. L. A. H. Ramskold, M. P. Posner, Commercial surrogacy: how provisions of mone- 
tary remuneration and powers of International law can prevent exploitation of gestational surrogates, 
Journal of Medical Ethics, 2013, 39, 6, 397-402.; O. B. A. van den Akker, Surrogate Motherhood Families, 
Springer, New York, Berlin, Heidelberg, 2017,147-149., 159-161. 

ženom pravnom uredbom ZM-a, trebale omogućiti mnogo toga. 248 Općenito 
se određuju osobe ili tipovi ljudi kojima bi se zakonom odobrili procesi ZM-a s ob¬ 
zirom na bračno stanje: udani, oženjeni, rastavljeni, koji žive u izvanbračnoj 
zajednici ili samci. Same žene ili sami muškarci ne bi trebali sklapati ili pro¬ 
voditi sporazume o ZM-u jer kod njih zapravo nije riječ o liječenju neplod¬ 
nosti. Razrješavaju se pitanja spolne orijentacije i ZM-a, odnosno ostvarenja 
želje istospolnih parova kako bi došli do djeteta/djece. 249 Naručiteljski se par za 
brigu o djetetu kojeg preuzima u svoju obitelj vrednuje psihološki, ekonom¬ 
ski, moralno i ukupno zdravstveno. To se čini radi njegove buduće dobrobi¬ 
ti, odnosno radi procjene čvrstoće bračne ili izvanbračne veze, tj. zajednice u 
kojoj bi se dijete normalno razvijalo, odgajalo i odrastalo. 250 

Također se uvodi obavještajni (informirani) pristanak za svaki medicinski 
zahvat koji se kod bolesnika planira učiniti. Time ga se detaljno upoznaje s 
fazama postupka, mogućim utjecajem na zdravlje, očekivanim rezultatima 
te pravnim obvezama i mogućim kaznama zbog nepridržavanja prethod¬ 
no potpisanog ugovora. 251 S obzirom na to da je djetetovo zdravlje tijekom 
začeća, trudnoće i rođenja u prisnom, izravnom odnosu sa zdravljem odra¬ 
slih uključenih u njegovo nastajanje, prethodno se ispituje njihovo zdrav¬ 
stveno stanje te genski materijal. Nužno je imenovanje svih uključenih u 
ZM uz točno utvrđivanje preuzete odgovornosti, potpisivanjem pravno ob- 
vezujućeg ugovora te upoznavanje s različitim mogućim ishodima ZM-a u 
životnoj stvarnosti. 252 Određuje se kazna za nepridržavanje pojedinih ili svih 
točaka iz ugovora, visina naknade, odnosno zarade zamjenske majke kod 
tržišnog (komercijalnog ili prodajnog) oblika ZM-a, kao i visina troškova 
vezanih za vođenje trudnoće kod altruističnog ZM-a, koje je potrebno nado¬ 
knaditi zamjenskoj majci. 

Utvrđuje se obiteljsko pravni status djeteta rođenog na osnovi prethodno 
sklopljenog ugovora. Ustrajava se na postupanju prema najvećoj dobrobiti 

248 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

249 Usp. E. Blyth, A. Farrand, Reproductive tourism — a priče worth paying for reproductive 
autonomy?, Critical Social Policy, 2005, 25, 1, 91-114. 

250 Usp. R. Cook, S. Day Sclater, F. Kaganas, (ur.), Surrogate Motherhood: International perspecti- 
ves, Oxford, Portland, Or., 2003, 45.; O. B. A. van den Akker, Psychosocial aspects of surrogate mother¬ 
hood, Human Reproduction Update, 2007,13,1, 53-62. 

251 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 85-86. 

252 Usp. H. V. McLachlan, J. K. Swale, Commercial Surrogate Motherhood and the Alleged 
Commodification of Children: A Defense of Legally Enforceable Contracts, Law and contemporarp pro- 
blems, 2009, 72, 3, 91-107. 

djeteta, odnosno u skladu s onim što je za njega najbolje. 253 To vrijedi za 
zaštitu djetetova tjelesnog zdravlja, ukupne dobrobiti, pravnoga statusa i 
saznanja o biološkom podrijetlu (majci koja ga je nosila, njezinoj obitelji, 
polubraći i polusestrama), što ovisi o volji svih njegovih roditelja. 254 

Postupanje prema najvećoj dobrobiti djeteta zajamčeno je Konvenci¬ 
jom UN-a o pravima djeteta. 255 Odnosi se na postojeću djecu naručiteljskog 
i zamjenskog para te na onu nastalu kao rezultat ZM- a. Osnovna etička 
neslaganja proizlaze iz pitanja koliko postupci vezani za ZM, osobito za 
komercijalno ZM ili »ugovorenu trudnoću«, uopće mogu biti usmjereni 
prema najvećoj dobrobiti djeteta, odnosno u skladu s onim što je za njega 
najbolje. 256 

Važno je određivanje obiteljsko pravnog statusa djeteta u neočekivanim 
i nepovoljnim slučajevima koji osobito otežavaju ionako njegovu složenu 
situaciju. Naime, remećenje ekonomskih planova (financijske konstrukcije) 
naručiteljskog para, a samim tim i preuzete brige o djetetu, može nastati 
zbog rastave braka, razilaženja istospolne zajednice, otkaza, stečaja, bole¬ 
sti, invalidnosti te smrti jednog ili obaju njegovih naručitelja. U navede¬ 
nim je slučajevima potrebno točno pravno utvrditi tko će na kraju preu¬ 
zeti tako rođeno dijete i o njemu se dalje brinuti. Usto, zastupnici ZM-a 
smatraju nužnim ispitivanje sudionika o spremnosti prihvaćanja i brige za 
tako rođeno oštećeno dijete. Naime, s naručiteljskom ga majkom ne veže 
tjelesna (kao pri »prirodnom« rođenju) već samo psihološko — socijalna 
veza. Iznimka od ovakvog stanja jest dijete rođeno iz potpunog ZM-a. 
Model njihove temeljite pripreme razradio je nizozemski sustav, kako bi 
se izbjeglo potpuno napuštanje djeteta rođena s određenim nedostatkom 
(invalidnošću) i od naručiteljskog para i od zamjenske majke. 257 

Važno je određivanje donje, odnosno gornje dobne granice naručiteljskog 
para, koja također utječe na pojedinačnu i zajedničku sposobnost vođenja 
brige o djetetu. Naime, dobna prikladnost naručitelja djetetu omogućuje 

253 Usp. J. A. Parks, Care ethics and the global practice of commercial surrogacy, Bioethics, 2010, 
24, 7, 333-340.; S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

254 Usp. R. Cook, S. Day Sclater, F. Kaganas, (ur.), Surrogate Motherhood: International perspecti- 
ves, Hart Publishing, Oxford, Portland, Or., 2003, 25. 

255 Narodne novine — Međunarodni ugovori, 12/93. 

256 Usp. H. V. McLachlan, J. K. Swales, Commercial Surrogate Motherhood and the Alleged 
Commodification of Children: A Defense of Legally Enforceable Contracts, Law and Contemporary Pro- 
blems, 2009, 72, 3, 91-107. 

257 Usp. S. Dermout, et al., Non-Commercial Surrogacy: an Account of Patient Management in 
the first Dutch Center for IVF Surrogacy, from 1997-2004, Human Reproduction, 2010, 25, 2, 443-449. 

skrb roditelja tjelesno i mentalno spremnih za sve izazove svojstvene rodi- 
teljstvu. Među najstarijim ženama koje su začele metodom IVF- a spominje 
se francuska državljanka koja je u postmenopauzi sa 62 godine začela i 
rodila blizance. 258 Smije li se djeci nanositi bol zbog određenoga vrlo mo¬ 
gućega ranog gubitka svojih roditelja naručitelja i posljedičnih stanja ne¬ 
izvjesnosti u kojima se kasnim ostvarenjem ovog oblika roditeljstva mogu 
naći? 

Potrebno je utvrditi osobine zamjenske majke, odnosno njezinu dob, do¬ 
tadašnji broj porođaja, ukupno zdravlje uz predviđanje, odnosno izbje¬ 
gavanje poteškoća koje bi se tijekom trudnoće i porođaja mogle doga¬ 
đati. Dobna je granica majke opet osobito važna pri uključenju potpune 
zamjenske majke zbog utjecaja trudnoće na njezino zdravlje. Ako je riječ 
o djelomično zamjenskoj majci, ona i genetički utječe na dijete jer je da- 
vateljica jajnih stanica koje podliježu kromosomskim greškama, upravo 
razmjerno ženinoj dobi. 259 

Postupci ovlaštene zdravstvene ustanove za provođenje ZM-a isti su 
kao i u slučaju IVF- a (pregledi i laboratorijska testiranja naručiteljskog 
para i njihovih spolnih stanica), uz dodatno ispitivanje zdravlja zamjenske 
majke. Važno je radi izbjegavanja prijenosa njezinih mogućih bolesti na 
plod te utvrđivanja ukupne i zdravstvene sposobnosti nošenja trudnoće, 
odnosno porođaja zdrava i za život sposobna djeteta. Razmatra se prihva¬ 
ćanje ili odbijanje različitih motiva naručiteljskog para koji se odlučuje unaj¬ 
miti zamjensku majku. Pri tome je bitno odrediti treba li se uz ozbiljnije 
zdravstvene razloge (hysterectomia) uzeti u obzir i one koji imaju manju 
težinu (karijera, estetski razlozi, hedonizam). Također je, bitna i stručnost 
zdravstvenog osoblja odgovornog za provođenje oplodnje, ugnježđenje 
ploda, nadzora nad trudnoćom, porođaja djeteta i njegove poslijeporođaj- 
ne skrbi. 260 

Socijalni radnici na različite načine podupiru ZM — omogućivanjem sa¬ 
vjetovanja tijekom trudnoće, pomažući pri rješavanju papira potrebnih 
za posvojenje, organiziranjem mogućnosti prisutnosti roditelja uz novo¬ 
rođenče u bolnici, pomažući im pri upoznavanju djece o načinu kako su 

258 Usp. E. Blyth, A. Farrand, Reproductive tourism — a priče worth paying for reproductive 
autonomy?, Critical Social Policy, 2005, 25, 1, 91-114. 

259 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 81-83. 

260 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

rođena ili procjenjivanjem prikladnosti roditelja prije pristupanja proce¬ 
su ZM-a. 261 Surogatna trudnoća smatra se ozbiljnim, teškim psihološkim 
iskustvom same zamjenske majke. Zato se preporučuje profesionalno, nje¬ 
zino stručno savjetovanje prije, u vrijeme i nakon trudnoće. 262 

Uspostavlja se suradnja među državama koja se osobito odnosi na pri¬ 
znavanje zakonsko roditeljskih prava i na djetetovo priključivanje obite¬ 
lji. Primjerice u Indiji u potvrdu o rođenju djeteta upisuju se i podatci o 
njegovim genskim roditeljima. Ako je ono začeto s pomoću ZM-a (što je 
tamo lakše ostvarivo), u SAD- u formalno posvojenje i nije potrebno nego 
je dovoljno da naručiteljski par upiše dijete u svoju putovnicu. Velika Brita¬ 
nija ima točno određena pravila o posvajanju djece. 263 Utvrđeno je da tamo 
svake godine roditelji posvojitelji podnesu oko 50 službenih zahtjeva za 
formalno posvojenje, a većina se njih odnosi na djecu koja potječu iz ZM- 
a. Na temelju odobrenog zahtjeva, oni postaju zakonski djetetovi roditelji. 

Kako bi se posvojenoj djeci poslije rekla istina o njihovu stvarnom podri¬ 
jetlu, drukčije se zapisuju podatci o djeci posvojenoj na razvojnom stadiju 
zametka, a drukčije o posvojenoj djeci koja potječu iz surogatstva. 264 Opće¬ 
nito je važno znati u kojoj se državi surogatstvo obavlja i kako 265 se planira 
ostvariti djetetov prelazak preko granice. 266 Ovdje je važno uočiti kako je ^ 

nužno praćenje takvih oblika roditeljstva radi izbjegavanja moguće dodatne i 
krajnje zloporabe ZM-a glede pokušaja uključivanja »proizvedenog« djeteta 
u lanac trgovine ljudima. Tako bi se na vrijeme uočilo moguće odglumlje- 
no zanimanje roditelja naručitelja i spriječio bi se nov način kriminalne 
zarade. 

Pravno gledano, ugovor o ZM-u zbog svoga je sadržaja posebne prirode 
jer se njegovim potpisivanjem osigurava fizički utjecaj na tijelo jedne od 
sporazumnih stranaka. Ovo osobito vrijedi za zamjensku majku koja se u 

261 Usp. M. M. Hohman, C. B. Hagan, Satisfaction with Surrogate Mothering: A Relational Mo¬ 
del, Journal of Human Behavior in the Social Environment, 2001, 4, 1, 61-84. 

262 Usp. O. B. A. van den Akker, Psychosocial aspects of surrogate motherhood. Human Repro- 
duction Update, 2007,13,1, 53-62.; Usp. O. B. A. van den Akker, Surrogate Motherhood Families, Springer, 

New York, Berlin, Heidelberg, 2017, 70-71. 

263 Usp. R. A. Clark, et al., Planning Parenthood : Strategies for Success in Fertility Assistance, Adop- 
tion, and Surrogacy, Johns Hopkins University Press, Baltimore, 2009, 230-249. 

264 Usp. O. B. A. van den Akker, Surrogate motherhood: a critical perspective, Expert Revieiv of 
Obstetrics & Gynecology, 2010, 5,1, 5-7. 

265 Usp. L. Ireni-Saban, Give Me Children or Else I Die: The Politics and Policy of Cross-Border 
Reproductive Care, Politics and Policy, 2013,41,1, 5-38. 

266 Usp. U. Rengachary Smerdon, Birth registration and citizenship rights of surrogate babies 
born in India, Contemporary South Asia, 2012, 20, 3, 341-358.; L. Ireni-Saban, Give Me Children or Else 
I Die: The Politics and Policy of Cross-Border Reproductive Care, Politics and Policy, 2013, 41, 1, 5-38. 

zakonski određenom vremenu može predomisliti i odustati od posvojenja. 

Međutim, bez obzira na sve ugovorene stavke i »napade« na privatnost 
zamjenske majke, nitko je ne može prisiliti da plod u vrijeme trudnoće 
zadrži ili odbaci, da promijeni loše navike ili da preda dijete protiv svoje 
volje. Takvi bi sporazumi trebali omogućiti poštovanje prava, odnosno ob¬ 
veza i zamjenske majke i naručiteljskog para. 267 

Sto se tiče sklapanja ugovora, smisao i predmet pravnih poslova jest u 
stjecanju obostrane koristi za obje ugovorne strane. 268 Bez obzira na to što 
građansko pravo dopušta da predmetom mnogih ugovora budu razno¬ 
rodne stvari, zakonodavac ipak poneke izuzima iz pravnoga prometa radi 
očuvanja netaknutosti ( integriteta ) pravnog i političkog dobra. Usporedi li 
se s ovime ljudsko dostojanstvo, uočava se kako ono ne može biti predme¬ 
tom prodaje, ustupanja, zamjene, oduzimanja (razvlaštenja), jer ne samo 
što je neimovinsko dobro nego je i više od toga — transcendentalno dobro. 

U skladu s tim nitko svoje dostojanstvo ne može prodati ni za koji novac 
jer bi takav ugovor bio pravno nedopustiv. Prema tome, dostojanstvo se 
ugovorom o zakupu ne može nikomu ustupiti, niti zamijeniti dostojan¬ 
stvom nekoga drugog čovjeka. Postavljaju se pitanja: Kako uopće reali- 
* zirati takav ugovor? i Smiju li, naime, organi biti predmet trgovine? To r 

se osobito odnosi na uređenje pravne situacije sudbine dijelova ljudskog 
tijela jer organi i dijelovi ljudskog tijela, kad čine cjelinu jednog čovjeka, 
dijele i njegovu sudbinu. Zakonskom je normom 269 izrijekom dopušteno 
samo darivanje organa i dijelova ljudskog tijela. 270 U ovakvom se stajali¬ 
štu zakonodavca prepoznaje potreba poštovanja ljudskog dostojanstva jer 
bi dopustivost prodaje dijelova tijela značila kako je ljudsko dostojanstvo 
palo ispod razine prepoznatljivosti. 271 


267 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

268 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 9-10. 

269 Zakon o uzimanju i presađivanju dijelova ljudskog tijela u svrhu liječenja, čl. 5., Narodne novine, 
177/04. 

270 Usp. S. Dermout, et al., Non Commercial Surrogacy: An Account of Patient Management in 
the First Dutch Center for IVF Surrogacy, from 1997-2004, Human Reproduction, 2010, 25, 2, 443^449. 

271 Usp. D. Hrabar, Deontološka prosudba ljudskog dostojanstva u obiteljskom pravu, Bogo- 
slovska smotra, 2007, 77,1,19^42. 

7 . 2 . Raznovrsnost pravne uredbe zamjenskoga majčinstva 

Pravni se oblici uređenja ZM-a umnažaju s obzirom na to da postoje 
različite i teške složene situacije vezane za neplodnost. Teško ga je urediti 
samo s pomoću jednoga pravnog oblika, iz čega proizlazi da nijedan mo¬ 
del pravne uredbe ZM-a nije potpun. 

7.2.1. Različiti modeli pravne uredbe zamjenskog majčinstva 

Pravna je uredba ZM-a teška za svakog zakonodavca zbog višestruke 
složenosti društvenih odnosa i posljedične nemogućnosti prava da takve 
slučajeve razriješi u praksi. Stoga se zemlje međusobno razlikuju 272 s obzi¬ 
rom na zakonsko uređenje procesa ostvarenja ZM-a, a SAD 273 , Ukrajina 274 
i Indija 275 u vodstvu su što se tiče njegova pravnog uređenja. Dovoljna je 
mogućnost međusobnih neslaganja naručiteljskog para i zamjenske maj¬ 
ke, ako ona ne želi predati naručeno dijete, dok naručiteljski par izražava 
pravo na osnivanje obitelji i ostvarenje roditeljstva. Naime, i zamjenska 
se majka može pozivati na svoje ustavno pravo na obitelj i majčinstvo, 
što jako otežava cijelu, ionako složenu situaciju. Zamjenska je majka više 
biološki i pravno vezana za dijete od naručiteljskog para jer ga je nosila 
i rodila, zbog čega se u skladu s presumpcijom majčinstva smatra djeteto¬ 
vom majkom. 276 Prema tome, proizlazi da je odredbama o zaštiti obitelji i 
majčinstva na ustavnoj razini pravno zaštićenija od neplodnog para i da 
joj se dijete ne može oduzeti protivno njezinoj volji. Država je ustavno 
svakomu djetetu dužna osigurati svu potrebnu skrb za rast i razvoj. Uzmu 
li se pri tome u obzir cjelovitost i nedjeljivost svih tjelesno-psiho-duhov- 
nih sastavnica čovjeka, uz njegov složen i osobito osjetljiv prijeporođajni 
i poslijeporođajni (prenatalni i postnatalni) razvoj, država teško pronalazi 
instrumente istinske pravne zaštite djeteta od problema nametnutih mu 


ZM-om. 


272 Usp. S. Mohapatra, Stateless Babies & Adoption Scams: A Bioethical Analysis of Internatio¬ 
nal Commercial Surrogacy, Berkeley Journal of International Law, 2011, 30, 2, 412^50. 

273 Usp. L. I. Gabry, Procreating Without Pregnancy: Surrogacy and the Need for a Compre- 
hensive Regulatory Scheme, Columbia Journal ofLaiv and Social Problems, 2012, 45, 3,414^50. 

274 Usp. S. Mohapatra, Stateless Babies & Adoption Scams: A Bioethical Analysis of Internatio¬ 
nal Commercial Surrogacy, Berkeley Journal of International Law, 2011, 30,2,412^150. 

275 Usp. Isto, 432^36. 

276 Usp. D. Hrabar, Podrijetlo djeteta začetog uz medicinski pomognutu oplodnju, u: V. Simu- 
nić, et al.. Reprodukcijska endokrinologija i neplodnost, Medicinski pomognuta oplodnja, IVF, Školska knjiga, 
Zagreb, 2012, 672. 

Za neke parove s najtežim stupnjem neplodnosti ZM je veliki izazov 
u smislu glavnog i jedinog rješenja većine njihovih problema. Zbog ne¬ 
jednake dostupnosti ZM-a u pojedinim dijelovima svijeta, pokušava ga 
se raščlaniti različitim modelima, odnosno određenim oblicima njegova 
pravnog uređenja. Jedna od takvih podjela opisuje luksuzni model, model 
kokaina i model bubrega . 277 

Luksuznim modelom dijete bi se nabavljalo u okviru tržišnih mehaniza¬ 
ma koji vrijede za kupoprodaju vrijednih materijalnih dobara pa bi se ono 
kupovalo po istim tržišnim načelima kao i skupocjeni predmeti. Taj mo¬ 
del precizno definira roditeljska prava obiju uključenih strana na temelju 
prethodno sklopljenog i pravno provedivog ugovora, po kojemu se nado- 
mjesnoj majci protivno njezinoj volji može oduzeti naručeno dijete . 278 Tako 
bi komercijalizacija ZM-a vodila njegovoj ujednačenoj tržišnoj ponudi i 
potražnji, ali i još većem izrabljivanju žena ionako niskoga socioekonom¬ 
skog položaja, što je etički neprihvatljivo. 

Modelom kokaina zakonodavac potpuno zabranjuje ZM, što ima svo¬ 
je negativne i pozitivne učinke. Najprije se nameće pitanje — hoće li ga 
zakonska zabrana zaista i suzbiti u praksi. Naime, ako im ZM nije za¬ 
konski omogućeno u vlastitoj državi, neki su ga neplodni parovi spremni 
ostvariti u inozemstvu. Time se praksa ZM-a gura u svijet podzemlja i crnog 
tržišta, što povećava prostor za neželjene, posljedične kriminalne radnje. 
Isto tako, potraga za zamjenskom majkom u inozemstvu dodatno umna¬ 
ža pravne probleme vezane za sklapanje ugovora i primopredaju djeteta. 
U slučaju nepridržavanja točaka iz prethodno sklopljenoga ugovora, po¬ 
stavlja se pitanje nadležnosti i vrste pravosuđa, odnosno koji će sudovi i 
prema kojemu pravu suditi ako dođe do spora? Postoje poteškoće u vezi 
sa zakonskim priznavanjem djeteta, uz prelaženje državne granice i dobi¬ 
vanje državljanstva države u koju ga dovede naručiteljski par . 279 Pozitivan 
učinak modela zabrane zapravo u korijenu razrješava brojne posljedice 
koje proizlaze iz ZM-a. Budući da ono kao takvo ne postoji, izostaju i po¬ 
sljedični pravni prijepori glede prijenosa roditeljskih prava i poteškoća ve¬ 
zanih za neispunjenje ugovora . 280 

277 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

278 Usp. D. L. Spar, The Baby Business: How Money, Scienc, and Politics Drive the Commerce ofCon- 
ception, Harvard Business School, Boston, Mass., 2006, 217-224. 

279 Usp. Isto, 217-224.;Usp. O. B. A. van den Akker, Surrogate Motherhood Families, Springer, 
New York, Berlin, Heidelberg, 2017,183-184. 

280 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

Modelom bubrega reprodukcija se uz pomoć zamjenske majke događa 
po pravilima koja vrijede za darivanje organa . 281 Danas većina zemalja za¬ 
branjuje prodaju ljudskih organa, isto kao što zabranjuje i komercijalno 
ZM. Osim toga, na tržištu postoji takva neujednačenost, zbog koje je potra¬ 
žnja mnogo veća od njihove stvarne dostupnosti u praksi . 282 

Druga se slična podjela odnosi na pristup sporazumima o ZM-u. 
Uglavnom, nacionalna zakonodavstva svrstava u nekoliko skupina: »ona 
koja eksplicitno zabranjuju sporazume o ZM-u, ona koja ostavljaju pitanje 
nereguliranim, ona u kojima je ZM eksplicitno dopušteno i uređeno te, u 
konačnici, države s liberalnim stavovima prema sporazumima o ZM-u, 
uključujući i one komercijalne prirode «. 283 

Zabrana ZM-a (prohibitivni pristup) uređuje ZM tako da ga u praksi 
potpuno (i komercijalno i altruistično) ili djelomično (samo komercijalno) za¬ 
branjuje. Tako Ujedinjeno Kraljevstvo, Kanada i Australija zbog moralnih 
dvojbi zabranjuju komercijalno ZM, dok Izrael iz vjerskih razloga zabra¬ 
njuje i altruistično ZM . 284 Španjolsko i norveško zakonodavstvo također 
prihvaćaju prohibitivni pristup . 285 Takvo zakonodavno rješenje za slučaj 
kršenja zabrane predviđa kazne za sklapanje, provođenje ili omogućiva¬ 
nje ostvarivanja ugovora o ZM-u . 286 

Neregulacijom ZM-a pojedini zakonodavci (dijelovi SAD- a /New Jer- 
sey, Arizona, New York, Michigan/, Novi Zeland i Irska) konačnu odluku 
o pravima stranaka iz ugovora o ZM-u prenose na nacionalne sudove . 287 

Detaljno zakonsko uređenje ZM-a podrazumijeva dobro razrađen pravni 
pristup uz predviđanje zakonskih ograničenja pri sklapanju i provođenju 
ugovora što se odnose na dob, bračni status te fizičku i psihičku prikladnost 
naručitelja. Žena koja želi postati zakonskom majkom, trebala bi ispunjavati 

281 Usp. D. L. Spar, The Baby Business: How Money, Science, and Politics Drive the Commerce of 
Conception, Harvard Business School, Boston, Mass., 2006, 217-224. 

282 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

283 Usp. M. Župan, V. Puljko, M. Sukačić, Međunarodni ugovori o zamjenskom majčinstvu — 
nestaje li paradigma mater semper certa est. Pravni vjesnik, 2013, 29, 2, 9. 

284 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

285 Usp. M. Turudić, Oplodnja uz medicinsku pomoć — poredbeni pristup. Pravnik, 2005, 39, 2, 


141-151. 


286 Usp. R. Cook, S. Day Sclater, F. Kaganas, (ur.), Surrogate Motherhood: International Perspecti- 
ves, Hart Publishing, Oxford, Portland, Or., 2003, 24. 

287 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

medicinske razloge zbog kojih nije kadra iznijeti trudnoću, dok bi zamjen¬ 
ska majka prethodno morala roditi barem jedno dijete bez štetnih posljedica 
te imati za to fizičku i psihičku spremnost. Zakoni koji dopuštaju ZM obliku¬ 
ju modelska rješenja slična posvojenju. Za razliku od klasičnog posvojenja, oni 
podupiru nasljedne veze, zbog čega se obično posvojenje provodi kada je 
barem jedna osoba iz naručiteljskog para genski povezana s djetetom. 288 Isto 
tako, zakonski je ograničena naknada troškova nastalih zbog ostvarivanja 
ZM- a uz strogu zabranu ikakvoga drugog plaćanja tijekom procesa posvo¬ 
jenja. 289 Ovakav pristup ZM-u, odnosno propisivanje obvezujućih normi i 
provođenje ugovora koji su s njima u skladu, čini ga društveno prihvat¬ 
ljivim za pojedine zemlje kao što su Nizozemska, Ujedinjeno Kraljevstvo, 
američke države Virginia, Florida i New Hampshire te Izrael. 290 

Sto se tiče slobode ugovaranja ZM-a, takav pristup prepušta strankama 
slobodu glede uređivanja prava i obveza koji proizlaze iz ugovora o ZM- 
u. Takav model najviše zastupa ukrajinsko zakonodavstvo čiji propisi ne 
zahtijevaju potrebnu dozvolu nadležnih organa glede provođenja ZM-a, 
već daju smjernice o zahtjevima koje bi trebale ispunjavati obje stranke 
ugovora. 291 ^ 

7 . 2 . 2 . Uredbe o zamjenskom majčinstvu na razini međunarodnih 
dogovora i zakona 

Sto se tiče međunarodnih dogovora i zakona, oni uglavnom zabranju¬ 
ju komercijalno ZM. Primjerice, Konvencija o zaštiti ljudskih prava i dostojan¬ 
stva ljudskog bića u pogledu primjene biologije i medicine, kao i dodatni protokol 
uz Konvenciju, člankom 21. određuju da ljudsko tijelo i njegovi dijelovi ne 
mogu biti izvorom stjecanja novčane dobiti. 292 Utvrđivanje pravnog statu¬ 
sa djeteta, zbog neprekinute brige o njemu obuhvaća: postavljanje njegova 
skrbnika dok se ne prenesu roditeljska prava na naručiteljski par, prizna¬ 
vanje naručiteljskog para zakonskim roditeljima, slučajeve odbijanja pre¬ 
daje ili prihvaćanja djeteta i na kraju pravo djeteta na saznanje o svojem 

288 Usp. R. Cook, S. Day Sclater, F. Kaganas, (ur.), Surrogate Motherhood: International Perspecti- 
ves, Hart Publishing, Oxford, Portland, Or., 2003, 152. 

289 Usp. Isto, 23. 

290 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

291 Usp. R. Cook, S. Day Sclater, F. Kaganas, (ur.), Surrogate Motherhood: International Perspecti- 
ves, Flart Publishing, Oxford, Portland, Or., 2003, 23. 

292 Međunarodni ugovori, Narodne novine, 13/03. 

biološkom podrijetlu. S obzirom na to da mora proći određeno vrijeme prije 
nego zamjenska majka može dati naručiteljskom paru valjani pristanak za 
»registraciju« djeteta, postavlja se njegov zakonski skrbnik, kojeg potvrđuje 
nadležni sud. Za to se vrijeme zamjenska majka, bez obzira na gensku po¬ 
vezanost s djetetom, smatra njegovim zakonskim roditeljem. Međutim, ona 
može trajno ostati djetetova zakonska majka ako ne želi »isporučiti« dijete. 
Naime, ugovor o ZM-u u dijelu koji se odnosi na prijenos roditeljskih prava 
nije provediv na sudu, zbog čega je ni jedan zakon ne može obvezati da se 
odrekne djeteta, kao što ne može ni naručiteljski par prisiliti da ga prihvati. 

Sud primjenom pozitivnog obiteljskog prava odlučuje o tome što je 
najbolje za dijete glede postojećih podataka o njegovu biološkom podri¬ 
jetlu. To su prepoznala nacionalna (naš Obiteljski zakon u članku 124.) i 
međunarodna zakonodavstva ( Konvencija UN-a o pravima djeteta, Europski 
sud za ljudska prava). U pitanju su obično suprotni zahtjevi između kojih 
bi trebalo uspostaviti ravnotežu — pravo roditelja na privatnost i pravo 
djeteta na saznanje o vlastitu podrijetlu kako bi ispravno oblikovalo svoju 
svijest, značaj (karakter) i osobnost (identitet). Međutim, čuvanje tajne može 
bitno narušiti obiteljske odnose, osobito ako dijete na neki drugi način sa¬ 
zna svoje podrijetlo. 293 Pitanje je koliko je uopće ZM zbog svoje složenosti 
usmjereno prema najvećoj dobrobiti djeteta. Naime, ono može imati psiho¬ 
loške posljedice zbog problema utvrđivanja vlastite osobnosti ili nastajanja 
i postojanja zbunjujućih obiteljskih odnosa. Zbog relativne novosti ZM-a 
od 30-ak godina, nedostaju istraživanja o razlikama između djece rođene 
posredovanjem ZM- a i one rođene »prirodnim« putem. 294 

Postoji bitna razlika između voditeljstva i roditeljskog prava jer je roditelj- 
stvo utemeljeno na biologiji, a roditeljsko pravo na slobodnom dogovoru. 
Dakle, roditeljstvo označuje biološku vezu suodnosa roditelja s djetetom, a 
roditeljsko pravo podrazumijeva nadležnu vezu između roditelja i djeteta, 
utemeljenu na nekom pravnom dogovoru. Tako roditelji mogu izgubiti 
roditeljska prava, npr. zbog zlostavljanja djece. Ipak se ne može izbrisati 
činjenica da su oni biološki djetetovi roditelji. Slično je i pri posvojenju. 
Osoba koja daje dijete na posvojenje prenosi roditeljska prava, ali ne pre¬ 
staje biti roditelj. 295 

293 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017,178-180. 

294 Usp. Isto, 184-188. 

295 Usp. D. Hrstić, Z. Kirin, Interdisciplinarni pristup zamjenskom majčinstvu — poredbena analiza i 
prijedlog regulacije u Republici Hrvatskoj, Pravni fakultet u Zagrebu, Zagreb, 2011, 41. 

Zamjenska majka prenosi roditeljska prava na naručiteljski par, nakon 
što dijete bude rođeno, čime dobivaju ulogu roditelja. Ta veza može biti 
intenzivnija ako su i biološki povezani s djetetom (pri potpunom ZM-u bi¬ 
ološki su vezani za dijete i muškarac i žena, a pri djelomičnom ZM-u samo 
muškarac). Dakle, kod ZM-a dijete ima dvije majke, ali samo jednu s ro¬ 
diteljskim pravom — ženu iz naručiteljskog para. Budući da se zamjenska 
majka obvezala prenijeti roditeljska prava na naručiteljski par, teoretski 
gledano, nastaje takozvana prekonceptivna terminalizacija roditeljskog 
prava. Na temelju navedenog, zamjenska bi majka trebala predati dijete 
nakon njegova rođenja naručiteljskom paru, isto kao što se naručiteljski 
par ne bi smio predomisliti i odbiti ostvarivati roditeljska prava nad djete¬ 
tom. Zato su složene sve situacije u kojima zamjenska majka nakon rođe¬ 
nja ne želi predati naručeno dijete. Još su složenija ona stanja u kojima ga 
naručiteljski par, nakon što je pristao na prijenos roditeljskih prava, ne želi 
i neće prihvatiti. Postavlja se pitanje o zakonskoj prisili ispunjavanja pret¬ 
hodno sklopljenog ugovora, ponajviše zato što to uključuje »fizički napad 
na tijelo jedne od stranaka sporazuma, na tijelo zamjenske majke«. Stoga i 
jest upitan bilo kakav pokušaj da se zamjensku majku, ako ona to ne želi, 
sudskim putem prisili na predaju djeteta naručiteljskom paru. 296 ^ 

Sto se tiče sklapanja ugovora, smisao i predmet pravnih poslova jest 
u stjecanju obostrane koristi za obje ugovorne strane. Bez obzira na to što 
građansko pravo dopušta da predmetom mnogih ugovora budu razno¬ 
rodne stvari, zakonodavac ipak poneke izuzima iz pravnoga prometa radi 
očuvanja netaknutosti (integriteta) pravnog i političkog dobra. Usporedi li 
se s ovime ljudsko dostojanstvo, uočava se kako ono ne može biti predmet 
prodaje, ustupanja, zamjene, oduzimanja (razvlaštenja) jer ne samo što je 
neimovinsko dobro nego je i više od toga — transcendentalno dobro. Prema 
tome, dostojanstvo se ugovorom o zakupu ne može nikomu ustupiti, niti 
zamijeniti s dostojanstvom nekog drugoga čovjeka, jer bi takav ugovor bio 
pravno nedopustiv. 297 

Stoga, svi pokušaji pravnog/zakonodavnog legaliziranoga ostvarenja 
ZM-a (a napose komercijalnoga tipa), ne bi trebali nikada postići pravnu 
valjanost s moralnoga gledišta. Postavljaju se pitanja: Kako uopće reali¬ 
zirati takav ugovor? Smiju li, naime, organi biti predmet trgovine? To se 

296 Usp. L. van Zyl, A. van Niekerg, Interpretations, Perspectives and Intentions in Surrogate 
Motherhood, Journal ofMedical Ethics, 2000, 26, 5, 404-409. 

297 Usp. D. Hrabar, Deontološka prosudba ljudskog dostojanstva u obiteljskom pravu, Bogo- 
slovska smotra, 2007, 77, 1, 29^42. 

osobito odnosi na uređenje pravne situacije sudbine dijelova ljudskog ti¬ 
jela jer organi i dijelovi ljudskog tijela, kad čine cjelinu jednog čovjeka, di¬ 
jele i njegovu sudbinu. Zakonskom je normom izrijekom dopušteno samo 
darivanje organa i dijelova ljudskog tijela. 298 U ovakvom se stajalištu zako¬ 
nodavca prepoznaje potreba poštovanja ljudskog dostojanstva, jer bi do¬ 
pustivost prodaje dijelova tijela značila kako je ljudsko dostojanstvo palo 
ispod razine prepoznatljivosti. 299 

Savjetodavni dokument o regulaciji ovih pitanja, sastavljen je od nače¬ 
la kojima bi se trebale voditi europske države članice pri uređivanju pita¬ 
nja roditeljskih prava, jest Bijela knjiga 300 . Odobrio ju je Odbor stručnjaka 
za obiteljsko pravo Vijeća Europe na temelju pravosuđa Europskoga suda za 
ljudska prava, 2006. godine. U tom se dokumentu preporučuje zemljama 
članicama da njihova zakonodavna regulacija odobrava samo altruistično 
ZM te potiče uspostavljanje ravnoteže između »biološke istine«, odnosno 
genetskoga ili biološkoga roditeljstva i socijalnoga roditeljstva. Odbor tvrdi 
da je za dijete najbolje poznavati roditelje već od samog trenutka njegova 
rođenja te da roditeljska prava budu duže vrijeme stabilna. Člankom 9. 
predlaže način uređivanja prijenosa roditeljskih prava sa zamjenske majke 
na naručiteljski par. Pri tome ističe »ono što je najveća dobrobit za dijete« 
kao osnovno načelo koje i dalje mora ostati. To je u skladu s već objavlje¬ 
nom Europskom konvencijom o ostvarivanju dječjih prava Vijeća Europe i Kon¬ 
vencija UN-a o pravima djeteta 301 . Naime, Odbor želi utvrditi nepovredivost 
ugovora (između zamjenske majke i osobe ili naručiteljskog para za koji 
nosi dijete) za sve zemlje koje bi u budućnosti htjele pravno urediti to pi¬ 
tanje. Zamjenska majka ne dobiva nikakvu naknadu za svoje usluge, a u 
iznimnim slučajevima može zadržati dijete nakon što ga rodi. Isto tako. 
Odbor ističe nužnost da dijete u trenutku rođenja mora imati barem jednog 
roditelja. Priznaje i druge oblike prijenosa roditeljskih prava, osim klasič¬ 
nog instituta posvojenja, smatrajući ga neprikladnim. Podržava samo al- 

298 Zakon o uzimanju i presađivanju dijelova ljudskog tijela u svrhu liječenja, čl. 5., Narodne novine, 
177/04, čl. 5. 

299 Usp. S. Dermout, et al v Non Commercial Surrogacy: An Account of Patient Management in 
the First Dutch Center for IVF Surrogacy, trom 1997-2004, Human Reproduction, 2010, 25, 2, 443-449. 

300 Council of Europe, Report on principles concerning the establishment and legal consequences of 
parentage — »ne W!\ite Paper«, Strasbourg, 23.10. 2006. 

301 UN, Konvencija o pravima djeteta, 1989., Članak 7. stavak 1. »Dijete se prijavljuje odmah nakon 
rođenja i od rođenja ima pravo na ime, pravo na staranje, državljanstvo i, ako je to moguće, pravo da 
zna tko su mu roditelji i pravo na njihovo staranje. Narodne novine, Međunarodni ugovori, (12/93), 
(20/97). 

truistično ZM te potiče uspostavljanje ravnoteže između »biološke istine«, 
odnosno genetskog ili biološkog roditeljstva i socijalnog roditeljstva. Naj¬ 
veća dobrobit za dijete kod zagovornika ZM- a, prema Odboru stručnjaka 
za obiteljsko pravo Vijeća Europe, ispunjava se dakle: odobravanjem samo 
altruističnog ZM-a, predajom djeteta naručiteljskom paru, ali i mogućno¬ 
šću da ga zamjenska majka zadrži kako bi mu se osigurao barem jedan 
roditelj. Dijete iz ZM -a mora pravno biti dobro zaštićeno jer su opasnosti 
za njegovu dobrobit veće s obzirom na opasnosti djeteta rođena uobičaje¬ 
nim načinom. Činjenica je da se snažne emocionalne veze stvaraju izme¬ 
đu njega i zamjenske majke koja ga nosi te između njega i naručiteljskog 
para. Samo se procjenom ukupnih čimbenika, odnosno okolnosti svakoga 
pojedinog slučaja ZM-a, može razmatrati koja je od tih dviju veza jača. 

Nakon vrjednovanja postojećega stanja na kraju procesa ZM-a, sud dono¬ 
si odluku o dodijeli roditeljskih prava jednoj od suprotnih strana. Zago¬ 
vornici ZM-a smatraju da se sporovi oko skrbništva mogu izbjeći ako se 
ovo područje ljudskog života dobro pravno uredi kvalitetnom zakonskom 
regulacijom. 302 

Skrbništvo se prije svega dodjeljuje zamjenskoj majci jer je ona više 
# vezana za dijete i prva preuzima brigu o njemu. Međutim, nisu rijetki slu- * 

čajevi u kojima sud uzima u obzir financijsku situaciju stranaka u spo¬ 
rovima. Izglednije je, osobito kod komercijalnog ZM-a, da će skrbništvo 
nad djetetom dobiti neplodan par. Pri takvim poslovima obično bogati 
naručiteljski par plaća ženi slabijega ekonomskog stanja kako bi im rodila 
dijete. Još je tragičnija situacija kada u sporovima bude odlučeno da jedna 
strana dobije skrbništvo nad djetetom, a da ga druga ima pravo posjećivati 
ili kada sudovi dodjeljuju zajedničko skrbništvo. 


7.3. Hrvatski zakoni i uredbe o zamjenskom majčinstvu 

Rođenje djeteta najvažnija je i neoboriva činjenica prema kojoj Obitelj¬ 
ski zakon Republike Hrvatske podrijetlo djeteta vezuje za majku. 303 Postoji 
mogućnost poricanja rođenja određenog djeteta od određene žene. Među¬ 
tim, ne može se dovesti u sumnju majčinstvo žene koja je rodila dijete, ako 
je za njegovo začeće bila darovana jajna stanica neke druge žene. Norme 

302 Usp. S. Roksandić Vidlička, D. Hrstić, Z. Kirin, Bioethical and Legal Challenges of Surrogate 
Motherhood in the Republic of Croatia, JAHR (Europski časopis za bioetiku), 2012, 3, 5, 37-67. 

303 Narodne novine, 116/03,17/04,136/04,107/07, 61/11. 

kojima se osigurava priznavanje ili poricanje očinstva i majčinstva, odnosno 
predmnjeva (presumpcija) očinstva i majčinstva, moraju biti jasno određene. 
Time se prije i lakše rješavaju mogući neželjeni ishodi ZM-a u slučaju pojav¬ 
ljivanja sporova o skrbništvu nad djetetom. Obiteljski zakon u članku 53. daje 
prednost priznavanju majčinstva gestacijske majke u odnosu prema genet¬ 
skoj, ako su one različite, što znači da njezino majčinstvo neće biti zakonski 
pobijano. Jajna stanica genetske majke u postupku umjetne oplodnje može 
biti oplođena sjemenom njezina supruga/partnera, nepoznatog davatelja ili 
muža gestacijske majke. Prema pravilima o utvrđivanju majčinstva, odno¬ 
sno očinstva, ipak se djetetovom majkom smatra žena koja ga je rodila, a ne 
ona koja je dala jajnu stanicu. 304 Obiteljski zakon u članku 54. majčina supruga 
smatra ocem djeteta rođena u vrijeme trajanja braka ili do 300 dana od nje¬ 
gova prestanka. 305 Takvo dijete ima bračni status i po predmnjevi utvrđeno 
podrijetlo od oca, koje se u sudskom postupku može poricati. Međutim, 
rodi li se dijete izvan braka, njegovo se podrijetlo od oca utvrđuje priznava¬ 
njem izvanbračnog oca ili u sudskom postupku. 306 

Kod MPO- a zbog složenosti situacije obiteljsko zakonodavstvo odre¬ 
đuje posebna pravila o sudskim postupcima za utvrđivanje podrijetla dje¬ 
teta. Budući da se ZM može služiti MPO-om, podliježe istim zakonskim 
odredbama, odnosno pravnim uređenjima. Obiteljski zakon u članku 85. 
zabranjuje sudski postupak utvrđivanja ili poricanja majčinstva, odno¬ 
sno očinstva djeteta nastalog s pomoću MPO- a. Ako je začeto homolo- 
gnim oplođivanjem, ono svakako potječe od majčina muža. Međutim, ako 
je dijete začeto heterolognom oplodnjom, zabranjen je sudski postupak 
utvrđivanja biološkog podrijetla djeteta jer se i u ovom slučaju primjenjuje 
presumpcija o očinstvu majčina muža. Isto tako, prema članku 86. stavku 
1. Obiteljskog zakona, majčin muž može poricati svoje očinstvo ako je hete- 
rologna oplodnja učinjena bez njegova obveznog pisanog pristanka. Ova 
je iznimka razumljiva jer je majčin muž bez svoje volje ili pristanka došao 
u pravnu ulogu oca djeteta sa svim pravnim učincima takvog odnosa. U 
tom slučaju zakon mu omogućuje poricanje očinstva. 307 

304 Usp. D. Hrabar, Podrijetlo djeteta začetog uz medicinski pomognutu oplodnju, u: V. Simu- 
nić, et al.. Reprodukcijska endokrinologija i neplodnost, Medicinski pomognuta oplodnja, IVF, Zagreb, 2012, 
673-674. 

305 Usp. Isto, 676. 

306 Narodne novine, 116/03,17/04,136/04,107/07, 61/11. 

307 Usp. D. Hrabar, Podrijetlo djeteta začetog uz medicinski pomognutu oplodnju, u: V. Simu- 
nić, et al.. Reprodukcijska endokrinologija i neplodnost, Medicinski pomognuta oplodnja, IVF, Zagreb, 2012, 


675. 

Izrada novih nacrta i zakona, vezanih za obiteljsko-pravne propise u 
Republici Hrvatskoj 308 , traje već godinama jer su različito moralno vredno¬ 
vani, ovisno o stajalištima i zanimanju pojedinih struktura društva. 309 Kro¬ 
nološki gledano. Zakon o ljudskoj reprodukciji iz 1978. godine 310 s vremenom 
je zastario te ne može pratiti razvoj i primjenu MPO- a u praksi. Poslije nije 
bilo znatnih pravnih promjena vezanih za MPO, zbog čega su u Republici 
Hrvatskoj dulje vrijeme nedostajali prikladno uređeni propisi koji bi cjelo¬ 
vito zahvaćali pitanja ljudske reprodukcije. Tek se 2005. godine oblikuje 
Nacrt zakona o MPO, a nakon određenih procedura, u Saboru je 2009. godi¬ 
ne izglasan i prvi suvremeniji Zakon o humanoj reprodukciji koji je člankom 
14. zabranjivao davanje ili primanje novčane naknade ili kakve druge ko¬ 
risti za ustupanje spolnih stanica. Zabranjivao je i sklapanje ugovora, spo¬ 
razuma ili drugih oblika pisanog ili usmenog dogovora o davanju spolnih 
stanica između davatelja/davateljice jednog/obaju bračnih drugova u po¬ 
stupku medicinske oplodnje. Također, Zakon o humanoj reprodukciji iz 2009. 
godine člancima 23. i 24. zabranio je (oblicima javnog priopćavanja ili in¬ 
ternim priopćenjima bilo koje vrste): trgovanje, oglašavanje, reklamiranje, 
traženje ili nuđenje spolnih stanica, traženje ili nuđenje žene kako bi rodila 
dijete za drugoga, ugovaranje ili provođenje medicinske oplodnje radi ra¬ 
đanja djeteta za druge osobe te predaju djeteta rođenog nakon medicinske 
oplodnje. Iz takvih je odredbi proizlazila je ništetnost ugovora, sporazuma 
ili drugih pravnih poslova o rađanju djeteta za drugog ili o predaji djeteta 
rođenog nakon oplodnje uz novčanu naknadu ili bez naknade. Dakle, Za¬ 
kon o humanoj reprodukciji iz 2009. godine 311 zabranjivao je sve vrste ZM-a, 
pravne poslove kojima bi se ono dogovaralo, kao i oglašavanje takvih po¬ 
nuda — pod prijetnjom novčanih kazni 312 . 

Postojeći, najnoviji Zakon o MPO, odobren je 2012. godine. 313 Prema 
tom zakonu MPO obuhvaća različite vrste medicinski pomognutih postu¬ 
paka: homolognu ili heterolognu intrauterinu inseminaciju (IUI), izvantje- 
lesnu oplodnju (IVF), intracitoplazmatsku mikroinjekciju spermija (ICSI), 

308 Usp. D. Hrabar, Pravni dosezi medicinske oplodnje u Hrvatskoj, Zbornik Pravnog fakulteta u 
Zagrebu, 2010, 60, 2, 415-442. 

309 Usp. V. Pozaić, Bio-etika i bio-politika. Obnovljeni život, 2005, 60,1, 73-90. 

310 Zakon o zdravstvenim mjerama za ostvarivanje prava na slobodno odlučivanje o rađanju 
djece, u: Narodne novine, 18/78. 

311 Narodne novine, 88/09,137/09,124/11. 

312 Cl. 50., Zakona o medicinskoj oplodnji, Narodne novine, 88/09, 137/09. 

313 Hrvatski Sabor, Zakon o medicinski pomognutoj oplodnji, u: Narodne novine, 86/2012. 

zamrzavanje i odmrzavanje spolnih stanica, spolnih tkiva i zametaka, 
prijenos spolnih stanica ili zametaka u jajovod (ET) i predimplantacijsku 
genetsku dijagnostiku. Korisnici prava na MPO mogu biti punoljetni i po¬ 
slovno sposobni žena i muškarac koji su u braku, odnosno u izvanbračnoj 
zajednici, i koji su, s obzirom na životnu dob i opće zdravstveno stanje, 
sposobni za roditeljsku skrb o djetetu. Isto pravo ima i punoljetna, po¬ 
slovno sposobna žena koja ne živi u braku, izvanbračnoj ili istospolnoj 
zajednici, a čije je dosadašnje liječenje neplodnosti ostalo bezuspješno ili 
bezizgledno te koja je, s obzirom na životnu dob i opće zdravstveno stanje, 
sposobna za roditeljsku skrb o djetetu. 

Naš novi zakon zauzeo je prohibitivni pristup prema stavu o ZM-u. 

Hrvatsko zakonodavstvo zabranjuje ZM prvim, drugim i trećim stavkom 
31. članka: 

(1) Zabranjeno je objavom javnoga oglasa ili na bilo koji drugi način 
tražiti ili nuditi uslugu rađanja djeteta za drugog (ZM). 314 

(2) Zabranjeno je ugovarati ili provoditi medicinski pomognutu 
oplodnju radi rađanja djeteta za druge osobe i predaje djeteta ro¬ 
đena nakon medicinski pomognute oplodnje (ZM). 315 

(§1 (3) Ugovori, sporazumi ili drugi pravni poslovi o rađanju djeteta za (§> 

drugog (ZM) i o predaji djeteta rođena nakon medicinski pomo¬ 
gnute oplodnje, uz novčanu naknadu ili bez naknade, ništetni su. 316 

U prekršajnim odredbama Zakona o medicinski pomognuto] oplodnji u članku 
56. stoji da će se novčanom kaznom od 70.000 do 250.000 kuna kazniti pravna 
osoba za prekršaj, ako prema stavku 1. i 18. točki traži ili nudi uslugu rađanja 
djeteta za drugog ili ugovara, odnosno provodi MPO radi rađanja djeteta za 
druge osobe i predaje djeteta rođenog nakon MPO-a. 317 Austrijsko, španjolsko 
i norveško zakonodavstvo također prihvaćaju prohibitivni pristup. 

Isto tako, još uvijek važeći Zakon o medicinski pomognutoj oplodnji iz 2012. 
godine drugim stavkom 30. članka o postupcima vezanima za ZM određuje: 

»Zabranjeno je oglašavanje, reklamiranje, traženje ili nuđenje spolnih 
stanica ili zametaka putem svih oblika javnog priopćavanja ili na bilo koji 
drugi način.« 318 

314 Cl. 31., st. 1., Zakona o medicinski pomognutoj oplodnji, Narodne novine, 86/12. 

315 Cl. 31., st. 2., Zakona o medicinski pomognutoj oplodnji, Narodne novine, 86/12. 

316 Cl. 31., st. 3., Zakona o medicinski pomognutoj oplodnji, Narodne novine, 86/12. 

317 Usp. M. Turudić, Oplodnja uz medicinsku pomoć — poredbeni pristup. Pravnik, 2005, 39, 2, 

141-151. 

318 Cl. 30., st. 2., Zakona o medicinski pomognutoj oplodnji, Narodne novine, 86/12. 

Kodeks medicinske etike i deontologije 319 Hrvatskoga liječničkog zbora, u 
dijelu pod nazivom »Planiranje obitelji i regulacija ljudske plodnosti«, ne 
osvrće se izravno na ZM. No zato se u zakonima Obiteljskoga prava kod 
ZM-a ističu roditeljstvo i roditeljsko pravo, koji su nužni za daljnje ra¬ 
zumijevanje zakonodavnih odredbi vezanih za ZM. Isto tako, člankom 35. 
Ustava Republike Hrvatske svakomu se jamče poštovanje i pravna zaštita 
osobnog i obiteljskog života, dostojanstva, ugleda i časti. Dakle, države, 
ako smatraju potrebnim, općenito zabranjuju ZM, osobito komercijalno. 
Njegovi poricatelji tvrde da država nije kriva ni odgovorna za neplodnost 
pojedinih parova. Uviđaju da ZM, suprotno zanimanju društva, smanjuje 
potrebu za posvojenjem djece koja su na bilo koji način ostala bez rodi¬ 
teljske skrbi. Kazneni zakon Republike Hrvatske 320 u članku 105. jasno propi¬ 
suje zabranu ropstva i trgovanja ljudima. 321 S obzirom na iskorištavanje 
žena posredovanjem ZM-a vezanog za komercijalizaciju reproduktivnih 
organa ili spolnih stanica, iz navedenog najprije proizlazi pravna zabrana 
komercijalnog ZM-a. Zamjenska majka pristankom na ZM ulazi u neku 
vrstu ropstva, čime u određenoj mjeri gubi samostalnost i slobodu. Na¬ 
ime, trudnoća je po ugovoru sputava, ograničuje, obvezuje na promjenu 
životnoga stila namećući joj odgovornost, ne samo prema sebi nego i pre- 
ma djetetu koje nosi. Tako, prema članku 107. stavka 1. Kaznenog zakona, 
tko nabavi, posjeduje, prevozi, prenosi, čuva, primi ili presadi ljudski or¬ 
gan, tkivo, stanicu, zametak ili fetus, ako je znao ili morao i mogao znati 
da potječu od osobe koja je žrtva trgovine ljudima radi uzimanja dijelova 
tijela, kaznit će se kaznom zatvora od jedne do 10 godina. Prema članku 
107. stavka 2. Kaznenog zakona, tko uporabom sile ili prijetnje, obmanom, 
prijevarom, otmicom, zloporabom ovlasti ili teškog položaja ili odnosa 
ovisnosti nabavi, posjeduje, prevozi, prenosi, čuva ili primi ljudski organ, 
tkivo, stanicu, zametak, fetus ili mrtvo tijelo radi uzimanja dijelova tijela, 
kaznit će se kaznom zatvora od jedne do osam godina. 

319 G. Ivanišević, (ur.), Kodeks medicinske etike i deontologije, Hrvatski liječnički zbor, Zagreb, 2002. 

320 Hrvatski sabor. Kazneni zakon Republike Hrvatske, u: Narodne novine, 110/97, 27/98, 50/00, 
129/00, 51/01,111/03,190/03,105/04, 84/05, 71/06, 110/07,152/08.; Prema čl. 107. st. 1. Kaznenog zakona, 
stoji: »tko nabavi, posjeduje, prevozi, prenosi, čuva, primi ili presadi ljudski organ, tkivo, stanicu, za¬ 
metak ili fetus, ako je znao ili morao i mogao znati da potječu od osobe koja je žrtva trgovine ljudima 
radi uzimanja dijelova tijela, kaznit će se kaznom zatvora od jedne do 10 godina«.; Prema čl. 107. st. 
2. navodi se: »tko uporabom sile ili prijetnje, obmanom, prijevarom, otmicom, zloporabom ovlasti ili 
teškog položaja ili odnosa ovisnosti nabavi, posjeduje, prevozi, prenosi, čuva ili primi ljudski organ, 
tkivo, stanicu, zametak, fetus ili mrtvo tijelo radi uzimanja dijelova tijela, kaznit će se kaznom zatvora 
od jedne do osam godina«. 

321 Narodne novine, 125/11,144/12. 

7.4. Pravno podupiranje i poricanje zamjenskoga majčinstva u 
različitim zemljama 

Premda je u Indiji komercijalno ZM bilo legalno od 2002., zamah suro- 
gatstva započeo je u siječnju 2004. godine kada je baka isporučila kćerine 
blizance. Dok mnoge indijske MPO klinike neodlučno oglašavaju činjeni¬ 
cu da nude surogatske usluge strancima, iz analize internetskih stranica 
indijske klinike vidljivo je kako reproduktivni turizam obuhvaća znatan 
dio indijskih poslovnih centara specijaliziranih za tehnologiju reprodukci¬ 
je, grupiranih oko svojih turističkih lokacija te da surogatstvo tako snažno 
privlači međunarodnu klijentelu. 322 

Pravo je uglavnom na strani roditelja naručitelja jer su višega socioe¬ 
konomskog statusa i mogu se bolje materijalno brinuti za dijete. Australija 
se aktivirala u vezi s uređenjem ZM-a i MPO- a. U svibnju 2016. odlukom 
parlamentarnog odbora komercijalno ZM ostaje ilegalno, dok se altruistič- 
no ZM uređuje na nacionalnoj razini, što je usklađenije nego da ga različi¬ 
to uređuju pojedine države. 323 

Popis zemalja u kojima je komercijalno ili altruistično ZM dopušteno 
ili izričito nije dopušteno, (do siječnja 2017.) 324 


ZEMLJA 

Komercijalno 
ZM dopušteno 

Komercijal¬ 
no ZM nije 
dopušteno 

Altruistično 

ZM 

dopušteno 

Altruistič¬ 
no ZM nije 
dopušteno 

Australija 

DA 


DA — većina 
država 


Belgija 

DA 


DA 


Danska 



DA 


Finska 

DA 


DA 


Francuska 

DA 


DA 


Grčka 



DA 


Indija 

DA — međuna¬ 
rodni ugovori 





322 Usp. R. Deonandan, Recent trends in reproductive tourism and international surrogacy: et- 
hical considerations and challenges for policy, Risk Management and Healthcare Policy, 2015, 8,111-119. 

323 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 211. 

324 Usp. Isto, 212-213. 

Iran 



DA 


Irska — nema 
zakon o ZM-u 

0 

0 

0 

0 

Island 

DA 


DA 


Italija 

DA 


DA 


Izrael 

DA 


NE 


Japan 

DA 


DA 


Južna Afrika 



DA 


Kambodža 

DA — međuna¬ 
rodni ugovori 




Kanada 



DA 


Mađarska 

DA 


DA 


neke ame¬ 
ričke države 
(Florida, 
Kalifomija) 

DA 




Norveška 

DA 


DA 


Njemačka 

DA 


DA 


Pakistan 

DA 


DA 


Portugal 

DA 


DA 


Quebec 

DA 


DA 


Rusija 

DA 


DA 


Saudijska 

Arabija 

DA 


DA 


Srbija 

DA 


DA 


Španjolska 

DA 


DA 


Švedska 

DA 


DA 


Švicarska 


NE 


NE 

Tajland 

DA — međuna¬ 
rodni ugovori 




Ukrajina 

DA 




Velika 

Britanija 

DA 


DA 


Vijetnam 
(samo u Shia 
zakonu) 



DA 



radan-mirjana.indd 113 


26.06.2018. 10:16:53 
































114 


Mirjana Radan 


Povjerenstvo za reformu zakona u Australiji koje je zaduženo za prav¬ 
no uređenje ZM-a u prvi plan stavlja dobrobit djeteta. Zamoljeno je da 
razmotri dobrobiti navođenja podataka svih roditelja u rodnom listu dje¬ 
teta te da osigura nepovrjeđivanje nacionalnih prava tijekom provođenja 
prekograničnog surogatstva. Ova je reforma u skladu s nedavnim pri¬ 
znanjem barunice VVarnock kako su u prošlosti napravljene grješke i da 
je sadašnje stajalište Velike Britanije o ZM-u zastario. Tvrdi da djeci treba 
ispričati istinu o njihovu podrijetlu zapisanom na rodnom listu. Također 
smatra da nije nužno imenovanje davatelja spolnih stanica ili zamjenske 
majke, napominjući kako su donacija gameta i surogatstvo važni, tako da 
roditelji više ne mogu prevariti svoje dijete/djecu. Iako u tijeku, hipoteza 
dalje potkopava brojne već razmatrane istraživačke dokaze koji govore 
u prilog tome da mnogi pojedinci od ne-rođenih, ne-genetskih roditelja 
trebaju znati svoje podrijetlo. Očekuje se kako će povjerenstvo za reformu 
zakona u Australiji svoje preporuke temeljiti na dokazima istraživanja. 325 

Rusija dopušta genetsko i gestacijsko komercijalno ZM (ali ne u smislu 
religije, koja se suprotstavlja), međutim, bez određivanja cijene. Oženjeni 
parovi i samohrane žene smiju se njime koristiti ako ne mogu sami roditi 
% dijete. Surogatne majke moraju biti u dobi između 20 i 35 godina te imati 

barem jedno svoje dijete koje je tjelesno i duševno zdravo. Zanimljivo je da 
se zakon ovdje usredotočuje na naplatu usluga, a ne na djetetovo skrbniš¬ 
tvo. S obzirom na to da zamjenska majka zadržava sva prava prema tako 
rođenom djetetu, ona je opet (bez obzira na potpisani ugovor) njegova 
zakonska majka. Surogat u Rusiji opisuju kao financijsko poslovanje, što je 
suprotno američkoj postavci »davanje dara života« (giving a gift oflife). Na¬ 
vodi primjere ZM-a koji se bave prijevarom i određivanjem cijene svojih 
surogatnih usluga. Nema podataka o broju djece rođene posredovanjem 
surogata, koju mogu naručiti samo platno sposobni Rusi. 326 

Iransko stajalište o surogatstvu ovisi o tamošnjim religijskim i kultu¬ 
rološkim zakonima. Surogatstvo prakticiraju oženjeni muslimanski šiji- 
ti, koji čine većinu muslimana u Iranu. Vjerski šijitski vođe daju vjerske 
odredbe (potvrđene u parlamentu da su u skladu sa zakonom), iz kojih je 
vidljivo koje klinike smiju sudjelovati u surogatnim trudnoćama. Dopu¬ 
štaju prijenos zametka iz jedne maternice u drugu, iako postoji srodstvo i 
nasljeđe. Muslimani suniti, koji čine većinu muslimana diljem svijeta, ne 

325 Usp. Isto, 213. 

326 Usp. Isto, 214. 

dopuštaju ZM zato što ono uključuje unošenje muškoga sjemena u ženu s 
kojom nije u braku. Usluge ZM-a namijenjene su bogatijim Irancima zbog 
manjka sredstava za liječenje neplodnosti, osobito mnogo skupljeg suro- 
gatstva (dodavanje naknada za surogat na postojeće IVF naknade). S obzi¬ 
rom na to da je u Iranu još uvijek mnogo siromašnog stanovništva, mnogo 
je žena spremnih postati zamjenskom majkom. U Iranu se raspravlja o 
tome tko je djetetova »majka«, a majkom se obično smatra žena koja ga je 
rodila. Mogući način razrješenja ovoga problema bio bi usporedno navo¬ 
đenje imena surogata i majke naručiteljice. Unatoč tomu, pravom se maj¬ 
kom priznaje genetska majka jer se uz njezinu pomoć prenosi nasljedstvo. 

Zamjenska se majka više doživljava kao pomoćno osoblje nego kao majka, 
uz jasno stajalište da surogatno dijete u budućnosti neće stupiti u brak s 
unajmljenom majkom ili s njezinom biološkom djecom. Ipak, u skladu s 
učenjem Kurana, također bi trebalo priznati majkom i majku koja je rodila 
dijete. Postoje skupine iranskih zajednica u kojima se obje majke smatraju 
djetetovom majkom. Nema podataka o dostupnome broju surogata. 327 

Indija koja je desetljećima bila popularno odredište za prekogranično 
surogatstvo, nedavno je promijenila zakone, prema kojima se »stranim« 

# parovima ne dopušta ulazak u njihove klinike za provođenje ZM- a. Suro- ® 

gatstvo se još uvijek pravno provodi za indijske parove, s pomoću Nacrta 
prijedloga o izmjenama i dopunama zakona o umjetnoj oplodnji. Tamo su za¬ 
mjenske majke iznimno siromašne, nemaju mogućnosti za rad i u velikoj 
su financijskoj krizi. Zato se razmatraju mogućnosti zapošljavanja komer¬ 
cijalnih surogata. Izraz »prljavi« rad odnosi se na neželjeno, ali nužno za¬ 
nimanje, sa surogatima koji su »spremni« preuzeti stigmatiziran umjesto 
slabo plaćen posao ili da uopće ne rade. Međutim, to je etički problematič¬ 
no jer nijedna zemlja ne bi trebala imati toliki udio stanovništva koji živi 
u rubnom siromaštvu, zbog čega su spremni preuzeti posao uspoređen 
s prostitucijom. Jedna pogrješka ne opravdava drugu. Ravnatelji mnogih 
indijskih klinika bave se surogatstvom kao komercijalnim poduzećem, 
potpuno kontrolirajući surogatne programe. Za razliku od Rusije, ovdje 
glavnu riječ nemaju roditelji naručitelji ili zamjenske majke nego klinike. 

Ova kontrola uključuje: 

— financije 

— zapošljavanje 


327 Usp. Isto, 215. 

— zanošenje (koncepciju) 

— informacije i naknadni pristanak surogata u skladu s pružanom 
uslugom 

— brigu o aktivnostima zamjenske majke, hrani, lijekovima u vrijeme 
trudnoće 

— koliko često je djeci surogata dopušteno da posjete svoju majku 

— procesu i mogućnosti izbora vrste rađanja 

— ravnatelj klinike ili roditelji naručitelji trebali bi odlučiti o nužnosti 
i prikladnosti surogata za njegu i dojenje djeteta 

— prihvaćanje roditelja naručitelja u program 

— njihov smještaj, prevoditelje i agente 

— savjetovanje i postupke vezane za potvrdu o rođenju. 

U jednakim klinikama u Indiji surogati potpisuju sva prava na dijete 
prije nego što postanu trudne, i u mnogim slučajevima ne dobivaju finan¬ 
cijsku isplatu dok ne predaju dijete — što je dobar poticaj za brigu o njiho¬ 
vu zdravlju tijekom trudnoće i sigurnost da će na kraju izručiti naručeno 
dijete. Surogati su plaćeni minimalno i odgođeno, odnosno bez daljnjeg 
plaćanja do punog iznosa u slučaju nastajanja komplikacija (spontani po¬ 
bačaj, namjerni pobačaj, poremećaji djeteta). Samo indijski parovi koji su 
kadri platiti mogu naručiti dijete. 328 

Izrael pravno dopušta surogatstvo uz brojne odredbe. Tako surogati 
i majke naručiteljice moraju biti iste vjere, roditelji naručitelji moraju biti 
vjenčani, zamjenske majke ne bi trebale biti udane, iako bi morale imati 
djecu. Uporabljuje se sjeme oca naručitelja a, ako majka naručiteljica nema 
odgovarajuće jajne stanice, upotrebljavaju se oocite davateljice. Isplatu su¬ 
rogatima remeti odbijanje isporuke zdravog djeteta. Par naručitelj isklju¬ 
čivo donosi odluke o kontroliranju trudnoće, prenatalnom testiranju i o 
tome hoće li zamjenska majka vidjeti dijete nakon rođenja ili ikada više. 
Surogate se potiče da se emocionalno odvoje od trudnoće, fetusa, para na¬ 
ručitelja i osobito od djeteta nakon njegova rođenja. Surogatstvu ponovno 
mogu pristupiti samo oni koji ga mogu platiti. 

Japan razmatra pravno uređenje MPO- a, iako smjernice koje je ra¬ 
zvilo Japansko društvo za porodništvo i ginekologiju odobrava sjeme, ali ne 
i davanje jajnih stanica ili ZM. Odbor za MPO japanskog vijeća za znanosti 
u zdravstvu zabranio je surogatstvo zbog zdravstvenih rizika koje takvi 
postupci mogu izazvati na zamjenskim majkama. Tvrdi da je surogatstvo 

328 Usp. Isto, 217. 

nepoželjno i zbog negativnog utjecaja na dobrobit djeteta. Prema općem 
popisu japanskoga stanovništva, uočena je spolna i socioekonomska razli¬ 
ka u pristupu ZM-u. Budući da znanje o biologiji nije općenito dostupno 
svim članovima njihova društva, ljudi su u različitom stupnju obaviješteni 
o tome što je to surogatstvo. Razumijevanje MPO -a razmjerno je s višom 
dobi, obrazovanjem i prihodima. Informacije u brošurama o asistiranoj re¬ 
produkciji potisnule su odluke kod muškaraca, ali su ih potaknule kod 
žena, u usporedbi s muškarcima koji nisu bili informirani. Obaviješteni su 
muškarci manje odobravali obje vrste ZM-a od neobaviještenih muškara¬ 
ca. Međutim, upućene su žene pristajale uz gestacijsko, ali ne i uz gene¬ 
tičko ZM. Trenutačno bogati Japanci putuju u inozemstvo kako bi dobili 
dijete s pomoću prekograničnog surogata. 329 

Kanada nije pravno uredila ZM, iako ima dokaza da je ono nelegal¬ 
no prakticirano unutar Kanade i u Americi (početak 1989.). Povjerenstvo 
za uređenje zakona u Ontariju (1985.) izvijestilo je o MPO-u i povezanim 
pitanjima. Naveli su da je »surogatstvo kritičan prag koji ne bi trebalo pre¬ 
laziti«. Provedeno je istraživanje (1994.) prema kojemu se 41% Kanađanki 
protivi surogatstvu, a 3% ga prihvaća za neplodne parove. Neodobrava- 
nje komercijalnog ZM-a bilo je još veće (75% »protiv« i 24% »za«). Više 
od 60% žena koje su ga odobrile nisu katolkinje, što govori o snažnom 
utjecaju religije na stajalište stanovništva. Zanimljivo, kao što su pokazala 
istraživanja u Japanu, vjerojatnije je da će ZM odobriti žene s višim obra¬ 
zovanjem i prihodima negoli one s nižim. Također, poput Japanaca, nacio¬ 
nalne zakone mogu zaobići i koristiti se prekograničnim surogatom samo 
oni koji su u mogućnosti to učiniti. Nigerija, kao i većina supsaharskih 
afričkih zemalja, nema ZM pravno uređeno. Unatoč tomu, iako ga teško 
prihvaćaju, Nigerijci također prakticiraju komercijalno ZM. U Europi su¬ 
rogatstvo nije službeno dopušteno u Austriji, Bugarskoj, Danskoj, Finskoj, 
Francuskoj, Njemačkoj, Italiji, Malti, Norveškoj, Portugalu, Španjolskoj i 
Švedskoj. Altruistično, ali ne i komercijalno surogatstvo, dopušteno je u 
Belgiji, Grčkoj, Nizozemskoj i u Velikoj Britaniji. Neke Europske zemlje 
poput Poljske i Češke Republike još nisu uredile surogatstvo. Komercijal¬ 
no je surogatstvo legalno u Georgiji, Gruziji, Izraelu, Ukrajini, Rusiji, Indiji 
i Kaliforniji te u SAD-u. Altruistično je surogatstvo također dopušteno u 
Australiji, Kanadi i na Novom Zelandu. 330 

329 Usp. Isto, 218. 

330 Usp. V. Soderstrom-Anttila, et al., Surrogacy: outcomes for surrogate mothers, children and 
the resulting families — a systematic review. Human Reproduction Update, 2016, 22, 2, 260-276. 

Kako je tretman surogata nelegalan u većini zapadnih zemalja, ne¬ 
plodni parovi traže druge komercijalne surogatske aranžmane, na pri¬ 
mjer u Rusiji, Ukrajini i Indiji, gdje je to dostupno. Procjenjuje se da je više 
od 25.000 djece rođeno ili će biti rođeni u surogatima u Indiji, od kojih je 
50% sa Zapada. Prekogranični gestacijski surogat aktivnost je koja izaziva 
pravne i etičke norme u mnogim zemljama. On znači rizik i ranjivost u 
raznim oblicima kako za oba roditelja naručitelja, tako i za gestacijski su¬ 
rogat. Postoji neizvjesnost o statusu roditelja i djeteta, kao i pravna pitanja 
vezana za imigraciju i državljanstvo. Neki smatraju da bi se legalizacijom 
surogatstva potencijalna šteta za zdravlje i dobrobiti svih stranaka uklju¬ 
čenih u neregulirane prekogranične aranžmane surogatstva mogle izbjeći. 
Drugi način smanjenja pravnih nesigurnosti jest uređenje pravne implika¬ 
cije surogatstva (tj. pravnog roditeljstva), što je predložila Haška konven¬ 
cija o privatnom međunarodnome pravu. U Austriji i Njemačkoj najveći je 
interes djeteta odlučio je prevagnuti rezerve nacionalnog zakonodavstva 
koje se odnose na surogat. 331 Neke zemlje, poput Kanade, zabranile su pla¬ 
ćeni surogat. Stoga za Kanađane koji se bore da bi pronašli altruistični su¬ 
rogat, putovanje u blago naklonjeniju nadležnost postaje glavni motivator. 


0 




bez obzira na cijenu. 332 


331 Usp. Isto, 260-276. 

332 Usp. R. Deonandan, Recent trends in reproductive tourism and international surrogacy: et- 
hical considerations and challenges for policy, Risk Management and Healthcare Policy, 2015, 8,111-119. 

Majka po rođenju može ili ne mora biti pravna majka surogatog djeteta. 
U Indiji zamjenska majka nije automatski njegova majka, dok u Velikoj Bri¬ 
taniji jest, neovisno o vrsti ZM-a. Ako roditelji naručitelji u svojoj zemlji nisu 
izravno pravni roditelji djeteta rođenog u inozemstvu s pomoću surogatstva 
i ako ono nema genske veze s roditeljima naručiteljima, takvo dijete ostaje 
bez državljanstva jer nije registrirano sa zakonskim roditeljima. Prije neko¬ 
liko godina, pozornost medija privukao je slučaj jedne majke naručiteljice 
iz Amerike i oca s Jamajke. Otac naručitelj sudjelovao je sa svojim spolnim 
stanicama i nije mogao otići u Indiju, gdje je ZM bilo organizirano. Majka 
naručiteljica nije sudjelovala s vlastitim jajnim stanicama, nego su upotrije- 
® bljene oocite davateljice. Budući da dijete nije imalo gensku vezu s majkom 

koja je u ovome trokutu jedina bila američka državljanka, sud djetetu nije 
dodijelio američko državljanstvo. Nakon dugotrajnog i mučnog razdoblja, 
ono je odobreno te je majka s djetetom mogla otići kući. 333 

Drugi primjer jest njemačko/indijskog slučaj koji je razriješen tek na¬ 
kon dvije godine i u kojem Njemačka nije priznala potvrde o rođenju jer 
nije imala pravno uređen sustav ZM-a. Njemački par na kraju je ipak us¬ 
pio posvojiti indijsko surogatno dijete. Ovakve situacije u kojima dijete 
ostaje bez roditeljske skrbi i državljanstva mogu negativno utjecati na nje¬ 
gov razvoj. Isto tako, zbog dugih borbi s vlastima, kada se jedan ili oba 
roditelja moraju vratiti kući prije razrješenja pravnoga statusa roditeljstva, 
otežava međusobnu povezanost i privrženost s djetetom i obrnuto. Slično 
tomu »hromo« roditeljstvo, u kojemu je samo jedan roditelj legalno pre¬ 
poznat kao roditelj, a drugi nije, može otežavati pravni status djeteta s 
obzirom na ostvarivanje njegove zdravstvene zaštite i obrazovanja. Samo 
dugoročno praćenje ovakve djece i roditelja utvrdit će kakav utjecaj takva 
događanja imaju na izgradnju njihovih obitelji. 334 

333 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 205. 

334 Usp. Isto, 206. 

Javnost diljem svijeta upoznata je s nekoliko poznatih slučajeva suro- 
gatstva, što je dovelo do boljega pravnog uređenja ZM -a na lokalnoj i glo¬ 
balnoj razini. Prvi slučaj, nazvan »baby M«, dogodio se 1987. u Americi. 

Gospođa Mary Beth VVhitehead, 29-godišnja kućanica iz New Jersey-a, 
potpisala je 6. veljače 1985. ugovor koji je sastavio Centar za neplodnost u 
New Yorku, u kojemu se obvezuje da će roditi dijete bračnom paru VVilliam 
i Elizabeth Stern. Mary Beth VVhitehead sklopila je ugovor s VVilliamom i 
Elizabeth Stern kako bi im poslužila kao surogatna majka. Njezino jajašce 
oplođeno je Sternovim sjemenom u sklopu MPO- a, nakon čega je u ma¬ 
ternicu zamjenske majke prenesen embrij (ET, embriotransfer). Umjetnom 
oplodnjom začeto dijete, s pomoću tradicionalnog (negastacijskog) ZM-a, 
rođeno je 27. ožujka 1986. Dakle, gospođa VVhitehead se obvezala kako 
neće stvoriti niti pokušavati stvoriti obiteljski odnos s djetetom te da će 
ga nakon rođenja slobodno predati na skrbništvo gospodinu Sternu, dje¬ 
tetovom biološkom ocu. Usto potpisom se odrekla svih roditeljskih pra¬ 
va. Kao naknadu za rođenje i troškove porođaja od Centra za neplodnost 
primila je deset tisuća dolara, dio svote od dvadeset pet tisuća dolara koje 
je gospodin Stern uplatio Centru na ime troškova oplodnje, zdravstvenih 
usluga tijekom trudnoće te troškove posredovanja. Međutim, gospođi ® 

VVhitehead i njezinu suprugu nije se dopala misao da novorođeno dijete 
predaju naručiteljskom bračnom paru Stern. Nisu ga se htjeli odreći i tra¬ 
žili su način da ga zadrže, kršeći pri tome potpisani ugovor o surogatstvu. 

Par Stern pokrenuo je tužbu sa zahtjevom za skrbništvo nad novorođen- 
četom. Uz daljnje odbijanje predaje djeteta, VVhiteheadi su s djetetom na¬ 
pustili New Jersey i otputovali na Floridu boraveći na različitim adresama 
kako im se ne bi ušlo u trag. Vrhovni sud New Jerseya presudio je u korist 
surogatne majke jer da vlada ne može prisilno provoditi ugovor koji bi 
joj naredio da se odreče djeteta koje voli. Sudski je postupak završen tako 
što je dijete, koje se u sudskim dokumentima vodilo pod imenom Baby 
M., sudskom odlukom predano na privremeno skrbništvo bračnom paru 
Stern kojemu je dopušteno i posvojenje, dok je gospođa VVhitehead dobila 
ograničena prava na posjećivanje djeteta. U slučaju potpunog ZM-a, čak i 
ako biološki otac dobije skrbništvo, njegova supruga ne bi mogla posvojiti 
dijete bez pristanka zamjenske majke koja bi ga imala pravo posjećivati. 

Godine 2011. sličan se slučaj dogodio u Velikoj Britaniji, kad se negestacij- 
ska zamjenska majka borila kako bi zadržala dijete koje je rodila, tvrdeći 
da se boji za njegovu sigurnost jer je saznala za nasilne sklonosti rodite¬ 
lja naručitelja. Tamo su ugovori o ZM-u zakoniti, ali nisu nužno pravno 

obvezujući na sudu. Poput slučaja »Baby M«, kad je u pitanju obiteljsko 
pravo, sudovi traže što je u djetetovom najboljem interesu, bez obzira na 
jasnoću potpisanog ugovora između surogata i klijenata. 335 

Kim Cotton, prva britanska zamjenska majka, 1985. godine postala je 
genetski surogat za anonimni američki par. Vodila je pravnu bitku s na¬ 
ručiteljima trudnoće kad su htjeli izvesti dijete iz zemlje. S obzirom na 
to da američka brokerska tvrtka nije ništa učinila da bi olakšala prijenos 
djetetovih prava, slučaj je negativno okarakteriziran i često objavljivan u 
tisku. Postojala su dva glavna pitanja: prvo, dogovor je bio anoniman tako 
da zamjenska majka nije imala pojma što bi ovi roditelji njezinu genskom 
djetetu trebali biti. Drugo, budući da je bila genetski surogat, ispitivani 
su njezini motivi, odnosno kako bi genetska majka mogla prepustiti svoje 
dijete nekom nepoznatom paru? Slučaj je negativno odjeknuo u medijima 
s obzirom na cijeli novi koncept ZM-a. Ubrzo nakon što je sve objavljeno, 
donesen je zakon o surogatstvu — »The Surrogacy Act«, 336 koji je naglo 
zabranio komercijalno ZM na britanskome tlu. Budući da je Cotton doži¬ 
vjela duboko emocionalno iskustvo, obećala je da nikada više neće postati 
genetski surogat te je objavila svoju prvu knjigu. Istodobno je osnovala i 
'Childlessness Overcome Through Surrogacy' (COTS), 337 udrugu namije¬ 
njenu brizi o surogatima i naručiteljima te pružanju informacija i podrške 
objema stranama. Međutim, unutar ove suportivne mreže Cotton je drugi 
put postala surogatna majka blizanaca za par koji je uz njihovu pomoć 
dobro upoznala. Ova blizanačka trudnoća, premda teža, bila je lakša s ob¬ 
zirom na to da je zamjenska majka razvila dobar odnos s naručiteljskim 
parom te da nije bilo genske povezanosti s djetetom. Objavila je još jed¬ 
nu knjigu, kako bi uskladila svoje prvo tiskano iskustvo genetskog prema 
ovom gestacijskom surogatstvu. Knjiga odražava manjak njezine privr¬ 
ženosti blizancima, zbog nedostatka genske povezanosti i trajne pažnje i 
prisutnosti naručiteljskog para. Kao i kod Kim Cotton, i drugdje je došlo 
do promjene vrste surogatstva primjenjivanog posljednjih desetljeća, u 
kombinaciji sa sve sofisticiranijim i uspješnijim IVF tehnikama. Izvođenje 
altruističnog nekomercijalnog ZM-a bez ograničenja u klinikama Velike 

335 Usp. K. Ekis E., Being and Being Bought: Prostitution, Surrogacy and the Split Self, Spinifex 
Press, North Melboume, 2013, 128.; R. Deonandan, Recent trends in reproductive tourism and inter- 
national surrogacy: ethical considerations and challenges for policy, Risk Management and Healthcare 
Poliaj, 2015, 8,111-119. 

336 www.legislation.gov.uk/ukpga/1985/49 (06.04.2018.) 

337 www.surrogacy.org.uk (06.04.2018.) 

Britanije dopustio je »The Surrogacy Act«,pod uvjetom da su slijedili pre¬ 
poruke. Uz polagane promjene javnoga mnijenja i napredak tehnika IVF- 
a, ovo je dovelo do učestale primjene gestacijskog surogatstva u velikoj 
Britaniji i drugdje. 338 

Marla i Steve Culliton unajmili su 2001. u Massachusettsu Melissu 
Carroll kao gestacijski surogat. Unatoč tomu što Carroll nije izražavala 
nikakvu želju za ostvarenje roditeljskih prava, državni je sud u početku 
odbio dodati imena genetskih roditelja na djetetov rodni list, priklanjajući 
se tradiciji da se pravnom majkom djeteta prizna samo ona žena koja ga je 
fizički rodila. Sve je rezultiralo konačnim zaključkom da gestacijska majka 
može sklopiti obvezujući ugovor o odricanju bilo kakvih roditeljskih pra¬ 
va koja bi mogla imati nakon djetetova rođenja. 339 

Slučaj »baby Manjhi« 2008. godine u Indiji je bio nacionalna vijest. Ja¬ 
panski par koristio se gestacijskim surogatom s donorskim jajašcima, ali 
se rastao prije djetetova rođenja. Supruga (koja nije bila genski povezana s 
djetetom) nije ga željela nego muž (koji je s djetetom bio genski povezan). 
Međutim, u to vrijeme japansko zakonodavstvo nije priznavalo surogat, a 
indijski zakon nije dopuštao muškarcu samcu posvojenje djeteta. Slučaj je 
istaknuo u kojoj su mjeri zakoni o posvojenju i roditeljstvu spori prilago¬ 
diti se okolnostima koje čine novu paradigmu pomognute reprodukcije. 340 

Australski par David i Wendy Farnell dobili su 2015. godine »baby 
Gammy« uz pomoć zamjenske majke Pattaramon Janbua iz Tajlanda. Au¬ 
stralac je upoznao svoju suprugu na kineskoj internetskoj stranici koja se, 
među ostalim bavi, ugovaranjem međunarodnih vjenčanja. Poznato je da 
su takve stranice često povezane s negativnim društvenim pojavama kao 
što su trgovina ljudima i zlostavljanje žena u obiteljima. Par se povezao s 
tajlandskim brokerom za ugovore o surogatstvu. Izostale su informacije o 
ženskim spolnim stanicama ili zašto majka naručiteljica nije mogla ostati 
trudna. Unajmljena Pattaramon Janbua iz Tajlanda nakon potpisanog je 
ugovora nosila dvojke. Blizanci, dječak i djevojčica, rođeni su prerano, a 
dječaku je dijagnosticiran Downov sindrom. Još u vrijeme trudnoće Far- 
nellovi su zahtijevali da Janbua pobaci Gammya, što je ona odbila, poziva¬ 
jući se na svoja budistička uvjerenja protiv pobačaja. Nakon rođenja, par 

338 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 83-84. 

339 Usp. R. Deonandan, Recent trends in reproductive tourism and international surrogacy: et- 
hical considerations and challenges for policy, Risk Management and Healthcare Policy, 2015, 8,111-119. 

340 Usp. Isto, 111-119. 

je spremno uzeo zdravu sestru blizanku napuštajući Gammyja, bolesno 
muško dijete, koje je zamjenska majka Januba zadržala. O ovom slučaju 
ljutito su izvještavali mediji, što je rezultiralo skupljanjem veće količine 
novca za Gammyjeve medicinske troškove. Također, mediji su saznali o 
kriminalnoj povijesti oca naručitelja, već osuđivanog zlostavljača djece. 

Međunarodno je negodovanje bio glavni razlog za kasnije izmjene u taj¬ 
landskom zakonodavstvu o surogatstvu. Sljedeći ovaj javni slučaj eksplo¬ 
atacije i trgovine, tajlandska je vlada zabranila komercijalno surogatstvo i 
utvrdila kaznu za njegovo prakticiranje. 341 

Taj slučaj ističe neke od moralnih imperativa uključenih u upravljanje 
surogatstvom. Je li Janbua imala zakonsko i moralno pravo opredijeliti se 
»za« ili »protiv« pobačaja, zato što bi da bi se takav postupak izveo na nje¬ 
zinu tijelu, ali i da dijete nije genetski ili pravno njezino? Jesu li Farnellovi 
bili opravdani za neprihvaćanje svoje roditeljske odgovornosti da se brinu 
za Gammyja jer je njihov zahtjev za pobačaj bio odbijen? Okolnosti zahti¬ 
jevaju ispitivanje vrijednosti zasnovanih na određivanju granice u kojoj 
mjeri potomstvo postaje vlasništvo i tko u konačnici ima moć odlučivanja 
s obzirom na djetetovu dobrobit? Slučaj »Gammy« je dodatno opterećen 
^ otkrićem da je David Farnell bio osuđen i služio zatvorsku kaznu zbog ® 

zlostavljanja djece. Postavilo se pitanje o tome trebaju li korisnici ZM-a 
posebne kvalifikacije prije nego im se dopusti potpisati ugovor o suro¬ 
gatstvu ili pristup bilo kojoj vrsti MPO programa, koji bi im omogućili 
da postanu roditelji? Budući da takvi zakoni nastaju uobičajeno na osno¬ 
vi usvajanja, primjena kvalifikacijskih standarda izvedenih iz propisa o 
posvojenju refleksivni je izbor. U slučajevima posvojenja, država rutinski 
ispituje navodne roditelje o prikladnosti, navodeći različite ekonomske i 
životne čimbenike, što uključuje i ispitivanje zapisa o mogućem krimina¬ 
lu. Ove iste ovlasti ne primjenjuju se na one koji stvaraju obitelji prirod¬ 
no bez MPO- a, jer je svatko zakonski slobodan rađati djecu, bez obzira 
na dane okolnosti. Postavlja se važnije moralno i pravno pitanje postaje 
li dijete rođeno s pomoću MPO -a sličnije onomu prirodno rođenom ili 
posvojenom? 342 

Mnoga bi djeca tako, oblikovanjem reproduktivnih zakona koji štite 
njihova prava, bila zaštićena od izrabljivanja od raznih moćnika. Poznat je 

341 Usp. O. B. A. van den Akker, Surrogate Motherhood Families, Springer, New York, Berlin, 

Heidelberg, 2017, 222. 

342 Usp. R. Deonandan, Recent trends in reproductive tourism and international surrogacy: et- 
hical considerations and challenges for policy, Risk Management and Healthcare Policy, 2015, 8,111-119. 


radan-mirjana.indd 123 


26.06.2018. 10:16:53 


124 


Mirjana Radan 


slučaj japanskog milijunaša koji je trebao veliki broj djece, zapravo čitave 
generacije za vođenje vlastita posla u budućnosti. Da bi to postigao, kori¬ 
stio se surogatima, odnosno nositeljicama trudnoće. 343 

S obzirom na medicinske izazove ZM-a, zanimljiva je studija slučaja 
Loike i Fischbach, koja opisuje ženu rođenu s nekom vrstom limfoma, na¬ 
slijeđena od vlastite majke te bojazan liječnika da ga intrauterino ona ne 
prenese na svoju djecu. Ovo je primjer izmjene između majke i fetusa, ili 
mikrokimerizma. Stručnjaci su podrazumijevali da bi narav trudnoće, su- 
rogatno nošenje zametka uporabom ženina genskog materijala, odnosno 
dvosmjerna razmjena između majke i djeteta, povećalo rizik od nastanka 
infekcije. Štoviše, njezin slučaj pokazuje mogućnost da zamjenske majke, 
koje su inače dobrog zdravlja, na surogatnu djecu s kojom nisu genski po¬ 
vezane, prenesu neke nedijagnosticirane bolesti ili infekciju koju liječnici 
tada ne testiraju. 344 

Drugi važni slučajevi uključuju žene koje služe kao surogat za rađanje 
vlastitih unuka. Ti su slučajevi, iako ne znače izazove bilo kojemu regula- 
tornom okviru, zanimljivi zbog njihovih tehnoloških postignuća te etičkih 
i društvenih utjecaja. Isto tako, nove situacije vezane za pružanje opstetrič- 
ke skrbi majkama koje s pomoću MPO -a mogu roditi u postmenopauzi * 

povezana je sa sve većom zabrinutošću zbog pojave kliničkih rizika. 345 


343 Usp. O. B. A. van den Akker, Surrogate Motherhood Families, Springer, New York, Berlin, 
Heidelberg, 2017, 220-222. 

344 Usp. R. Deonandan, Recent trends in reproductive tourism and international surrogacy: et- 
hical considerations and challenges for policy, Risk Management and Healthcare Policy, 2015, 8,111-119. 

345 Usp. Isto, 111-119. 


radan-mirjana.indd 124 


26.06.2018. 10:16:53 


9 


Završni osvrt i zaključak o zamjenskom 
majčinstvu 


U ovoj je knjizi ZM višerazinski i međudisciplinarno procjenjivano kao 
najsloženiji način ostvarenja trudnoće koji u svojoj osnovi može uključi¬ 
vati i pojedine oblike MPO -a te izravno i neizravno utjecati na sve svoje 
sudionike. Radi što boljega razumijevanja takvih postupaka i stvaranja te¬ 
melja za njegovu etičku prosudbu, najprije su navedene definicije, oblici i 
vidici promatranja ZM-a, kao i uzroci koji ga razlikuju vrstom i stupnjem, 
počevši od onih ozbiljnijih pa sve do potpuno neutemeljenih. 346 

Ovo je izlaganje međusobno sučelilo navedene motive nastajanja ZM-a 
i mogući utjecaj samih procesa na sve uključene: djecu tako rođenu, zamjen¬ 
sku majku, naručitelje, obitelji i društvenu zajednicu. Promatrano je sa staja¬ 
lišta svakoga pojedinog sudionika, što je uzrokovalo određena preklapanja 
pojava i stajališta. Prikazane su mnogobrojne predvidive ili nepredvidive 
njegove često neugodne posljedice. Pritom se raspravljalo o naručiteljskom 
paru i ZM-u, naručenom djetetu kao »konačnom proizvodu«, zamjenskoj 
majci i naručenom djetetu, zamjenskoj majci i okolini te posljedici utjecaja 
ovih postupaka na njezino zdravlje, kao i o pravnom uređenju ZM-a. 

Upozoreno je na postojeće spoznaje o trudnoći, porođaju, odnosu pri¬ 
rodne majke i djeteta te uloge koju ona ima u njegovu daljnjem životu, 
što je bitno olakšalo shvaćanje njihove međusobne duboke i snažne više- 
razinske povezanosti. Na isti je način osvijetljena veza između zamjenske 
majke i djeteta koje nosi, osobito ako ona u sebi ujedinjuje i gestacijsku i 
genetičku majku. Obrnuto razmjerno, takve spoznaje još su više otežale 
prihvaćanje bilo kakvoga tjelesnog i psihičkog narušavanja osobito osjet¬ 
ljivog odnosa između majke i čeda koje rađa. 

S obzirom na višerazinsku i čvrstu unutarmaterničnu i poslijeporođaj- 
nu vezu između djeteta i zamjenske majke, postavljena su pravna, psiho¬ 
loška i etička pitanja o načinu i težini njegova doživljavanja ukidanja do- 

346 Shema 12. Bioetička prosudba čimbenika za i protiv MPO -a i ZM-a. (vidjeti u prilogu na str. 

148.) 

tadašnje majke. Razmatrane su moguće daljnje posljedice za cjeloviti rast i 
razvoj djeteta, nastale zbog tako nagloga ranog oduzimanja ključne osobe 
iz njegova života. Rasprava objašnjava kako se zamjenska majka tijekom 
unajmljenog majčinstva, osim jake povezanosti s »naručenim« djetetom, 
nalazi i u mnogim drugim složenim odnosima, situacijama i poteškoćama 
koje mora moći povezivati, razrješavati i usklađivati. 

Navedene preporuke složene pravne uredbe ZM-a obuhvaćaju pro¬ 
cjenjivanje psihološkog, ekonomskog, moralnog i ukupnoga zdravstve¬ 
nog stanja naručiteljskoga para vezanoga za procjenu sposobnosti vođenja 
brige o djetetu koje želi preuzeti u svoju obitelj. Razvidno je kako je pravna 
uredba ZM-a za zakonodavca vrlo teška zbog višestruke složenosti druš¬ 
tvenih odnosa, trajnog umnažanja problema vezanih za njega i posljedične 
nemogućnosti prava da takve slučajeve dokonča u praksi. Naglašena je 
veća biološka vezanost zamjenske majke za dijete u usporedbi s naručitelj- 
skim parom jer ga je nosila i rodila, zbog čega se u skladu s presumpcijom 
majčinstva smatra djetetovom majkom. Iz toga proizlazi da je odredbama 
o zaštiti obitelji i majčinstva na ustavnoj razini pojedinih država zamjen¬ 
ska majka pravno više zaštićena od neplodnoga para i da joj se dijete ne 
# može samo tako oduzeti, protivno njezinoj volji. Dokazano je kako je ugo- 

vor o ZM-u zbog svojega sadržaja posebne prirode jer se njegovim potpi¬ 
sivanjem osigurava fizički utjecaj na tijelo jedne od sporazumnih stranaka. 
Tako je, bez obzira na sve ugovorene stavke i/ili »napade« na privatnost 
zamjenske majke, nitko ne može prisiliti da plod u vrijeme trudnoće zadr¬ 
ži ili odbaci te da preda dijete protiv svoje volje. 

Opisani su i različiti modeli pravnog uređenja ZM-a kao što su: luk¬ 
suzni model, model kokaina te model bubrega. Njegovom je poredbenom 
raščlambom uočeno kako određene države podržavaju zakonodavno ure¬ 
đenje ZM-a u širokom rasponu, što obuhvaća: zabranu ili prohibitivni 
pristup, zabranu blanketnim normama ili neuređenje, detaljno zakonsko 
uređenje i samu slobodu ugovaranja ZM-a. Zakonodavstvo Republike 
Hrvatske do sada je zabranjivalo i još uvijek zabranjuje sve oblike ZM-a. 

Posebna je pozornost usmjerena i na Bijelu knjigu — dokument savje¬ 
todavnog karaktera, sastavljen od načela kojima bi se trebale voditi europ¬ 
ske države članice pri uređivanju pitanja roditeljskih prava. Među ostalim. 
Odbor tvrdi da je za dijete najbolje poznavati roditelje već od samoga tre¬ 
nutka njegova rođenja te da roditeljska prava budu duže vrijeme stabilna. 
Sto se tiče ZM-a, Odbor je predložio način uređivanja prijenosa roditelj¬ 
skih prava sa zamjenske majke na naručiteljski par. Pri tome je naglasio 

»ono što je najveća dobrobit za dijete« kao osnovni princip koji trajno osta¬ 
je, a ispunjava se odobravanjem samo altruističnog ZM- a, predajom dje¬ 
teta naručiteljskom paru, ali i mogućnošću da ga zamjenska majka zadrži 
kako bi mu se osigurao barem jedan roditelj. 

Nakon temeljita ispitivanja i razmatranja fenomena ZM-a, međudis- 
ciplinarnim pristupom, odnosno procjenjivanjem na osnovi ukupnoga 
medicinskog, pravnog, ekonomskog, socijalnog, psihološkog i etičkoga 
pristupa u ovom osvrtu o ZM-u, sažeto su nabrojeni i istaknuti iskustveni 
i znanstveni čimbenici, odnosno razlozi za prihvaćanje ili odbijanje pri¬ 
mjene takvih procesa u praksi . 347 

Zamjensko bi majčinstvo, prema nekima, moglo biti prihvatljivo jer: 

• Neplodnom paru omogućuje dobivanje djeteta i tako ga oslobađa osob¬ 
nih razočaranja i pritisaka okoline nastalih zbog višegodišnje neplodnosti. 

• Omogućuje život novomu ljudskom biću. 

• Obitelj, prijatelje, znance i uopće ljudsku zajednicu obogaćuje novim 
članom. 

Zamjensko je majčinstvo neprihvatljivo s obzirom na instituciju obitelji 
i roditeljstva jer: 

• Čini najsloženiji medicinsko-pravno-etički i moralno opterećen oblik 
MPO postupaka. 

• Izokretanjem, remećenjem i narušavanjem ustaljenoga dobrog poret¬ 
ka negativno mijenja tradicionalnu i uobičajenu predodžbu o obitelji, 
stoljećima življenu; prijeti uništenjem obitelji kao osnovne jedinice i 
temelja ljudskoga društva. 

• Uporabom spolnih stanica davateljice uzrokuje biološki preljub. 

• Tradicionalno ZM uzrokuje biološki i fizički preljub. 

• Uzrokuje cijepanje jedinstva obitelji. 

• Negativno izokreće sam lik »roditelja«; uzrokuje dijeljenje, slabljenje i 
moguće uništenje roditeljskog autoriteta i odgovornosti. 

• Umanjuje i/ili čak obezvrjeđuje samo majčinstvo. 

• Umjetno razdvaja dvije osnovne uloge majke, stvaranje jajne stanice i 
nošenje trudnoće. 

347 Shema 13. Vrjednovanje (evaluacija) čimbenika koji podupiru, odnosno osporavaju MPO i 
ZM. (vidjeti u prilogu na str. 149.) 

Zamjensko je majčinstvo neprihvatljivo s obzirom na naručiteljski par jer. 

• Uzrokuje neprihvaćanje i isključivanje neplodne žene iz biološkoga 
majčinstva. 

• Može uzrokovati doživljavanje osjećaja neravnopravnosti neplodne 
žene iz naručiteljskoga para prema plodnom suprugu/partneru. 

• Uvelike narušava dostojanstvo supruge i majke. 

• Može uzrokovati, osobito kod tradicionalnoga oblika, višestruku pod¬ 
vojenost oca naručitelja između dviju žena — svoje supruge i one koja 
je nosila, rodila i/ili začela njegovo dijete. 

• Može unositi nesigurnost i nered u međuljudske odnose te mijenjati, 
narušavati ili potpuno dokončati brak naručiteljskoga para. 

• Očekivano može uzrokovati veću učestalost pedofilije — nenormalnih 
spolnih ponašanja odraslih prema djeci. 

• Uzrokuje novčane izdatke vezane za troškove same trudnoće te na¬ 
knade komercijalnoj zamjenskoj majci za sve njezine usluge. 

• Uzrokuje proživljavanje osjećaja izigranosti, nepravde i razočaranja, 
zbog mogućega odbijanja zamjenske majke da nakon porođaja preda 
naručeno dijete. 

• Uzrokuje dugogodišnje troškove plaćanja alimentacije, ako ih zamjen¬ 
ska majka, nakon što je poslije porođaja odlučila zadržati dijete, sud¬ 
skim putem potražuje od njegova oca naručitelja. 

• Kod naručiteljskoga para uzrokuje moguća razočaranja, nedoumi¬ 
ce, kao i odbijanje primanja oštećenoga djeteta rođena s određenim 
nedostatkom. 

• Opterećeno je mogućim predomišljanjem, mijenjanjem prethodne od¬ 
luke i konačnim odustajanjem jednoga supružnika/partnera nakon već 
začeta ili rođena naručenoga djeteta. 

• Opterećeno je mogućim nepredvidivim okolnostima, vezanima za ra¬ 
stavu braka, bolesti, nesreće ili smrt jednoga i/ili obaju supružnika. 

Zamjensko je majčinstvo neprihvatljivo s obzirom na zamjensku majku jer: 

• Zamjensku majku pretvara u objekt. 

• Unosi nesigurnost, nered, narušavanje i moguće dokončavanje posto¬ 
jećega braka, odnosno veze zamjenske majke i njezina partnera. 

• Uzrokuje moguće dodatno psihičko opterećenje zbog vrlo visokih oče¬ 
kivanja neplodnoga para, vezanih za nošenje i rađanje djeteta. 

• Kod zamjenske majke proces može uzrokovati velike dvojbe i duševne 
patnje. 

• Zbog novih obveza prema naručiteljskom paru i djetetu koje nosi uzro¬ 
kuje češće izbivanje, odnosno odsutnost zamjenske majke iz obitelji. 

• Posljedično tomu uzrokuje nedostatnu brigu i odgoj njezine postojeće 
djece. 

• Uzrokuje opterećivanje supruga i bračne krize zbog moguće obveze 
suzdržavanja od spolnih odnosa tijekom zanošenja i trajanja trudnoće. 

• Može uzrokovati njezino odbijanje predaje djeteta nakon porođaja. 

• Može uzrokovati ucjenu naručiteljskoga para od unajmljene majke. 

• Nastaje moguće odbijanje zamjenske majke glede daljnjega prihvaća¬ 
nja već započete zdrave trudnoće. 

• Uzrokuje njezino moguće odbijanje prihvaćanja tako rođena oštećeno¬ 
ga »naručenoga« djeteta. 

• Primjenom lijekova za poticanje ovulacije kod IVF postupaka može 
oštetiti zdravlje zamjenske majke. 

• Uzrokuje moguće dodatno narušavanje zdravlja zamjenske majke 
zbog povećanoga broja porođaja koje je potrebno dovršiti operacij¬ 
skim putem, carskim rezom. 

• Umnaža mnoge druge poznate i dosad neotkrivene, odnosno predvi¬ 
dive i nepredvidive opasnosti za njezino zdravlje. 

• Zbog mnogih prikrata koje zamjenska majka ima u trudnoći, kod nje 
uzrokuje neki oblik »modernoga ropstva«. 

Zamjensko je majčinstvo neprihvatljivo s obzirom na dijete tako rođeno 

i postojeću djecu zamjenske majke jer: 

• Ne nastaje sjedinjenjem supružnika, nego proizvodnjom i uvođenjem 
u obitelj izvana. 

• Zbog prisutnosti potpuno stranih gena u tijelu gestacijske zamjenske 
majke češće može uzrokovati odbacivanje i odumiranje trudnoće. 

• Višestruko narušava njegovo prirodno, uobičajeno životno okruženje, 
uzrokovano neprirodnim laboratorijskim uvjetima i njegovim ranim 
nasilnim odvajanjem od majke. 

• Uzrokuje moguće neprihvaćanje oštećene djece tako rođene. 

• Može uzrokovati neprihvaćanje tako začeta i rođena djeteta od svojih 
vršnjaka. 

• Djetetu bi moglo uskraćivati pravo na saznanje o njegovu podrijetlu i 
obiteljskoj povijesti bolesti. 

• Posljedično može prouzročiti izostajanje ciljanoga otkrivanja, pravo¬ 
dobnoga sprječavanja i ispravnoga liječenja pojedinih vrsta nasljednih 
bolesti. 

• Od djeteta čini »predmet, stvar ili proizvod« koji se poput robe može 
naručiti, prodati i kupiti po nekoj tržišnoj cijeni. 

• Njegovim nasilnim odvajanjem od zamjenske majke može u buduć¬ 
nosti ometati oblikovanje veza povjerenja — prijateljskih i/ili bračnih 
i drugih. 

• Može izazivati nastajanje djetetova podvojenog odnosa prema svim 
roditeljima. 

• Dijete svojim postojanjem može remetiti sklad i ravnotežu obitelji ge- 
stacijske majke. 

• Naručeno dijete doživljava iskrivljenu sliku o obitelji i o roditeljskoj 

^ odgovornosti. ^ 

• Vrlo rano se u dijete rođeno posredovanjem ZM-a ucjepljuje relativ¬ 
nost obitelji. 

• Čini ga žrtvom neprirodnih homoseksualnih zajednica jer mu uskra¬ 
ćuje raznospolnoga roditelja. 

• Pogrešan je model razvijanja zdrave spolnosti, što zbog oponašanja 
izbora odraslih izravno utječe na spolnu orijentaciju djeteta. 

• Može uzrokovati oblikovanje manjkave osobnosti i oslabljivanje ka¬ 
raktera naručenoga djeteta. 

• Može uzrokovati da djeca zamjenske majke optužuju naručeno dijete; 
opasnost od nehotičnoga incesta. 

• Djeca zamjenske majke ovim procesom ostaju bez majčine skrbi na du¬ 
lje ili kraće vrijeme. 

• Može ucjepljivati nov način zarade za život i pogrešne modele roditelj- 
stva djeci zamjenske majke. 

Zamjensko je majčinstvo neprihvatljivo s obzirom na društvenu zajed¬ 
nicu jer: 

• Uzrokuje ozakonjenu »reproduktivnu prostituciju«. 

• Uzrokuje ozakonjen »reproduktivni turizam«. 

• Uzrokuje ozakonjeno izrabljivanje obitelji i iskorištavanje žena siro¬ 
mašnijega društvenog sloja. 

• uzrokuje pojavu vladanja jedne osobe nad drugom, bogati naručitelj- 
ski par u odnosu prema siromašnoj zamjenskoj majci; 

• Uzrokuje različite sukobe među sudionicima, pravo na vlastiti izbor o 
ponašanju u trudnoći, pravo na predaju ili zadržavanje novorođenčeta. 

• Uzrokuje planiranu nepravdu, stvaranje djece koju će trebati posvojiti. 

• Potiskuje ionako složenu i opterećenu instituciju posvojenja, prenapu¬ 
čen postojećom djecom bez njihovih bioloških roditelja. 

• Dodatno opterećuje društvo, socijalne službe i instituciju posvojenja 
zbog mogućega neprihvaćanja duševno i/ili tjelesno oštećene tako ro¬ 
đene djece. 

• Dodatno opterećuje državni proračun, osobito porezne obveznike, 
zbog novih mogućih novčanih nameta. 

• Zbog bolovanja, rodiljnoga dopusta i dodatnih troškova poslodavca 
može ugroziti radno mjesto i socijalnu sigurnost nesebične (požrtvov¬ 
ne, altruistične) zamjenske majke. 

• Može uzrokovati da poslodavci ucjenjuju zaposlenike, ako ovi smatra¬ 
ju da su izdatci za razne naknade zamjenskoj majci manji od naknada 
za bolovanja trudnica i rodiljne dopuste. 

• Komercijalno ZM remeti temelje demokratskoga društva, zaštitu žena 
od iskorištavanja i zaštitu djece tako rođene. 

• Razvijanjem crnoga tržišta mogućega trgovanja ljudima, podupire ra¬ 
stući kriminal i korupciju. 

• Stvara podlogu za spolno iskorištavanje djece, pribavljanje odgovara¬ 
jućih organa za presađivanje ili provođenje nedopuštenih istraživanja 
na ljudima. 

• Uzrokuje izostanak prirodne selekcije i povećano genetsko višegene- 
racijsko prenošenje mogućih oštećenja čovjeka. 

• Otvara mogućnost najznačajnijeg sukoba muškaraca i žena vezana uz 
neravnopravnost među spolovima i postizanje začeća. 

• Zbog mogućega gubitka kontrole nad strogim vođenjem pregled- 
nih bilješki ovih postupaka, postoji trajna opasnost od nehotičnoga 
rodoskvrnuća. 

• Reproduktivnim neprirodnim oblicima zajedničkoga života homosek¬ 
sualnih parova omogućuje dobivanje djeteta. 

• Nekim parovima s problemom trajne neplodnosti omogućava do¬ 
bivanje djeteta pod svaku cijenu, moralno upitnim i nedopuštenim 
sredstvima koja mogu uključivati čak oštećivanje ili žrtvovanje drugih 
ljudskih života. 

• Zbunjuje obitelj, rodbinu, prijatelje, poznanike i susjede zamjenske 
majke i naručiteljskoga para koji takvim izborom odašilju neetičnu po¬ 
ruku da »pojedini negativni ciljevi ne biraju sredstva«. 

Broj i težina razloga koji podupiru ZM i MPO metode kojima se ono 
često koristi nemjerljivo su manji u usporedbi s ukupnim brojem i težinom 
razloga, odnosno znanstvenih činjenica koje potpuno osporavaju veliku 
većinu postupaka MPO- a, kao i svaki oblik provođenja ZM- a u praksi 
jer remete zdravlje, uništavaju život i dostojanstvo njegova prenošenja . 348 
Naime, metode MPO- a trebaju poštovati osnovna ljudska prava, pravo na 
život i tjelesnu cjelovitost svakoga čovjeka, od začeća do prirodne smrti, 
pravo supružnika da postanu otac i majka samo jedno s pomoću drugoga, 
i potpune darovanosti u spolnosti. Rađanje ljudske osobe treba biti plod 
posebnoga čina ljubavi među supružnicima, koji se događa unutar njiho¬ 
va braka. Etički se sud o umjetnoj oplodnji mora temeljiti na poštovanju 
ljudskoga zametka, prirodi ljudske spolnosti i bračnoga čina te jedinstvu 
obitelji, što se ZM-om ne ostvaruje. 

Kada se uzme u obzir sve navedeno, važno je još jednom naglasiti kako 
zamjenskoj majci prijete višestruki gubitci, i to: 

• Odvajanje od naručenog djeteta. 

• Prekid povezanosti s neplodnim parom nakon isteka ugovora. 

• Mogući sukobi i razilaženje od svojega sadašnjeg supruga/partnera. 

• Narušavanje postojećega obiteljskoga sklada. 

• Produbljivanje dosadašnjih nesuglasica. 

• Nebriga o djeci prepuštenoj samoj sebi. 

• Narušavanje njezina duševnog i tjelesnog zdravlja. 

348 Shema 14. Nadmoćna prevaga čimbenika koji osporavaju metode MPO- a i ZM- a u odnosu 
na čimbenike koji ih podupiru, (vidjeti u prilogu na str. 150.) 

Tako, s obzirom na zaradu, s jedne strane zamjenska majka želi pri¬ 
skrbiti novčana sredstva kako bi pomogla sebe i svoju obitelj, a, s druge 
strane, cijena koju za to plaća je prevelika. Ponovno se postavlja važno 
etičko pitanje odnosa plemenitog cilja (pomaganja sebi i svojoj obitelji) s 
obzirom na primjenu negativnih sredstava za njegovo ostvarenje (naruša¬ 
vanje svoga tjelesnog, duševnog i duhovnog zdravlja, ljudskog i majčin¬ 
skog dostojanstva, narušavanje svoga braka uz ostavljanje te iste obitelji, 
posebice vlastite biološke djece). 

U skladu s tim postavlja se i drugo važno pitanje ili isto prethodno 
pitanje, samo drukčije oblikovano — Smije li medicina sve što može? Srž ci¬ 
jeloga problema nalazi se u shvaćanju kako je etički potpuno neprihvatlji¬ 
vo negativnim moralnim sredstvima (svim navedenim), pošto-poto bilo 
koju cijenu htjeti postići dobar cilj (imati dijete), jer, svaki cilj ne oprav¬ 
dava sva sredstva. Stoga na temelju znanstvenih, stručnih i iskustvenih 
općeljudskih čimbenika, na osnovu višerazinskog i međudisciplinarnog 
promatranja, omjera koristi i štete (cost-benefit-a) koju uzrokuju te na te¬ 
melju zdravorazumskog razmišljanja i svega navedenog, slijedi posve ja¬ 
san zaključak: zamjensko majčinstvo (ZM) i metode pomognute oplodnje 
* (MPO), odnosno one reproduktivne metode koje zamjenjuju bračni čin, u * 

praksi su u bilo kojemu svojem obliku neprihvatljive. Među ostalim nave¬ 
denim čimbenicima, opisane složene metode zanošenja u društvu podu¬ 
piru neistinu, korupciju i izrabljivanje te polako, ali neizbježno dovode do 
propadanja, razaranja i srozavanja ljudskog roda, ljudske vrste. 

MPO metode trebaju poštovati osnovna ljudska prava, pravo na život i 
tjelesnu cjelovitost svakog čovjeka, od začeća do prirodne smrti, pravo su¬ 
pružnika da postanu otac i majka samo jedno pomoću drugoga, i potpune 
darovanosti u spolnosti. One zahtijevaju da rađanje ljudske osobe bude 
plod posebnoga čina ljubavi među supružnicima, koja se događa unutar 
njihova braka. Slijedom navedenoga, etički se sud o umjetnoj oplodnji 
mora temeljiti na poštivanju ljudskoga zametka, prirodi ljudske spolnosti 
i bračnoga čina te jedinstvu obitelji, što se ZM-om ne ostvaruje . 349 


349 Usp. M. Radan, Ž. Rakošec, S. Vuletić, Ž. Šperanda, Bioetička kompleksnost problematike 
zamjenskog majčinstva, Diacovensia, 2015, 23,1, 35-70. 

U bioetičkoj prosudbi ZM-a koje se najčešće koristi metodama MPO-a, 
uključena je metoda konvergencije 

koja plodove različitih znanosti te iskustvene i činjenice zdravog razuma 
usmjerava prema istom žarištu promatranja. 


1 



1. medicina 

2. biologija 

3. antropologija 

4. psihologija 

5. sociologija 

6. pravo 

7. ekonomija 

8. demografija 

9. politika 

10. filozofija 

11. teologija... 




Shema 1. Primijenjena metoda proučavanja — metoda konvergencije. 


radan-mirjana.indd 137 


26.06.2018. 10:16:54 







138 


Mirjana Radan 


interdisciplinarna metoda proučavanja 



susret raznorodnih znanosti snagom samih dokaza 


Shema 2. Međusobno preklapanje različitih znanstvenih disciplina. 

Kazalo boja / pojmova 



O bioetička prosudba u svjetlu Istine 

o 

davatelj sjemena 

O davateljica jajne stanice 

® 

dijete začeto pomoću heterologne MPO 
(otac iz neplodnog para + davateljica jajne 
stanice) 

Q majka iz neplodnog para 

c 

dijete začeto pomoću homolognog IVF -a 
(majka + otac iz neplodnog para) 

O otac iz neplodnog para 

c 

dijete začeto pomoću heterologne MPO 
(majka iz neplodnog para + davatelj sjemena) 


Shema 3. Moguće spajanje ljudskih spolnih stanica (gameta) tijekom MPO 

postupaka. 

„Stupovi" na kojima počiva ispravan uvid u metode 
pomognute oplodnje ( MPO ) i zamjenskoga majčinstva (ZM) 



MPO + ZM 



I. „Stup" status čovjeka / status ljudskog zametka 

II. „Stup" utjecaj MPO i ZM na zdravlje ljudi 

III. „Stup" pravo i ZM, odnosno pravo i MPO 

IV. „Stup" brak, obitelj, roditeljstvo i ZM, odnosno MPO 

V. „Stup" medicinska deontologija, farmaceutska industrija i ZM, odnosno MPO 


Shema 4. Stupovi na kojima počiva ispravan uvid u ZM i MPO tehnike 

ljudske reprodukcije. 

0 





Kazalo boja / pojmova: 

bioetička prosudba 

o biološki otac 

biološka majka 
zamjenska majka 


Shema 5. Biološki otac i biološka majka unajmljuju zamjensku majku. 

Dijete proizvedeno MPO i ZM tehnikama ljudske reprodukcije 
može imati ukupno pet roditelja. 



Kazalo boja / pojmova 



o 

bioetička prosudba 

• 

zamjenska majka 

o 

otac naručitelj 

o 

biološki otac djeteta 

• 

majka naručitelja djeteta 

o 

biološka majka djeteta 


Shema 6. Ukupan broj roditelja »naručenoga« djeteta. 

Kazalo boja / pojmova 



o 

bioetička prosudba 

• 

majka naručiteljica djeteta 

o 

biološki otac djeteta 

o 

biološka majka djeteta 

o 

otac naručitelj djeteta 

o 

dijete začeto MPO i ZM tehnikama 



• 

zamjenska majka 


Shema 7. Dijete proizvedeno pomoću MPO i ZM tehnika. 

0 



Kazalo boja / pojmova 


o 

bioetička prosudba 

o 

biološki otac djeteta 

o 

otac naručitelj djeteta 

o 

biološka majka djeteta 

• 

majka naručiteljica djeteta 

o 

dijete začeto MPO i ZM tehnikama 

• 

zamjenska majka 

o 

djeca zamjenske majke 


Shema 8. Dijete začeto pomoću MPO i ZM tehnika ljudske reprodukcije u 
odnosu na sve sudionike takvih procesa. 

Kazalo boja / pojmova 

O bioetička prosudba 
O otac naručitelja djeteta 
9 majka naručiteljica djeteta 
9 zamjenska majka 
O biološki otac djeteta 


O biološka majka djeteta 
^ suprug zamjenske majke 
O dijete začeto MPO i ZM tehnikama 
9 djeca zamjenske majke 

o službe utemeljene na skrbi (zdravstvo, 
pravosuđe, obrazovanje ...) 


Shema 9. MPO i ZM tehnike ljudske reprodukcije u odnosu na službe 
utemeljene na skrbi (zdravstvo, pravosuđe, obrazovanje ...). 

Kazalo boja / pojmova 


o 

bioetička prosudba 

o 

o 

otac naručitelja djeteta 

o 

• 

majka naručiteljica djeteta 

o 

• 

zamjenska majka 

o 

o 

biološki otac djeteta 

o 



o 


biološka majka djeteta 
suprug zamjenske majke 
dijete začeto MPO i ZM tehnikama 
djeca zamjenske majke 

službe utemeljene na skrbi: zdravstvo, 
pravosuđe, obrazovanje 

okolina: rodbina, prijatelji, susjedi, poznanici 


Shema 10. Sudionici MPO i ZM postupaka i njihova okolina. 

0 



Shema 11. Interakcija svih sudionika. 

1. razina tijela 

2. razina psihe 

3. razina duha 



čimbenici za MPO i ZM 


čimbenici protiv MPO i ZM 



bioetička prosudba čimbenika za i protiv MPO i ZM u svjetlu Istine 


Shema 12. Bioetička prosudba čimbenika za i protiv MPO-a i ZM-a. 

Kazalo boja / pojmova 


čimbenici koji osporavaju MPO i ZM 


o 

o 


čimbenici koji podupiru MPO i ZM 
bioetička prosudba u svjetlu Istine 


Shema 13. Vrjednovanje (evaluacija) čimbenika koji podupiru, odnosno 

osporavaju MPO i ZM. 

ZAKLJUČAK 




4 : 3 
10 : 3 
20 : 3 
30 : 3 
40 : 3 


Shema 14. Nadmoćna prevaga čimbenika koji osporavaju metode MPO-a i 
ZM -a u odnosu na čimbenike koji ih podupiru. 












Kratice 


AWT, Artificial VVombs Technology, tehnologija umjetne maternice 

CGH, Comparative Genomic Hybridization, usporedna genomska hibridizacija 

DV, Donum vitae 

ET, Embryo Transfer, prijenos zametaka 
FISH metoda, fluorescencija in situ hibridizacija 
GDM, gestational diabetes mellitus, šećerna bolest u trudnoći 
GE, Gestatio Ectopica, ektopična trudnoća, trudnoća izvan uobičajenog mjesta u 
maternici 

GE U, Gestatio Extra Uterina, izvan maternična trudnoća 

IUD, Intra-Uterine Device, unutarmaternični uložak, spirala 

IVF, In Vitro Fertilisation, izvantjelesna oplodnja 

KKC, Katekizam katoličke crkve 

KS, Kršćanska sadašnjost 

MAR, Methode Assisted Reproduction ili MPO 

MPO, metode pomognute oplodnje 

NN, Narodne novine 

PIH, Pregnancy Induced Hypertension, trudnoćom potaknuto povišenje krvnog 
tlaka 

SAD, Sjedinjene Američke Države 

SM, surrogate motherhood, ZM, zamjensko majčinstvo 

UN, Ujedinjeni narodi 

Ur., urednik 

Usp., usporedi 

ZM, zamjensko majčinstvo 

fiHCG, beta Human Chorionic Gonadotropin, hormon svojstven trudnoći 
WHO, VVorld Health Organization, Svjetska zdravstvena organizacija 
UNICEF, United Nations International Children's Fund, Međunarodni fond za djecu 

Riječ autorice 


Blagodati međudisciplinarnoga cjelovitog obrazovanja o tjelesnoj, psi¬ 
hičkoj i duhovnoj razini čovjeka godinama sam primala u svojoj domovi¬ 
ni tijekom studija filozofije, teologije i religijske kulture, studija medicine 
te poslijediplomskih programa obrazovanja i doktorskog studija, kao i 
daljnjeg usavršavanja na specijalizaciji i supspecijalizaciji iz ginekologije 
i porodništva. 

Navedeno me je bitno usmjerilo prema traženju i spoznavanju istine, 
propitivanju o ishodištu i svrhovitosti stvorenoga svijeta te divljenja ljepo¬ 
ti i jedinstvenosti života, osobito prema veličini ljudskoga postojanja. 

Knjiga je plod dugogodišnjeg istraživanja posebnoga reproduktivnog 
fenomena — zamjenskoga majčinstva. Ujedinjuje i povezuje sve što sam 
do sada o tome promišljala, proučavala, napisala i predavala: jedan dio 
doktorskog rada Metode pomognute oplodnje i zamjensko majčinstvo — etička 
prosudba, članke objavljene u znanstvenim časopisima, kao i one objav¬ 
ljene u zbornicima nakon održanih pozvanih predavanja na kongresima, 
predavanja u podružnicama Hrvatskoga katoličkog liječničkog društva te 
predavanja iz raznih kolegija na Fakultetu filozofije i religijskih znanosti 
u Zagrebu. 

Medicinska me praksa osobito potaknula na nužna nastojanja oko za¬ 
štite i unaprjeđenja zdravlja, odnosno nastajanja, razvoja i poštovanja ljud¬ 
skoga života. 

Rad sa studentima i brojna održana predavanja uvela su me u radost 
dijeljenja znanstvenih biomedicinskih i bioetičkih spoznaja s drugima isto 
tako zainteresiranima i željnima otkrivanja cjelovite istine o čovjeku. 

Sve zajedno učinilo me odgovornom i obveznom da primljena i veli¬ 
kim dijelom aktivno istražena znanja s toga područja podijelim najprije 
sa svojim mentorima, profesorima, kolegama, studentima i pacijentima, 
prijateljima, zapravo sa svima potrebnima takvih znanja i uopće sa svim 
ljudima dobre volje koji traže i žele istinu. 

Svjesna sam da zbog težine Medicinskog fakulteta i osobito vremen¬ 
skih ograničenja zbog dugoga trajanja samoga studija, mnogi kolege neće 
imati dovoljno potrebnoga vremena za dublja filozofska i bioetička propi¬ 
tivanja o istini u humanoj reprodukciji. 

Stoga sam odlučila cjelovito istražiti te znanstveno i činjenično bioe- 
tički vrednovati posebno složen oblik ljudske reprodukcije — zamjensko 
majčinstvo (ZM), koje se uobičajeno koristi metodama pomognute oplod¬ 
nje (MPO), što je u konačnici i dovelo do nastajanja ovoga pothvata. 

Svjesna sam da je ova knjiga, bez obzira na dekadu njezina nastaja¬ 
nja, samo poticaj za daljnja istraživanja fenomena surogata koji postoji i 
ne može se zanijekati budući da polako ali sigurno pokušava ući na naša 
vrata. Također, ona predstavlja potvrdu nedjeljivosti ljudske osobe i pri¬ 
rodne, zdrave obitelji u kojoj bi se svaki čovjek trebao razvijati. U plu¬ 
ralizmu današnjih shvaćanja i opredjeljenja na području reprodukcije, u 
uzburkanim vodama moralnih dvojbi, želi poput svjetionika usmjeravati 
ljudske odluke daleko od hridi koje bi ih mogle ozlijediti i potopiti. Želi 
spriječiti ili barem umanjiti izrabljivanje žena i majki, muškaraca i očeva, 
zloporabu djece, nagrizanje obiteljskoga zdravlja i jedinstva te stabilnosti 
cijelog društva. S obzirom na to da je neznanje opasno a znanje obvezuju- 
će, sabrane spoznaje knjiga prenosi dalje, ujedinjujući nas na putu dobra 
za traženje, spoznavanje i praktično življenje biološkog i duhovnog rodi- 
teljstva u svjetlu Istine. 


Dr. sc. Mirjana Radan, dr. med., 
specijalistica ginekologije i opstetricije, 
supspecijalistica fetalne medicine i opstetricije, 
prof. filozofije i religijske kulture 

Mirjana Radan: 

Zamjensko majčinstvo — bioetička prosudba 


Zamjensko je majčinstvo istodobno stara i nova tema bioetičkih promi¬ 
šljanja. Autorica ga opisuje kao najsloženiji medicinsko-pravno-socijalni 
oblik reprodukcije. Donosi niz danas nam poznatih učinaka surogatstva 
na članove ljudske zajednice (na zdravlje zametaka, djece, žena, supružni¬ 
ka te bračnu, obiteljsku i rodbinsku stabilnost). 

Ističe nepostojanje ujednačenih zakonodavnih rješenja za ljudsku re¬ 
produkciju među pojedinim zemljama. Potvrđuje također koliko je teško 
civilnim zakonom pravno urediti zamjensko majčinstvo ako se ne poštuje 
ljudsko dostojanstvo, odnosno vječni i naravni zakon. Sagledava omjer iz¬ 
među vrlo maloga broja dobitaka i višestruko većega broja gubitaka koje 
zamjensko majčinstvo nameće svojim sudionicima, zajednici u kojoj žive, 
kao i društvu u cjelini. 

S obzirom na potpunu prožetost tjelesne, psihičke i duhovne sastav¬ 
nice svakog čovjeka, raspravlja o naknadi zamjenskoj majci za pružanje 
naručenih usluga, o mogućnosti da se ljudska osoba ili neki njezin dio, 
premda i privremeno, unajmi i proda. Ako se i plaća, pita što se plaća, 
uzmu li se u obzir negativne dugotrajne posljedice koje trudnoća i porođaj 
mogu ostaviti na ženi. Trguje li se samo materijalnim dijelom čovjeka ili 
i nematerijalnim, psihičkim i duhovnim koji ne podliježu strogo vremen- 
sko-prostornim kategorijama? 

Zaključuje kako se pristajanjem na komercijalno zamjensko majčin¬ 
stvo na određeno vrijeme ne prodaje samo generativni dio žene nego i 
čitav njezin organizam, odnosno cijela njezina osoba. Naglašava kako to 
još više potvrđuje i uozbiljuje duhovni dio osobe koji je u jedinstvu s pret¬ 
hodnim dvama. Nemoguće ga je izbrisati prestankom moždanih funkcija 
jer je nadnaravan, bezvremen i vječan, kao što su to i djeca jednom začeta, 
rođena, odnosno prije ili kasnije namjerno oštećena i uništena. 

Donosi cjelovite i istinite spoznaje, zaključke i stajališta o zamjenskom 
majčinstvu, kao neprirodnoj ljudskoj reprodukciji. Pruža ispravan smje- 

rokaz o tome o kakvim je metodama ostvarenja trudnoće i porođaja riječ 
kako bi medicinska struka i pravo te svi zainteresirani za temu zamjensko¬ 
ga majčinstva, na jednome mjestu, dobili dragocjene i cjelovite informacije 
o ovoj problematici. 

Razmatra brojna pitanja vezana osobito za pravno vrednovanje suro- 
gatstva kojim se već bavi svjetsko, a očekivano uskoro će se njima baviti 
i hrvatsko zakonodavstvo. Kritičkim, višerazinskim, sveobuhvatnim i in¬ 
terdisciplinarnim procjenjivanjem navedenih postupaka, moguće sudioni¬ 
ke točno i pravodobno upozorava na brojne i dalekosežne posljedice koje 
mogu proizaći iz takve prakse. Propituje koliko je uopće surogatstvo u 
najboljem interesu djeteta jer ono može imati psihološke posljedice zbog 
problema nastalih utvrđivanjem vlastite osobnosti, kao i zbog nastajanja 
zbunjujućih obiteljskih odnosa? 

Smije li medicina sve što može? Smije li negativnim moralnim sred¬ 
stvima (zamjenskim majčinstvom) pošto-poto htjeti postići dobar cilj 
(imati dijete)? Jer svaki cilj ne opravdava sva sredstva! Odgovore na ova 
i još druga tematska pitanja ljudske reprodukcije autorica jednostavnim 
pristupom problematici zamjenskoga majčinstva razrađuje i daruje zain¬ 


0 


teresiranim čitateljima. 




Mons. dr. Valentin Pozaić SJ 

RECENZIJA DJELA II.: 
Mirjana Radan: 

Zamjensko majčinstvo — bioetička prosudba 


Ubrzani razvoj biomedicinskih otkrića u borbi protiv neplodnosti i 
ostvarenja reproduktivnih čežnji, neprestano pred nas stavlja kompleksne 
bioetičke nedoumice. 

Bračne partnere pogođene nemogućnošću začeća —»u težnji za novim 
mogućnostima ostvarenja zakinutog roditeljstva; znanstvenike —> u potra¬ 
gu za novim sofisticiranim metodama; bioetičare —> pred potrebu osvješći¬ 
vanja kompleksne holističke problematike kojima određene mogućnosti 
mogu voditi. 

Upravo jedno ovakvo blisko sagledavanje iz svoje, znanstvene i pro¬ 
fesionalne domene, ali naglašeno humanističke perspektive sa snažnim 
nabojem kršćanske antropologije i liječničkog personalizma, ova je knjiga 
dr.sc. Mirjane Radan. 

Za razliku od mnogih drugih knjiga koje su u niz vrijednih publikacija 
akademskih ostvarenja dolazile isključivo iz teoretskog sagledavanja, pred 
sobom imamo sadržaj, pisan iz neposrednog iskustva suradnje, savjetova¬ 
nja i izravnog rada s partnerima pogođenima poteškoćama u ostvarivanju 
začeća. Mnogima je od njih autorica ove knjige, kao ginekologinja i porod- 
ničarka, iz svojih ruku predala u prvi zagrljaj naručja dijete za kojim su 
toliko čeznuli. S drugima je pak prolazila kroz njihovu patnju i prepreke, 
dok trećima posvješćuje moralne razloge ne/prihvatljivosti svega onoga 
što se pojedinim biomedicinskim dostignućima predlaže tehnički ostvari¬ 
ti, ne poštujući bioetičku i antropološku bit u pozadini onoga što zamjen¬ 
sko majčinstvo u sebi krije. 

Zamjensko majčinstvo, kao kontroverzna uslužnost reproduktivne 
medicinski pomognute oplodnje uključuje bio/etičku/medicinsku/socio- 
lošku/psihološku/zakonodavnu kompleksnost nerazdruživih posljedica u 
složenim odnosima koje ova knjiga nastoji osvijetliti i u javnosti probuditi 
kritičku svijest o malo znanoj temi s ovih višestrukih stajališta, ujedinjenih 

kroz sadržajni prikaz medicinskih saznanja, antropoloških postavki, prav¬ 
ne legislative, bioetičkih i teoloških usmjerenja. 

Knjiga dr. Radan pobuđuje kritička propitkivanja bioetičkih dvojbi i 
moralnog permisivizma, relativizma, liberalizma, hedonizma, utilitariz- 
ma i tehnicizma u ideološki pluralnome društvu koje nastoji, u određe¬ 
nim zahvatima, redukcionistički marginalizirati moralnu dimenziju bio¬ 
medicinskih postignuća na području reproduktivne medicine. Upravo iz 
pobude da se revaloriziraju nerazdružive spone etičnosti i moralnosti u 
karakternom obilježju medicine kao plemenite znanosti koja je stoljećima 
njezin nerazdruživi epitet, ovim se sadržajnim naslovima nastoji upozoriti 
na moguća moralna zastranjenja. 

U svrhu dobro argumentiranog prokazivanja, knjiga sadržajno pro¬ 
dire u dublje slojeve od samih medicinskih mogućnosti, otvarajući Pan- 
dorinu kutiju kompleksne problematike nezaobilaznih pitanja s kojima 
se trebaju sučeljavati svi sudionici zamjenskoga majčinstva (oni koji to 
neposredno omogućuju tehničkom provedbom i na biološkoj i na zako¬ 
nodavnoj razini). A to su upravo izostavljena pitanja iz kritičkog sagle¬ 
davanja višerelacijskih odraza: o metamorfozi tradicionalnih obitelji u vi- 
^ šeroditeljske potpunim ili djelomičnim gestacijskim zamjenskim majčin- % 

stvom kojim dijete može imati tri majke (biološku, nositeljicu i zakonsku) 
i dva oca (biološkoga i zakonskog); o lomu između izravnoga genetskoga 
srodstva s oba roditeljima; o složenosti bioloških i psiholoških segmena¬ 
ta te zdravstvenih posljedica i zamjenske majke i »privremenog« djeteta; 
o zakonski neformalnom obliku posvojenja prema ugovornim obvezama 
glede »naručenog djeteta«; o eksploataciji zamjenskoga materinstva ko- 
mercijalizacijom reproduktivnih organa ili spolnih stanica; o ekonomskoj 
komercijalizaciji, o emocionalnom/fizičkom/sakramentalnom preljubu 
pri heterolognom roditeljstvu; o »reproduktivnoj prostituciji« prodajom 
vlastitoga genetičkog identiteta, svoga tijela i svih njegovih jedinstvenih 
biološko-psiholoških i duhovnih svojstava..., kao i o mnogima drugima, 
sociološka su retorička pitanja koje ova knjiga neće ostaviti na toj razini, 
prosvjetljujući nas činjenicama, skrivenima između redaka nekritične pri- 
hvaćenosti progresivno-medicinskih mogućnosti. 

Iako termin »zamjenskog majčinstva« na prvu pomisao pobuđuje neke 
plemenite aspiracije altruističnih pobuda, prema kojima bi ono moglo biti 
prihvatljivo zato što omogućuje život novomu ljudskom biću, neplodnom 
paru ostvaruje dobivanje djeteta, a širu zajednicu obogaćuje novim čla¬ 
nom..., usudila bih se izreći da surogatno majčinstvo u biti obezvrjeđuje 

sam termin materinstva, svodeći zamjensku majku samo na njezinu bio- 
loško-reproduktivnu stavku i pretvarajući je u produktivni objekt. Time 
bih se, dalje, odvažila povući korelaciju s negativno intoniranim termi¬ 
nom »maćehe«, koja je kadra odreći se vlastita djeteta, daljnjeg izražavanja 
majčinske ljubavi i odgovornoga materinstva. Žene, u stanju, dobrovoljno 
se lišiti nazivnika prve izgovorene djetetove riječi, »mama«, koji joj pri¬ 
pada i prepuštenog oslovljenog priznanja tog uzvišenog pridjeva, nekom 
drugom. 

Nadalje, u knjizi se primjećuje određeni senzibilitet i prema samom 
djetetu, rođenom s pomoću tih metoda, u kojemu se može pojaviti osjećaj 
»relativnosti, nestalnosti i neodređenosti svijeta oko sebe, kao i promje¬ 
njivost životnih načela, shvaćajući da nigdje nema utočišta i sigurnosti«, 
zbog čega su stabilnost i cjeloviti rast djeteta u biološkom, psihološkom i 
duhovnom smislu, uvelike narušeni. 

Osim ovih, lingvističkih, socioloških, psihološko-bihevioralnih sadr¬ 
žajnih zahvaćanja, nadalje, knjiga se osvrće i na samu bioetičku prosud¬ 
bu zamjenskoga majčinstva, koja prije svega ovisi o motivima na temelju 
kojih se pojedinci odlučuju za njega (medicinsko-biološkim zaprekama, 
pravnim poteškoćama pri posvojenju djeteta, komercijalnim aspiracijama, 'rf 

karijerističkoj komotnosti, pomodarstvu, zahtjevima istospolnih parova 
i samaca, ili nekih drugih motiva), a potom i o uvjetima te načinima na 
koje se ono ostvaruje (izvantjelesnim metodama, heterolognom proveni¬ 
jencijom spolnih stanica). Na temelju ovakvih, sintetičkih sagledavanja, 
prikazuje se ključna moralna prosudba (ne)poštovanja i instrumentaliza- 
cije dostojanstva ljudskoga rađanja koja treba biti pravno zaštićena među¬ 
narodno relevantnim legislativno proglašenim i ratificiranim bioetičkim 
dokumentima i proglasima crkvenoga učiteljstva. 

Bioetička se evaluacija promatra s obzirom na nekoliko ključnih mo¬ 
ralnih zastranjenja, izdvojenih iz kompleksne problematike, koje zamjen¬ 
sko majčinstvo u sebi uključuje. Osim bioetičke prosudbe izvantjelesne 
oplodnje, stvaranja viška embrija, predimplantacijske dijagnostike, hete- 
rologne genske hibridizacije, kriokonzerviranja surplusa embrija, zakono¬ 
davnih prijepora, medicinskih nuspojava i ostalih moralno-etičkih dvojbi 
koje medicinski asistirana pomognuta oplodnja u sebi uključuje, knjiga 
se na poseban način usredotočuje na tri ključna elementa: nezaobilazna 
pitanja s kojima se sučeljavaju sudionici zamjenskoga majčinstva u slo¬ 
ženosti međuljudskih odnosa; posljedice utjecaja na zdravlje zamjenske 
majke; problem komercijalizacije usluga i heterolognoga roditeljstva koji 

obezvrjeđuju dostojanstvo ljudskoga rađanja iz aranžmana surogatstva te 
pregled modela pravnih uredbi u međunarodnim dogovorima i zakonima 
različitih zemalja uz konkretne prikaze istaknutih slučajeva. 

S obzirom na širi interdisciplinarni pristup ovoj rijetko prisutnoj temi 
na razini teoretski dobro argumentiranih činjenica, knjiga će dobro doći 
u apologetici zastupljenih stajališta u Republici Hrvatskoj, no osvijetliti i 
potencijalne manipulacije koje bi mogle u dogledno vrijeme i u »Lijepoj 
Našoj« zaprijetiti valom bioetičkog permisivizma globalizacijskih procesa 
i liberalnih ideoloških strujanja radikalnog feminizma, kojih smo već uve¬ 
like svjesni. 

Na tragu toga i Herderov Leksikon za teologija i Crkvu (2006.), u br. 7., 
interpretira pojam majčinstva u društvenom smislu, u kojemu je uloga 
majke trenutačno podložna dubokim promjenama. Dok je nekada geneza 
pojma »majke« bila definirana začetnicom, izvorom i korijenom poimanja 
same biti žene; dakle intencionalno opredjeljenje žene bilo je »biti maj¬ 
kom«, danas je to samo jedan način postojanja ženom. I one žene koje to 
ne uspijevaju ostvariti, nisu ni po čemu manje vrijedne žene. 

Iako se žena sve manje definira kroz prizmu statusa majčinstva, unatoč 
tomu, pojedine žene pate za njim. Budući da neplodnost kod određenih 
partnera može u određenom trenutku izazivati krizu njihova roditeljskog 
i/ili bračnoga ostvarenja, njihove bi odluke ipak trebale biti utemeljene na 
bioetički prihvatljivim postavkama koje naglašavaju da bi roditeljstvo tre¬ 
balo biti plod tjelesno-duhovnoga sjedinjenja i jedinstva među supružni¬ 
cima u punini međusobna darivanja dviju osoba, kojim muškarac i žena 
surađuju sa Stvoriteljevom moći u rađanju nove osobe. Bioetički se sud 
mora temeljiti na poštovanju ljudskoga zametka, prirodi ljudske spolnosti 
i bračnoga čina te jedinstvu obitelji, što se zamjenskim majčinstvom u ho¬ 
lističkoj integraciji ne ostvaruje. 

Ono je samo surogat/zamjena za roditelja, zamjena za vlastito genetič¬ 
ko dijete, izigravanje posuđenog roditeljstva i/ili privremenog majčinstva, 
zavaravanje obiteljskog zakona, trajnih roditeljskih osjećaja i zadržane pri¬ 
vrženosti djeteta. 

Izv. prof. dr. sc. Suzana Vuletić, 

Katolički bogoslovni fakultet u Đakovu 

RECENZIJA DJELA III.: 
Mirjana Radan: 

Zamjensko majčinstvo — bioetička prosudba 


Smije li medicina sve što može — misao je koja se kao lajt motiv uveli¬ 
ke provlači kroz sve aspekte bioetičkih promišljanja autorice zadobivajući 
puninu vidljivosti ovom knjigom čija srž izvire iz autoričine autentičnosti 
bitka i uranja duboko u duše svih koji su je blagodatno tkali u okviru cjelo¬ 
vitog obrazovanja o tjelesnoj, psihičkoj i duhovnoj razini čovjekova bića. 

Zaustavlja nas već na samom izvorištu putovanja da polako i promi¬ 
šljeno krenemo po tragovima njezinih znanstveno utemeljenih spoznaja 
usvojenih tijekom studija medicine, filozofije, teologije i religijske kulture 
te poslijediplomskog usavršavanja do svjedočanstava duboko ucijepljenih 
u njezinu dušu. Svojim propitujućim pristupom ističe višerazinsku neod¬ 
vojivost poimanja fenomenologije života koristeći se resursima stečenima 
darom traganja znatiželjnog uma u spoznavanju istine. Ovom knjigom 
sažima cjelovitost svojega dugogodišnjeg istraživanja o reproduktivnom 
fenomenu te zamjenskom majčinstvu kao njegovu najsloženijemu pozna¬ 
tom obliku. 

S nama čitateljima, s radošću dijeli, plod svoje znanstvene biomedi¬ 
cinske i bioetičke spoznaje na način kako to čini sa svojim zainteresiranim 
studentima željnima otkrivanja cjelovite istine o čovjeku kao biću savjesti. 
Razmatrajući metode pomognute oplodnje, upućuje nas u srodna područ¬ 
ja koristeći se postulatima pravne i ekonomske naravi. Raspravljajući s 
nama, postavlja nas kao aktivne sudionike potaknute pitanjima dobrobiti 
i opravdanosti ciljeva tražeći odgovore u prostoru koji nadilazi usvojena 
znanja i isključivost pristupa. Uvučeni tako u fluidnost njezinih misli, budi 
u nama ljude dobre volje odgovorne i obvezne postaviti se prema dilemi 
može li se najuzvišeniji naravnozakonski odnos između majke i djeteta, 
glede biološkog, svesti na transplantacijski, glede pravnog, na zamjenski, 
a glede ekonomskog, na tržišni... 

Autorica nas propituje ne dopuštajući nam ograničenje na jednoznač- 
nost specijaliziranih profila definiranih kategorijama unutar znanstve- 


radan-mirjana.indd 171 


26.06.2018. 10:16:56 


172 


Mirjana Radan 


nog i naizgled predvidivog usmjerujući nas prema nepredvidivom i time 
zadobivajući otvorenost cjelini spoznaje i značenja. Vješto uozbiljuje naš 
duhovni dio povezujući ga s temeljnim kršćanskim vrijednostima u jedin¬ 
stvenu prožetost s drugim našim biologijskim sastavnicama. 

Struktura knjige retoričkim propitivanjima nadilazi faktografsku for¬ 
mu i kontinuirano čitatelja p(r)oziva i senzibilizira iznuđujući refleksiju 
identifikacije, personifikacije pa i metaforičnog utjelovljenja koje na vre¬ 
menskoj crti života otpočinje kako sinaptičkim premrežavanjem neuron- 
ske mreže, tako i dinamičkim prekrajanjem djetetova bitka »uronjenog« 
u neuro-imuno-endokrino izvorište biologijske majke. U tom kontekstu 
(neuro)plastičnosti testira i našu etičnost osnažujući nas nabojem prosvi¬ 
jetljene i vjerom podržavane savjesti. 

Oslobodimo mjesto za misao u tišini i vratimo se djetetu u sebi koje 
pamti što mu majka »priča« dok ga nosi kodirajući bezvremenski slijed 
molekularnih zbivanja na matrici neurobiologijskog zapisa duše... 

Mirjana Radan je to, zasigurno, učinila mogućim! 




Prof. dr. sc. Natalia Kučić, dr. med. 
Medicinski fakultet Rijeka 

